Raiveribey kohthuveneege model review kuran jehey\nރައިވެރިބޭ ކޮއްތުވެނީގެ މޮޑެލް ރިވިއު ކުރަންޖެހޭ!\nކޮއްތުވެނީގެ ފުޑްކޯޓެއް: ކޮންސެޕްޓަށް ބަދަލުތައް ގެންނަން ޖެހޭ ކަމަށް މީހުން ބުނޭ -- ފޮޓޯ: އަވަސް އާކައިވް\nއޮޑި ދޯނި ފަހަރު މާލެއަށް ލަފާ، ފަސޭހަ ގޮތަކަށް މީހުނަށް ކަރު ތެންމާ ލެވޭ ގޮތަށް ރައީސް މައުމޫން އަބްދުލްގައްޔޫމްގެ ދައުރުގައި ހެދި ސާޅީހަކަށް "ކަޑަ" އަކީ ފުަރަތަމަ ލުއިކާނާ ފިހާރަތަކެވެ. އެއީ މާފަންނު ހުޅަނގު ސަރަހައްދުގެ ފުޑްކޯޓްތަކުގެ ފެށުމެވެ. ފިހާރަބަރިތަކާއެކު ކަޑަތައް ބޮޑުވަމުން ފުޅަވަމުން އިމުގެ ޖާގަ ބޭރަށް ނެރެމުން އަމިއްލައަށް ޖާގަ ބޮޑު ކުރަމުން ގޮސް މުޅި ސަރަހައްދަށް އެކަން ފުޅާކުރި އެވެ. އެކަން އެންމެނަށް ކަމުދާ ތަނަކަށް ވެގެން ގޮސް "ހާބަރުކަޑަ" ތަކަށް ބަދަލުވި އެވެ.\nއޭރު ސަރަހައްދުން އަބަދުވެސް އިވެނީ ކޮއްތުރޮށި ހަދާ އަޑާއި ހުސް ނުވާ ޕާޕަރު ތައްޓަކާއި މިރުސްގަނޑާއެކު މީހުން ކެއުމުގެ ފޯރި ގަދަކޮށްލައިގެން އުޅޭ އަޑެވެ. އެވަރުގެ އެހެން ކަމެއް ނޯވެ އެވެ. އެކަމަކު އެއްވެސް ތަރުތީބެއް އުސޫލެއް ގޮތެއް ފޮތެއް އޮންނަ ތަނެއް ވެސް ނޫނެވެ. އެތަން ވެފައި އޮންނަނީ ގަދަ މީހާ ގަދަ ތަނަކަށެވެ.\nކޮއްތުވެނީގެ ކުރިން އެ ސަރަހައްދުގައި ހުރި ކަޑަތައް -- ފޮޓޯ: ޕީއެސްއެމް\nއެ ކެފޭތަކުން ޑިޝްތަކެއް ވެސް މަޝްހޫރުވި އެވެ. ކޮއްތު ރޮއްޓާއި ނާސިގޮރެން ރަހަ ހެޔޮވަރު ކޮށްލައި ދިނީ ކަޑަތަކުންނެވެ. އެ ކަޑަތަކުގެ ތެރެއިން ކޮންމެ މީހެއްގެ ވެސް ފެވަރިޓެއް އޮވެ އެވެ. "އާމިސް ކެފޭ" އާއި "ފަހަރި ކެފޭ،" އާއި "ޅިޔަނު ކެފޭ" އަދި "ތޯޖިޒް ކެފޭ" އަކާއި "ފަން ކެފޭ" "އޯރާ" އާއި "އެއް ނަމްބަރާ" އި "ރޭޑޭ" އަކީ މިހާރު ވެސް ހިތުގައި ހުންނާނެ ނަންތަކެވެ.\nއެތަންތަނަކީ ހެދުނު ސައިން ފެށިގެން ރޭގަނޑު މެންދަމާ ހަމައަށް އަދި ސިއްރުން އިރު އަރަން ދަންވެސް ހިނގަ ހިނގާ އޮންނަ ތަންތަނެވެ.\n"ރައިވެރިބޭ ކޮއްތުވެނި" ތަރައްގީ ކުރުން\nލުއިތަކާއެކު 14 ތަނަކަށް ބިޑް އަށް ހުޅުވާލަފައިވޭ\nރައީސް އަބްދުﷲ ޔާމީންގެ ސަރުކާރުން އެ ސަރަހައްދުގެ "ހާބަރު ކަޑަތައް" ރޫޅާލައި ޒަމާނީ ފެންވަރަކަށް ފުޑްކޯޓް ތަރައްގީ ކުރަން ނިންމި އެވެ. އޭރުގެ ހައުސިންގް މިނިސްޓްރީ އާއި އެސްޓީއޯ ގުޅިގެން އެ ޕްރޮޖެކްޓް ހިންގީ ޒަަމާނީ ފުޑްކޮޓްތަކެއް ގެނެސް ދިނުމަށެވެ. ފުރަތަމަ ޕްލޭންކުރީ 30،000 އަކަފޫޓުގެ އެ ސަރަހައްދު ނިމޭ އިރ ޕާކިންގް ސިސްޓަމާއަކާއެކު އެތަން ހަދާ ހިތްގައިމު ހިތްފަސޭހަ ތަނަކަށް ބަދަލު ކުރާށެވެ.\nވާޓިކަލް ޕާކިންގ ލޮޓެއް ނެން ނަމަވެސް ފުރިހަމަ ފުޑްކޯޑްތަކަކަށް ބަދަލުކޮށް ކުޑަކުދީންނާއި އާއިލާތަކަށް ހާއްސަ ޕާކަކާއެކު ސަރަހައްދު ތަރުތީބުކޮށް "ރައިވެރިބޭ ކޮއްތުވެނީ" ގެ ނަމުގައި ތަރައްގީކޮށްފައި ވަނީ 26 ފުޑް ކޯޓާއެކު އެވެ. މިދިއަ ދިޔަ ދެ އަހަރެއްހާ ދުވަހުގެ ތެރޭގައި އެ ތަނުގައި އެކި ނަން ނަމުގައި އެކި ކޫޒީން ވިއްކާ ކެފޭތަކެއް އެތަނަށް ބަދަލުވިއެވެ. ވިޔަފާރި ކޮންސެޕްޓް ބަދަލު ކޮށްލި އެވެ.\nނަމަވެސް ކޮވިޑް-19 ރާއްޖެއަށް ލައްވައިލާ އެތައް ވިޔަފާރިއަކަށް ގެއްލުންވެފައިވާ އިރު އަގު ބޮޑުކޮށް ރައިވެރިބޭ ކޮއްތުވެނިން ފުޑްކޯޓްތައް ނެގި ވިޔަފާރިންގެ ގިނަ ބަޔަކު އެތަން ދޫކޮށްލާފައި ހިނގައްޖެ އެވެ. މިހާރު މި ފުޑްކޯޓުގައި މީހުން ދާ ބޮޑު ތިން ހަތަރު، ފަސް ތަނެއް ފިޔަވައި އެހެން ތަންތަން އޮތީ ގާތްގަނޑަކަށް ހުހަށެވެ. އެމީހުންނަށް ވާވަރު ވެގެން ދިޔައީ އެވެ.\nކޮވިޑް ލައްވާލުމުގެ ކުރިން ވެސް އެސްޓީއޯ އިން ވަނީ މިތަނުން ބައެއް ގޮޅި ކުއްޔަށް ދިނުމަށް އިއުލާނެއް ކޮށްފައެވެ. ލޮކްޑައުންއާ އެއްކޮށް ދެން ފެނުނީ ގިނަ ގޮޅިތައް ހުހަށް ދޫކޮށްލާފައިވާ ތަނެވެ. އެތަންތާނގެ ކުއްޔަކީ އާދައިގެ މީހަކަށް ނުވަތަ ވިޔަފާރިއެއް ފަށާ މީހަކަށް ގާތް ކޮށްލެވޭ ވަރުގެ ކުއްޔެއް ނޫނެވެ. ބައެއް މީހުން މިތަން ތަނުގެ ކުއްޔަށްދޭ އަގު އެނގުމުން އެއީ މުއްސަންދިން އިތުރަށް މުއްސަންދިވާން ކޮށާފައިވާ މަގެއް ކަމަށް ބުނެ އެވެ.\nމިހާރު ކޮއްތުވެނީގެ ހާލަތަށް ބަލާއިރު އިންވަކި ކޮށްފައިވާ ހެދި މި ގޮޅިތައް އެއްބަޔަކު އެއްތަނެއް އަނެއްތަނަކާއި ވަކި ނުކޮށް ހިންގާތަން ވެސް ފެެނެއެވެ. އެއްގޮޅިގާއި ބަދިގޭ ހުންނަ އިރު ސާވް ކުރަނީ ޖެހިގެން ހުންނަ ގޮޅީގެ ޑައިނިންް އޭރިއާ އިންނެވެ.\nމިދިޔަ ޑިސެމްބަރު މަހު އެސްޓީއޯއިން ވަނީ މިތަނުން 14 ގޮޅިއެއް އަލުން ކުއްޔަށް ހިފަން ބޭނުން ޝައުގުވެރިވާ ފަރާތްތަކުން ޕްރޮޕޯޒަލް ހުށަހަޅަން އެދިފަ އެވެ. ކޮންމެވެސް ލުއިތަކަކާއި އެކު އެވެ.\nއެސްޓީއޯގެ މެނޭޖިން ޑިރެކްޓަރު ވިދާޅުވެފައިވާ ގޮތުގައި މިހާރު ވަނީ ކުލި ކުޑަކޮށްފަ އެވެ. ތިން މަހަށް ދައްކާ ސެކިއިރުޓީ ޑިޕޮސިޓް ވާނީ ދެ މަހަށް ކުޑަކޮށްފަ އެވެ، ކުރިން ނަގާ ބިޑް ސެކިއުރިޓީ އާއި އެޑްވާންސް ކުލި އަދި ބިޒްނަސް ޕްރޮޕޯސަލް މިހާރު ބޭނުމެއް ނުވެ އެވެ.\n"މިތަން ނުހިނގާގެން ބަންދު ކޮށްފައި ދާ ސަބަބެއް ނޭނގޭ! ކޮވިޑްގެ ތިންމަހުގައި ރިލީފެއްގެ ގޮތުން ތިން މަހުގެ ކުލި ކަނޑާލަދީފައިވޭ. އަލުން މި އިއުލާންކޮ ށްގެން ވަރަށް ގިނަ މީހުންގެ ޝައުގުވެރިކަން އެބަ ދޭ ފާޅުކުރަމުން،" އެސްޓީއޯގެ އޮފިޝަލަކު ވިދާޅުވި އެވެ.\nހުސްވެގެން އަލަށް ކުއްޔަށް ދޫކުރަން ނިންމި ތަންތަނަކީ 960 އަކަފޫޓާއި، 1260 އަކަފޫޓާއި އަދި 1660 އަކަފޫޓުގެ ތަންތަނެވެ. އެތަންތަނުގެ އަކަފޫޓެއްގެ އަގު އުޅެނީ 39 ރުފިޔާގެ ރޭޓުގަ އެވެ.\nވިޔަފާރި ކުރާ ފަރާތްތަކަށް ދަތި\nކޮވިޑާއެކު ވިޔަފާރި ދަށްވެ ފަޅުވާން ފެށި ރައިވެރިބޭ ކޮއްތު ވެނީގައި ގެއްލުން ނުވެ ބޮޑު ކުލީގައި ހިފަހައްޓާލެވުނީ މަދު ބަޔަކަށެވެ.\nކެފޭތަކުގެ އޯވާހެޑް މަތިވުމުން މެނޫގައި ހިމަނާލައި ކޮންމެ އެއްޗެއް އަގު ވެސް ހުރެ އެވެ. ޖޫސްތައްޓެއް ފަންސާހުން މަތީގައި އުޅޭއިރު ޑިޝްއެއް ނަގައިފިނަމަ ބޮލަކަށް 120 ރުފިޔާގެ މަތީން ޖެހެއެވެ.\nކޮއްތުވެނީގެ ފުޑްކޯޓެއްގެ ބުފޭ\nއަލަށް ފުޑްކޯޓް ވިޔަފާރިއަށް ވަންނަ ބޭނުންވާ ފަރާތްތަކުން ވެސް ވާދަވެރި ގޮތެެއްގައި ހިންގުމަށް ބޭނުންނަަމަ ވަރަށް ރަނގަޅަށް މާކެޓް ދަސް ކުރަންޖެހެ އެވެ.\n"ނައިސް އެންޑް ސްޕައިސް" ހިންގާ ފަރާތުން ބުނި ގޮތުގައި "ވިޔަފާރިތައް ދޫކޮށްލާފައި ދަނީ ގެއްލުން ވާތީ" އެވެ.\n"ކޮވިޑް ޕެންޑެމިކް އާއި ގުޅިގެން ކަސްޓަމަރުން ނާންނާތީހެން ހީވަނީ. ލޮކްޑައުންގަައިވެސް ހަމަ އެގޮތަށް އެ ކަންތައް ދިޔައީ. އެކަމަކު ވެސް އޯވާހެޑްސް އަށް ޕޭ ކުރަން ޖެހެނޭ ނޫންތޯ ހަމަ، އަޅުގަނޑުމެން ތިބިން. ލިބޭ އެއްޗަކަށް ބަލައި ސެލެރީ އެޖެސްޓްކޮށް ޗޭންޖްކޮށްލައިގެން" އެތާނގެ އިސްވެރިޔަކު ބުންޏެވެ.\nރައިވެރިބޭ ކޮއްތުވެނީގެ ބުފޭ ކޮންސެޕްޓަކީ ހުރިހާ ވިޔަފާރިއަށް ވާދަކުރަން ފަސޭހަވާނެ ކަމެއް ނޫނެވެ. ކެޔަސް ނުކެޔަސް ބުފޭ ދަމާލާ ބޮޑު އިސްރާފަކަށްވާ ފަހަރު ވެސް ދެއެވެ. ނަމަވެސް ޖެހިގެން ހުންނަ ފުޑްކޯޓްގައި ބުފޭ އޮންނާތީ އެ ތަންތަނާ ވާދަ ކުރަން އެއީވެސް ކޮންމެހެން ކުރަންޖެހޭ ކަމެއްގެ ގޮތުގައި އެންމެނަށް މަޖުބޫރު ކަމަކަށް ވެފައި ވެއެވެ.\n"ބުފޭ ސިސްޓަމް އުނދަގޫ ވަރަށް. ގިނަ ފަހަރަށް މިތަނަށް މި އަންނަނީ ބިޒީ ލައިފް ސްޓައިލެއްގައި އުޅޭ ބައެއް. އެއްޗެއް އަލާކާޓް ކޮށް އޯޑަ ރުކުރުމަށްވުރެ އެމީހުންނަށް މި އޮންނަނީ ވަގުތު ދާ ކަމަކަށްވެފައި. ބުފޭ ވަރަށް ފަސޭހަ ގޮތަކަށް ވެފައި. ދެން ޑިނާ ބުފޭ އަކީ ކަސްޓަމަރުން ވަރަށް ކަމުދާ އެއްޗެއް. އެއްމެން ވެސް ހަދާތީ މި ހަދަނީ... ބުފޭ ޑިސްއެޑްވާންޓޭޖަކީ ރަނގަޅު ވަރަކަށް ކަސްޓަމަރުން ނުލިބިއްޖެއްޔާ ލޮސް ވުން. އެހެން ވިޔަފާރިއެކޭ އެއްގޮތަށް މަހުގެ ކުރީކޮޅު ޑިމާންޑް ބޮޑުވެފައި ފަހުކޮޅަށް ދަށްވޭ... އެސްޓީއޯއިން ތަން ސާފުކޮށް ރީތިކޮށް ބޭއްވުމަށް ވަރަށް މަސައްކަތް ކުރޭ. އެކަމަކު ކުލި މާ. ބޮޑީ،"\n"ކަސްޓަމަރުން ރީޓެއިން ކުރުން ވަރަށް މުހިއްމު މި ވިޔަފާރިގައި. މިތާނަގައި ގިނަވާނީ ރިޕީޓެޑް ކަސްޓަމަރުން އެންމެ ބޮޑު ކަމަކީ ކްލީން ވެފައި. ރަނގަޅު ސާވިސް އެއް ދިނުން. ފާސްޓް ސްޕީޑީ ސާވިސް އެއް ދިނުން. އަލަށް ފަށާ ބަޔަކަށް ބުނާނީ މިއީ ފަސޭހަ ކަމެއް ނޫނޭ އެކަމަކު ރަނގަޅަށް ކުރަންޖެހޭ ގޮތަށް ކޮށްފިއްޔާ ކާމިޔާބު ވާނެ"\nބްރިޖްގެ ފަސޭހަ އާއި ހުޅުމާލޭގެ ބީޗް މަަގުގައި އެއްކޮޅުން އަނެއް ކޮޅަށް ދަމާލި ކެފޭތަކާ ހިތްފަސޭހަ މާހައުލަކީ ރައިވެރިބޭ ކޮއްތުވެނީގެ ޑިމާންޑަށް އަސަރު ކުރި ސަބަބެކެވެ. ޒުވާނުން މެދުގައި އެ ކެފޭތައް މަގުބޫލުވީ ޒަމާނީ ގޮތަކަށް ހަދާފައިވާ އާޓް މިއުރަލް ތަކާއި ނުވަތަ މޮޑަން އިންޓީރިއާ ޑިޒައިން އާއެކު މާލެއަށްވުރެ ހިތްފަސޭހަވާތީ އެވެ. އަނެއް ބައިތަންތަނުގައި ކާ އެއްޗެހި ވެސް ތަފާތީ އެވެ.\nބައެއް ކެފޭތަކުން ގަދީމީ ދިވެހި ފަންނުވެރިކަން ނުވަތަ އިހުގެ ބަދިގެއެއް ފެންނައިރު އަނެއް ބައި ކެފޭތަކުން ގްރީސްގެ ސެންޓޮރިނީގައި މާހައުލު ހީވާ ކަހަލަ ވައިބެއް ގެނެސްދީފައި ވެއެވެ. ސިނަމާލެ ބްރިޖު ހުޅުވުމުން އެންމެ ކޮފީތައްޓެއް ބޯލަން ވެސް ހުޅުމާލެ ދިޔަ މީހުން މަދެއް ނޫނެވެ.\n"ކޮވިޑް-19 އިގެ ކުރިން މަހުގެ ކުރީކޮޅަކީ ހަމަ ވިޔަފާރި ވަރަށް ރަނގަޅު. މާލެއިން ވަރަށް ގިނަ މީހުން އާދޭ. އޭރު މާލެއަކަށް ޑެލިވަރީ އެއް ނުކުރަން. މާލެއިން އަންނަ މީހުން ފާހަގަ ވަނީ ހެލެމެޓްގެ ސަބަބުން" ހުޅުމާލެގެ ކެފޭ ހިންގާ މީހަކު ބުންޏެވެ.\nރޯދައިގެ ފަހަށް ގިނަ ކެފޭތައް ބަނގުރޫޓް ވާނެ: ރެމް\n8 ޖަހާއިރު ކެފޭ ބަންދު، މުއްދަތު ދަންމާލައިފި\n"ފިޔަވަޅު އަޅާއިރު އިގްތިސޯދީ ގެއްލުމަށް ވިސްނަން"


vnews - Helmet vaanee hama Helemetah: Ashraf\nހެލްމެޓު ވާނީ ހަމަ ހެލްމެޓަށް: އަޝްރަފު\nބްރިޖުގެ މަސައްކަތް ހިނގަމުންދާގޮތް ބައްލަވައިލެއްވުން ކުރީގެ ސަރުކާރުގެ ވެރިން ހެލްމެޓު އަޅުއްވައިގެން\nހެލްމެޓަށް ދިވެހި ލަފުޒެއް ކޮންމެހެން ހަދަން ނުޖެހޭ ކަމަށާއި ހެލްމެޓު ވާނީ ހަމަ ހެލްމެޓަށް ކަމަށް، ދިވެހިބަހުގެ އެކެޑަމީގެ ރައީސް އަޝްރަފު އަލީ ވިދާޅުވެއްޖެ އެވެ.\nބަސް ރައްކާތެރިކުރުމަށް ހުރި ގޮންޖެހުންތަކާއި ގުޅޭގޮތުން ވީޓީވީގެ ފަސްމަންޒަރު ޕްރޮގްރާމްގައި ވާހަކަދައްކަވަމުން ދިވެހިބަހުގެ އެކެޑަމީގެ ރައީސް އަޝްރަފު އަލީ ވިދާޅުވީ، ހެލްމެޓަކީ 60ގެ އަހަރުތަކުން ފެށިގެން ދިވެހިން ބޭނުންކުރަމުން އައި އެއްޗެއް ކަމަށެވެ. އަދި އެއަށް ޒަމާނުއްސުރެ ދިވެހިންވެސް ކިޔަމުން އަންނަނީ ހެލްމެޓު ކަމަށެވެ.\nއެހެންކަމުން އެހާ ޒަމާންވީ އެއްޗަކަށް އަދި އިންޓަރނޭޝަނަލީ ބޭނުންކުރަމުން އަންނަ ނަމަކަށް ވަކި ދިވެހި ލަފުޒެއް އޮންނަން ޖެހޭ ކަމަށް ދެކެވަޑައި ނުގަންނަވާކަމަށް އަޝްރަފު ވިދާޅުވި އެވެ. އެގޮތުން ރާއްޖޭގައި ހެދިފައިވާ ޤާނޫނުތަކާއި ޤަވައިދުތަކުގައިވެސް ބޭނުންކޮށްފައި ވަނީ ހެލްމެޓު މި ލަފުޒު ކަމަށާއި، އެހެންކަމުން ދެން އިތުރު ލަފުޒުތަކެއް އެއަށް ހެދުމަކީ ގަބޫލުކުރައްވާ ކަމެއް ނޫންކަމަށްވެސް އަޝްރަފު ވިދާޅުވި އެވެ.\n"އެ ލަފުޒަކީ ދިވެހި ހަމަތަކަށް ފެތޭ ލަފުޒެއް. ނުކިޔޭ އަޑެއް ނެތް. ގިނައިން ނޫސްތަކުގައި ލިޔެފައިވެސް ހުންނަނީ "ހެލްމެޓު" އުބުފިލި ޖަހައިގެން ލިޔެފަ ހުންނަނީ. ދެން އެހެންވީމަ ހެލްމެޓަށް އިތުރު ލަފުޒުތަކެއް ހެދުމަކީ މުހިންމު ކަމެއް ކަމަކަށް އަޅުގަނޑު ނުދެކެން." އަޝްރަފު ވިދާޅުވި އެވެ.\nވެހިބަހުގެ އެކެޑަމީގެ ރައީސް އަޝްރަފު އަލީ އިތުރަށް ވިދާޅުވީ ދިވެހިބަހަށް އިސްކަން ނުދެވޭ މައްސަލަ އަކީ ރާއްޖޭގައި ޒަމާންތަކެއް ވަންދެއް އޮތް މައްސަލައެއް ކަމަށެވެ. ނަމަވެސް އެކެޑަމީން ކުރަމުންދާ މަސައްކަތުގެ ތެރެއިން، ބަހާއި ބަހުރުވަ ރައްކާތެރި ކުރުމަށް 2012 ވަނަ އަހަރުން ފެށިގެން ޚާއްސަ މަސައްކަތްތަކެއް ފެށުނު ކަމަށެވެ. އަޝްރަފު ވިދާޅުވީ ދިވެހި ބަހުރުވަ އަކީ ދިވެހި ބަހުގެ އެންމެ ބާރުގަދަ ގުނަވަންތައް ކަމަށާއި، އެއާއި ނުލައި ދިވެހިބަސް ދެމި ނޯންނާނެ ކަމަށްވެސް ވިދާޅުވި އެވެ.


India gai7aharuge kujjaku rape koh maraali kamuge thuhumathu gai ithuru meehaku hayyaru kohfi – adduLIVE\nހަތް އަހަރުގެ ކުއްޖަކު ރޭޕްކޮށް މަރާލިކަމުގެ ތުހުމަތުގައި އިތުރު މީހަކު ހައްޔަރުކޮށްފި\nMar 31, 2019, 21:27 އައިޝަތު ފަތުހީ\nމިދިޔަ ބުދަ ދުވަހު އިންޑިއާގެ ކޮއިމްބަތޫރްގައި އުމުރުން ހަތް އަހަރުގެ ކުޑަ އަންހެން ކުއްޖަކު ގޭންގްރޭޕްކޮށް މަރާލި މައްސަލައާއި ގުޅިގެން ތުހުމަތުކުރެވޭ މައި އެކަކު ހައްޔަރުކޮށްފައިވާ ކަމަށް ފުލުހުން ބުނެފި އެވެ.\nފުލުހުން ވަނީ މީގެ ކުރިންވެސް އެ މައްސަލައާއި ގުޅިގެން ދެ މީހަކު ހައްޔަރުކޮށްފަ އެވެ.\nއުމުރުން ހަތް އަހަރުގެ އެ ކުޑަކުއްޖާ މަރާލާފައި ވަނީ އެތައް ބަޔަކު ވެގެން ގޭންގްރޭޕްކޮށްލުމަށްފަހު އެވެ. އެންމެ ފުރަތަމަ އެއީ ހަމައެކަނި ގަސްދުގައި މީހަކު މަރާލި މައްސަލައެއްގެ ގޮތުގައި ބަލަމުންދިޔަ ނަމަވެސް، އެކުއްޖާ އަށް ޖިންސީ ގޯނާވެސް ކޮށްފައިވާކަން ފުލުހުން ވަނީ ފަހުން ކަށަވަރުކޮށްދީފައެވެ.\n"އޭޝިއަން ނޭޝަނަލް ނިއުސް" އިން ރިޕޯޓްކުރާ ގޮތުގައި ތިންވަނަ މީހާ ހައްޔަރުކޮށްފައި ވަނީ ކޮއިމްބަތޫރްގެ ތޮންޑަމުތުރް އިން ކަމަށެވެ. އަދި އެ މައްސަލައިގައި ތުހުމަތުކުރެވޭ އިތުރު މީހަކު ހޯދުމުގެ މަސައްކަތް ކުރަމުންދާއިރު، މައްސަލަ ތަޙުޤީޤުކުރުމަށް ފުލުހުން ވަނީ 10 ޓީމެއް އެކުލަވާލާފައެވެ.\nފުލުހުން ކުރިން ޝައްކުކުރަމުންދިޔައީ ތުހުމަތު ކުރެވޭ މީހާ އާއި އެކުއްޖާ އާއި ގާތް މީހެއް ކަމަށެވެ. އެ ހިސާބުގައި މަގުމަތިން ހިނގާފައި ދާއިރު، އެކުއްޖާ އާއި ވާހަކަދައްކާ ހަތަރު މީހަކު ތިބޭ ކަމަށް އެކުއްޖާގެ މައިންބަފައިން ވެސް ވަނީ ބުނެފައެވެ.\nއޮޓޮޕްސީ ރިޕޯޓުން ދައްކާ ގޮތުގައި އެކުއްޖާ މަރާލާފައި ވަނީ ރޭޕްކުރުމަށްފަހު ނޭވާހާސްކޮށްގެންނެވެ. މި މައްސަލައިގައި މިއަދު ހައްޔަރުކުރީ ސަންތޯޝް ކުމާރް އެވެ. އޭނާ އަކީ އެކުއްޖާގެ އަވަށްޓެރިއެކެވެ.


Shahindha Iyaz Ah - Hiyhama Nujehey Komme Kamakee Islam Dheenaa Khilaafu Kamekey Bunan Veenun - Vaguthu\nޝަހިންދާ އިޔާޒަށް - ހިތްހަމަނުޖެހޭ ކޮންމެ ކަމަކީ އިސްލާމް ދީނާއި ހިލާފު ކަމެކޭ ބުނަންވީނުން\nއުފަންދުވަސް ފާހަގަކުރުމަކީ އަދި އުފަންދުވަހުގެ ތަހުނިޔާ ފޮނުވުނަކީ އިސްލާމީ ސަގާފަތުގެ ތެރޭގައި ހިމެނޭ ކަމެއް ނޫން ކަމަށާއި، އެކަންކަމާއި އަޅުގަނޑުމެން ދުރުހެލިވާން ޖެހޭކަމަށް މަޝްހޫރު ދީނީ އިލްމުވެރިޔާ ޑރ މުހައްމަދު އިޔާޒު ޓުވިޓާ މެދުވެރިކޮށް ވިދާޅުމުން ރައީސް ޞާލިހްގެ ސަރުކާރުން އުފައްދާފައިވާ ޖަލުތަކުގެ ހާލަތު ބަލާ ކޮމިޝަންގެ މެންބަރުކަން ކުރައްވާ އަދި ކުރީގެ ޕޮލިސް އިންޓަގްރިޓީ ކޮމިޝަންގެ ރައީސާ ޝަހިންދާ އިސްމާއިލް ހިތްހަމަނުޖެހުން ފާޅުކުރައްވައި އިޔާޒަށް ރައްދުވެއްވައިފިއެވެ.\nއިޔާޒު ކުރެއްވި ޓުވީޓަށް ރައްދުދެއްވަމުން ޝަހީންދާ ވިދާޅުވީ މޯބައިލް ފޯން, މީސް މީޑިއާ އަދި ޓެކްސީ މިއީ އިސްލާމީ ސަގާފަތުގެތެރޭގައި ހިމެނޭ ކަމެއްތޯ އިޔާޒުގެ އަރިއަހުން ސުވާލު ކުރައްވާފައެވެ.\nމީގެ އިތުރުން އުފަންދުވަސް ފާހަގަ ނުކުރަން ޤުރުޢާނާއި ސުންނަތުގައި އޮވޭތޯ ޝަހިންދާ ވަނީ ސުވާލު ކުރައްވާފައެވެ.\n"ހިތްހަމަނުޖެހޭ ކޮންމެ ކަމަކީ އިސްލާމް ދީނާއި ހިލާފު ކަމެކޭ ބުނަންވީނުން ތޯ" އިޔާޒަށް ރައްދުދެއްވާ ޝަހިންދާ ވިދާޅުވިއެވެ.\nފަހަކަށް އައިސް ރާއްޖޭގެ ގިނަ އިލްމުވެރިންގެ ވާހަކަތަކަށް މޯލްޑިވްސް ޑިމޮކްރަސީ ނެޓްވަރކުގައި ވެސް އިސްކޮށް މަސައްކަތް ކުރާ އިބްރާހީމް އިސްމާއީލް (އިބުރާ)ގެ ކޮއްކޮ ޝަހިންދާ ރައްދުދެއްވައި ފާޑުވިދާޅުވަމުން ގެންދަވައެވެ. އަދި ދީނުގެ ނަމުގައި ހަރުކަށި ޚިޔާލު ގެންގުޅެމުންދާ މީހުން ރާއްޖޭގައި އުޅެމުންދާކަމަށާއި، ރާއްޖޭގައި އުޅޭ މިފަދަ ފަރާތްތަކުގެ ނުރައްކާ، އިންޑިޔާގެ ބައެއް ސަރަޙައްދުތަކަށް ކޮށްފާނެކަމަށް ޝަހީދާ ވަނީ މީގެ ކުރިން ބުނެފައެވެ.\nސިޔާސީ "ދެކޮޅުވެރިންގެ" އެކުވެރި ފޮޓޯތަކުން އުފާވެރިކަން\nއޭޕްރީލް 24, 2019 14:47\nސަހިންދާއައް އަދި ނުވިސްނެނީ?\nއޭޕްރީލް 24, 2019 15:01\nއެގޮއްޔަގެ ޞިފަ ބަލާލުމުންވެސް .....\nއޭޕްރީލް 24, 2019 15:06\nސުވަރުގެ ވަށާލެވިފައިވަނީ ތިމާ ކުރަން ހިތްނޭދޭ ކަންތައްތަކުންނެވެ. އެހެނަސް ނަރަކަ ވަށާލެވިގެންވަނީ ތިމާ ހިތްއެދޭ ޝަހުވަތްތަކުންނެވެ. ތިމާގެ ބުއްދިއަށް ފެންނަގޮތަކީ އަދި އެންމެ ރަނގަޅުގޮތް ކަމަށްވެސް ނުވެދާނެއެވެ. ނަމަވެސް ޞައްޙަ މަގުން ވާރިދުވެގެންވާ އެންމެ ޙަދީޘް ބަސްފުޅެއްވެސް "މުސްލިމުންނަށް" ހެއްކަކަށް ފުދެއެވެ. ބަޔަކާ ވައްތަރުވެއްޖެ މީހަކީ އެބައެއްގެ ތެރެއިން ވާ މީހެކެވެ.\nއޭޕްރީލް 24, 2019 15:16\nމުސްލިމުން ނަކީ ވަރަށް ހަރުދަނާ އުސޫލް ތަކެއްގެ މަތީ ތިބޭބައެއް، ކޮންމެ ސްކޫލެއްގައިވެސް އެސްކޫލެއް ރަމްޒުކޮށްދޭ ޔުނިފޯމެއް ހުންނަފަދައިން މުސްލިމުންވެސް މުސްލިމަކަށް ވަނީ އިސްލާމް ދީނުގައިވާ ހަރުދަނާ އުސޫލް ތަކުގައި އުޅެގެން، ކާފަރުން ކޮޕީކުރާކަށް ނުޖެހޭ\nއޭޕްރީލް 24, 2019 15:19\nޝަހިންދާގެ ދަރިއަކު ޖަމާލުއްދީން ސްކޫލަށް ފޮނުވާނަންތަ އިސްކަންދަރު ސްކޫލް ޔުނިފޯމް ލައްވާފަ\nއޭޕްރީލް 24, 2019 15:43\nވަގުންނަށް ހީވާނީ ހައްތާވެސް ވަގުންނޭ. ޝަހިންދައިތަ ހިތްހަމަނުޖެހޭ ކޮންމެކަމަކަށް އިންސާނިއްޔަތާ ޚިލާފުކަމެކޭ ބުނަންދޯ؟\nއޭޕްރީލް 24, 2019 15:53\nއުފަންދުވަސް ފާހަގަކުރުމަކީ އާއިލާއާ އެކުވެރިންވެސް އެއްތަނަކަށް ޖަމާވެ ގުޅުން ބަދަހިކުރަން ލިބޭ ފުރުސަތެއް. ކާފަރުން ކުރާތީ ނުކުރަންވީ ގޯސްކަމެއް ކަމަކަށް ނުވާނެ. ކާފަރުން ސޯސިއަލް މީޑިއާ ބޭނުން ކުރަންޏާ އެހެންވީއިރު މުސްލިމުން ސޯސިއަލް މީޑިއާ ބޭނުން ކުރުން ހަރާމް ވާނެދޯ.\nއޭޕްރީލް 24, 2019 16:49\nއުފަންދުވަސް ކީއްވެ؟އެހެން ދުވަހެއް ކީއްތޯވީ ގުޅުން ބަދަހިކުރަން،\nސޯސަލް މީޑިއާ އިން ބޮޑައް ވަނީ ގެއްލުންތޯ ނޫނީ ފައިދާތޯ؟\nއޭޕްރީލް 24, 2019 17:59\nކީއްވެ އުފަންދުވަސް؟ ދެޢީދު ދެދުވަހާއި އައްޔާމުއްތަޝްރީޤުގެ ތިންދުވަސް، ގުޅުންބަދަހިކޮށް އުފާފާޅުކުރަން މުސްލިމުންނަށް ނުފުދޭތޯ؟ ނުވަތަ މާތްﷲއަށް ޒިކުރުކޮށް ހެޔޮކަންތައް ކުރެވޭ މިންވަރު އިތުރުވީތޯ؟\nއޭޕްރީލް 24, 2019 15:59\nބުރުގާ އަޅޭށޭ ބުނެފިނަމަ ބުނާނެ ޒާތީ ކަންކަމާބެހެނީ ޔޯ ވަރައްސާފް ކޮށް ބުނަން އޮތީ ދީނުގެ ވާހަކަ ދެއްކޭނީ ދީން ކިޔަވާގެން އެގޮތައް އަމަލު ކުރާ މީހުނަތް ވަރައް ހިތްދަތިވޭ ތިއުޅޭ މީން ފީނުގެ ވާހަކަ ދެއްކީމަ ޒާތީ ކަންކަމާ އަހަރެމެން ބެހޭނަން ދީނުގެ ވާހަކަވެސް ދައްކާނަން ދެރަވެފަ ތިބޭ ދެން\nއޭޕްރީލް 24, 2019 16:48\nވަސީލަތްތަކަކީ އެއްވެސް އިރެއްގައި ޙުކުމް ކަނޑައެޅިފައިވާ އެއްޗެއްސެއް ނޫނެވެ. އެކަމަކު އެ ވަސީލަތެއް ބޭނުންކޮށްގެން ޙަރާމް ކަމެއް ކުރާނަމަ އެކަމެއް ވާނީ ޙަރާމް ކަމަކަށެވެ. މިސާލަކަށް ރުފިޔާ ފައިސާ، ރުފިޔާ ފައިސާ އަކީ އަސްލު އޭގެ ޒާތުގައި ޙަރާމް އެއްޗެއް ނޫނެވެ. ނަމަވެސް ވައްކަން ކޮށްގެން ނުވަތަ ފޭރިގެން ހޯދާ ރުފިޔާ ފައިސާ ވާނީ ޙަރާމް އެއްޗަކަށެވެ. ހަމަ އެގޮތަށް މީސްމީޑިޔާވެސް ޙަރާމް އެއްޗެހި ފަތުރަން ބޭނުންކުރާނަމަ އެވާނީ ޙަރާމް އެއްޗަކަށެވެ.\nރަސޫލާ ޞައްލަﷲ ވަނީ ހަނގުރާމާގައި ބޭނުން ކުރުމަށް ޔަހޫދީއަކު އަތުން އަނބުރާ ދޭގޮތަށް ދަގަނޑު ދަހަނާއެއްވެސް ހޯއްދަވާފައެވެ. އެވާހަކަ އަދި މިމީހުން އަޑުނާހަނީ ތޯއްޗެކެވެ. މިރަމަޟާން މަހު ފިސާރި ރަނގަޅަށް ކީރިތި ރަސޫލާގެ ސިޔަރަތު އަޑުއަހަން ވާނެއެވެ.\nއޭޕްރީލް 24, 2019 17:32\nސަހިންދާއަށް ޤުރްއާނާއި ސުންނަތުން ނުފެނުނީ އައުރަ ނިވައިކުރަން އަންގައި ބާވާލެއްވި ޙުކުމްފުޅު ދެއްތޯ!!! ސަހިންދަ އަކީ ޕުރޮޕެގެންޑާ ފަތުރާ އެނެއް މީހާ.. އަދިވެސް އެބަތިބި އޭނގެ މީހުން.. މިއީ ހެދި ބޮޑުވަމުން އަންނަ ޒުވާނުންނަށް ނުރައްކަލަކަށް ވެދާނެ މިކަހަލަގެ މީހުންގެ ފުށުން..\nއޭޕްރީލް 24, 2019 18:03\nޖާހިލަކަށް ކިތަންމެވަރަކަށް ކިޔާދިނަކަސް ނުވިސްނޭނެއެވެ. އެކަމަކު ބުއްދިވެރިއަކަށް އިޝާރާތަކުންވެސް ފުދޭނެއެވެ.\nއޭޕްރީލް 24, 2019 20:53\nފުރައްސާރަ ސަރުކާރުގެ ފަރާތުން ދިވެހިންގެ ދީނަށް ޖޯކު ޖަހަނީ، ޑިމޮކުރަސީގެ ތެރެއިންލާފައި،\nޑިމޮކުރަސީގެ ޕުރިންސިޕަލެއް އެއްޖިންސުން ގުޅުން ހިންގުން. ކާކުތަ އެއްޖިންސުން ގުޅުން ހިންގާ މީހުންނަށް އެއް އނދކށ، ނުވަތަ އެއްމޭޒަކަށް އައުމަށްދަޢުވަތު ދިނީ؟\nއޭޕްރީލް 24, 2019 20:59\nޝަހިންދާ އަށް ދީނީ ތައުލީމް ހޯދަން ފުރުސަތުދޭން ފެންނަނީ.\nއޭޕްރީލް 24, 2019 22:52\nމީހަކު އުޅޭ ގޮތުންނާއި ހޭލާ ހުރެ އަދި ހުވަފެނުގަވެސް ދެއްކޭ ވާހަކަތަކުން އެމީހަކީ ކޮން ފިކުރެއްގެ ކާކުކަން ސާފުވޭ. ނަމަވެސް ހިތާމަޔަކީ ތީ މިވެނި މީހެކޭ ބުނުމުން ބުނާ މީހާ ގޯސްވާތީ. މަންމަ ދެކެ ވަރަށް ލޯބިވޭ. އެކަމް މަންމަ ބުނާ ބަހެއްނާހާ، މަންމަ ބަލިވީމަ ޚަރަދެއްނުކުރޭ އަޅައެއްނުލާ، މަންމަޔާ ދިމާޔަށް ހެއްދެވި ނެހެއްދެވިޔަށް ގޮވަނީ މަންމަގެ ހަށިގަނޑަށްވެސް ގެއްލުންދީ އަނިޔާ ކުރަނީ.\nއޭޕްރީލް 24, 2019 23:02\nބަރަހަނާ ހާލުގަ މަންޖެ ތިހުރީ ޤުރުއާނާއި ސުންނަތުން ދަލީލެއް ނުފެންނާތީތޯ. u\nއޭޕްރީލް 26, 2019 16:33\nއިހައްދުވަހުވެސް އަހަރެން ދުށީން އިބުރާ ރާޅުގަނޑު ސަރަހައްދުން ދުވެފަދަނިކޮއް.. އިބުރާ' ށަހިންދާ' ފަޔާ' މިމީހުންނަކީ ފާޅުގަ ދީނާބެހޭގޮތުން ހިތުހުރި ގޮތަކަށް ޓުވީޓު ކުރާމީހުން


HAGEEGEE HAADHISA: Anbi Goyye Aai Lhiyanuge Gulhun Falhaa Ery Call Recorder Ge Sababun - Vaguthu\n*މަސްދަރު: ޖަޒީރާ ނިއުސް*\nޑިސެމްބަރު 10, 2019 18:55\nކޮބާ ދެން އޭނަ އައް ލިބުނު ދަރި\nޑިސެމްބަރު 11, 2019 02:08\nޑިސެމްބަރު 11, 2019 08:44\nތިކަހަލަ ކިތައްކަންތައް ފިރެހެނުން ކުރާނީ؟ އެކަމު ނުކެރޭ ނޫހެއްގަ ޖަހާލަންވެސް.\nޑިސެމްބަރު 11, 2019 12:11\nފިރިހެނަކު އެކަނި ކުރި ކަމެއްބާ ؟\nޑިސެމްބަރު 11, 2019 12:22\nފިރިހެނުން އެކަނިތަ ކޮށްފައެއޮތީ، މިހާރު ހަލާކުވާ ދިރިއުޅުންތަކުގެ އަޞްލަކީ ފިރިމީހާ ބުރަ މަސައްކަތު ދުރައް ދިޔުމުން އަނބިމީހާ ވަފާތެރިނުވުން، ވަރިކުރާ މިންވަރަށްވުރެ ވަރިވާން އުޅޭ އަންހެނުން ނިސްބަތުން މިރާއްޖޭގަ ގިނަ. ހައްތާވެސް ފޯނުން ވަގު ބިތުން ނަގައިގެން\nޑިސެމްބަރު 12, 2019 15:04\nތިކަހަލަ ހާދިސާ އެއް މަގޭ ފެމެލީ ވެސް ހަލާކުކޮށްލީ. ބޭބެގެ އަންހެނުން (ފަހަރި) މަގޭ ފިރިމީހާ ގުޅުން ބޭޢްވީ. ގުޅުންބޭއްވީ ނޫން ހަމަ އެކަނި. ބޭބެގެ ދަރިއެއް ކިޔާފަ ލިބުނޫދަރި ވެސް އެއީ އެދެމީހުން ގެ ދަރިއެއް. ޢެކަމުގެ ސަބަބުން އަހަރެން ވެސް ބޭބެ ވެެސް ދިރިއުޅުން ހަލާކުވީ. ޢެކަމަކު އެ ދެމީހުން އިދެގެން އުޅެނީ.. މީ ދުނިޔެ ދައްކާ އިބުރަތް.. އަންހެނުންގެ ނަމުގައި ހަރުފަ ވެސް އުޅޭ\nޑިސެމްބަރު 15, 2019 06:50\nބަލަ މީޒާ އިނދެގެން އުޅުނު މީހާ އަކީ ވަކި ހުދު ކަފަކޮޅެއްތަ؟ އަންހެންމީހާއާއި އެއްވަރަށް އޭނާ ދެކެ ރުޅިނާންނަނީ ކީއްވެބާ؟ އަދި މިހާދުވަސް ކޮށްފައި ވެސް ކޮމެންޓުކުރިއިރު "މަގޭ ފިރިމީހާ" އޭ ތިބުނީ ކީއްވެބާ؟ އަދިވެސް ގެޓްއޯވަރ ނުވަނީ ދޯ؟\nޑިސެމްބަރު 15, 2019 13:42\nރަށު ތެރޭ ގަ ވަރައް ދެކުނު ވާހަކަ ޔެއް...🤣\nޑިސެމްބަރު 15, 2019 13:37\nމައްސަލަޔަކީ ފިރިހެނުން! މީހުންގެ އަންބައް ގުޅަންޖެހޭނެ އެއްވެސް ސަބަބެއް ނޯންނާނެ!\nޑިސެމްބަރު 16, 2019 13:06\nމައްސަލައަކީ އަންހެނުން! މީހުންގެ ފިރިން ޖަހައިގަންނަން އުޅޭނެ އެއްވެސް ސަބަބެއް ނޯންނާނެ!\nޑިސެމްބަރު 16, 2019 23:22\nނުމޮށޭ ގުރާބާރަށް ދާގަންނާނެ. ތިހެންތިވީ


/ Quran Reciters / Abdul Wali Al Arkani - Quran Downloads\nAbdul Wali Al Arkani - Qu ...\nSura [ އަލް މާއިދާ ] Aya  އޭ إيمان ވެއްޖެ މީސްތަކުންނޭވެ! ތިޔަބައިމީހުންނަށް އެކަންކަން ފާޅުކުރައްވައިފިނަމަ، ތިޔަބައިމީހުންނަށް އުނދަގޫވެ، ނުރުހުންވާނޭ ކަންކަމާމެދު ތިޔަބައިމީހުން سؤال ނުކުރާށެވެ. އަދި قرآن ބާވައިލައްވާހިނދު އެކަންކަމާމެދު ތިޔަބައިމީހުން سؤال ކުރާނަމަ، އެކަންކަން ތިޔަބައިމީހުންނަށް ފާޅުކުރައްވައިފާނެތެވެ. (އިސްވެގޮސްފައިވާ) سؤال ކުރުމުގެ ކުށް، اللَّه عفو ކުރައްވައިފިއެވެ. اللَّه އީ، ގިނަގިނައިން ފާފަފުއްސަވާ حليم ވަންތަ ރަސްކަލާނގެއެވެ.\nSura [ އައްނިސާ ] Aya  އޭ إيمان ވެއްޖެ މީސްތަކުންނޭވެ! ތިޔަބައިމީހުން عدل إنصاف قائم ކުރުމުގައި ދެމިތިބޭ ބަޔަކު ކަމުގައިވާށެވެ! (އަދި) اللَّه އަށްޓަކައި ހެކިބަސް އަދާކުރާ ބަޔަކު ކަމުގައި ތިޔަބައިމީހުންވާށެވެ! ތިޔަބައިމީހުންގެ އަމިއްލަ نفس ތަކުގެ މައްޗަށް ކަމުގައިވިޔަސް، ނުވަތަ މައިންބަފައިންނާއި، ގާތްތިމާގެ މީހުންގެ މައްޗަށް ކަމުގައިވިޔަސް މެއެވެ. އެމީހަކީ (އެބަހީ: އެމީހެއްގެ މައްޗަށް ހެކިދެވޭ މީހަކީ) މުއްސަންޖަކު ކަމުގައި، ނުވަތަ فقير އަކު ކަމުގައިވިޔަސް، ފަހެ، އެދެމީހުންނަށްމެ، اللَّه، أولى ކަން ބޮޑެވެ. ތިޔަބައިމީހުން عدل ވެރިވުން ދޫކޮށް އަމިއްލަ އެދުމަށް تبع ނުވާށެވެ! އަދި، ތިޔަބައިމީހުން ހެކިބަސް ބަދަލުކުޅަނަމަ، ނުވަތަ ހެކިބަސް އަދާކުރުމުން އެއްކިބާވާނަމަ (ދަންނާށެވެ!) ފަހެ، ހަމަކަށަވަރުން، ތިޔަބައިމީހުން ކުރާ عمل ތައް މޮޅަށް ދެނެވޮޑިގެންވާ ކަލަކު ކަމުގައި اللَّه ވޮޑިގެންވެއެވެ.\nSura [ އަލް އަންފާލް ] Aya  އުފާވެރިކަމުގެ خبر އެއް ކަމުގައްޔާއި، އެކަމުގެ ސަބަބުން ތިޔަބައިމީހުންގެ ހިތްތައް ހަމަޖެހުމަށްޓަކައި މެނުވީ، اللَّه އެކަންތަކެއް ނުލައްވައެވެ. އަދި اللَّه ގެ حضرة ން މެނުވީ، نصر ލިބުމެއް ނުވެއެވެ. ހަމަކަށަވަރުން، اللَّه އީ، عزيز ވަންތަ، حكيم ވަންތަ ރަސްކަލާނގެއެވެ.\nSura [ އަލް މުނާފިޤޫން ] Aya  އަދި ތިޔަބައިމީހުންކުރެ މީހެއްގެ ގާތަށް މަރު އައުމުގެ ކުރީގައި، ތިމަންރަސްކަލާނގެ ތިޔަބައިމީހުންނަށް ދެއްވި ތަކެތިން ތިޔަބައިމީހުން ހޭދަކުރާށެވެ! ފަހެ، (އެހިނދު) އޭނާ ބުނާނެތެވެ. އަޅުގެ ވެރިރަސްކަލާކޮ! ކައިރި أجل އަކަށް އިބަރަސްކަލާނގެ މިއަޅާ ފަސްކުރައްވާނެނަމަ ކޮންފަދަތޯއެވެ؟ ފަހެ، އޭރުން ތިމަންއަޅާ صدقات ކޮށް، صالح އަޅުންގެ ތެރެއިން ވާހުށީމެވެ.\nSura [ އަލް މުމްތަޙާނަ ] Aya  އެއުރެންކުރެ ތިޔަބައިމީހުން عداوة ތެރިވި މީހުންނާއި، ތިޔަބައިމީހުންނާ ދެމެދުގައި اللَّه އެކުވެރިކަން ލައްވައިފާށިއެވެ! اللَّه އީ، ކުޅަދުންވަންތަ ރަސްކަލާނގެއެވެ. އަދި اللَّه އީ، ގިނަގިނައިން ފާފަފުއްސަވާ، رحيم ވަންތަ ރަސްކަލާނގެއެވެ.


Villimale' gai battery taxi ge hidhumaiy fashanee\nވިލިމާލޭގައި ބެޓެރި ޓެކްސީގެ ހިދުމަތް ފަށަނީ\nވިލިމާލޭގެ މަގެއް: ބެޓެރީ ޓެކްސީގެ ހިދުމަތް ދޭން ނިންމާފައިވާ ކަމަށް މުއިއްޒު ވަނީ ވިދާޅުވެފައި -- ފޮޓޯ | އަވަސް\nވިލިމާލޭގައި ބެޓެރީ ޓެކްސީގެ ހިދުމަތް ފަށަން ނިންމާފައިވާ ކަމަށް މާލެ ސިޓީ ކައުންސިލްގެ މޭޔަރު ޑރ. މުހައްމަދު މުއިއްޒު ވިދާޅުވެއްޖެ އެވެ.\nނޫސްވެރިންނާ ބައްދަލުކުރައްވައި ވާހަކަ ދައްކަވަމުން މޭޔަރު މިއަދު ވިދާޅުވީ މި ހަފްތާގެ ތެރޭގައި 10 ބެޓެރީ ނުވަތަ އިލެކްޓްރިކް ކާރު ހޯދުމަށް އިއުލާނުކުރާނެ ކަމަށެވެ. ޓެކްސީގެ ހިދުމަތް ދިނުމަށް ގެންނަ 10 ކާރުގެ ތެރޭގައި ވޭން ވެސް ހިމެނޭ ކަމަށް ވިދާޅުވި އެވެ.\nމުއިއްޒު ވިދާޅުވީ އެގޮތަށް ނިންމާފައި ވަނީ ވިލިމާލެއަކީ ބަގީގެ ހިދުމަތް ދޭ ރަށަކަށްވާއިރު ބަގީގައި ނުގެންދެވޭ ތަކެތި ވެސް ހުންނާތީ ރައްޔިނުންނަށް ވީހާވެސް ލުއި ގޮތްތަކެއް ހޯދައިދިނުމަށް ކަމަށެވެ. އެހެންކަމުން ވިލިމާލޭގައި ޓެކްސީގެ ހިދުމަތް ދިނުން ވަރަށް މުހިންމު ކަމަށް މުއިއްޒު ވަނީ ވިދާޅުވެފަ އެވެ.\nމޭޔަރު އިތުރަށް ވިދާޅުވެފައި ވަނީ ވިލިމާލޭގައި މިހާރު ދެމުން އަންނަ ބަގީ ސާވިސްގެ ހިދުމަތް ހުއްޓިފައިވާ ކަމަށެވެ. އެ ހިދުމަތް ދިނުމަށް އިތުރު މީހަކު ހޯދުމަށް އައުލާނުކޮށްފައިވާ ކަމަށް ވިދާޅުވި އެވެ. އަދި މިހާރު އެ ހިދުމަތް ދެމުން އަންނަ ފަރާތާއި މަޝްވަރާކޮށް، ކައުންސިލުން ކޮށްދޭން ޖެހެނީ ކޮން ކަންތައްތަކެއްތޯ ބަލައި އެކަންކަން ކޮށްދިނުމަށް ނިންމާފައިވާ ކަމަށެވެ. ބަގީގެ ހިދުމަތް އަވަށް ފެށުމަށް ދަންނަވާފައިވާނެ ކަމަށް ވެސް ވިދާޅުވި އެވެ.\nވިލިމާލޭގައި އިންޖީނުލީ އުޅަނދު ދުއްވުން މަނަލެވެ. މުއިއްޒު ވިދާޅުވެފައި ވަނީ ޓެކްސީގެ ހިދުމަތް ވިލިމާލޭގައި ތައާރަފްކުރި ނަމަވެސް އެ ކަމަކަށް އެއްވެސް ބަދަލެއް ނާންނާނެ ކަމަށެވެ. އެކަން ކައުންސިލުން ކުރާނީ ތިމާވެއްޓަށް ގެއްލުން ނުވާނެ ގޮތަކަށް ކަމަށް ވެސް ވިދާޅުވި އެވެ.\nވިލިމާލެ ޑރ. މުހައްމަދު މުއިއްޒު މާލޭ ސިޓީ ކައުންސިލް + މާލޭގެ މޭޔަރު\nނަހުލާ ހުށައަޅަނީ ފާސްކޮށްފައިވާ ކަންކަން


ނާސާއިން ދުނިޔެއިން ބޭރުގައި ދިރުން ވުމާ ބެހޭގޮތުން ހޯދިފައިވާ ހައިރާން ކުރަނިވި ހޯދުންތަކެއް މީޑިއާއާ ހިއްސާ ކުރަނީ – Ungoofaaru\nބަނޑޭރިގަނޑު/ދިރިއުޅުން/ސައިންސް/ނާސާއިން ދުނިޔެއިން ބޭރުގައި ދިރުން ވުމާ ބެހޭގޮތުން ހޯދިފައިވާ ހައިރާން ކުރަނިވި ހޯދުންތަކެއް މީޑިއާއާ ހިއްސާ ކުރަނީ\nމުނާޒު މުޙައްމަދު 22 ސެޕްޓެމްބަރ 2016\n1 214 މިނެޓެއް ނުވަނިސް ކިޔާލެވޭ\nދުނިޔެއިން ބޭރުގައި ދިރުން ވެދާނެ ކަން ނުވަތަ “އޭލިއަން ލައިފް” އާ ބެހޭގޮތުން ހޯދަމުންދާ ހޯދުންތައް މެދުކެނޑުމެއް ނެތި ކުރިއަށް ދާއިރު ޔުރޯޕާ އަކީ މި ސޯލާ ސިސްޓަމްގައި ދިރުމެއް ވެދާނެ ކަމަށް އެންމެ ބޮޑަށް ބެލެވޭ ތަނެވެ. ޔުރޯޕާ އަކީ ޖުޕިޓާގެ ވަށައިގެން އެނބުރެމުންދާ ހަނދުތަކުގެ ތެެރެއިން6ވަނައަށް އެންމެ ކައިރި ހަނދެވެ.\nޔުރޯޕާ އާއި އިރާ ދެމެދު 500 މިލިއަން މައިލްގެ ދުރުުމިން ހުންނަ އިރު ޔުރޯޕާގެ ބޭރު ފަށަލައިގެ ދަށުގައި ފެނުގެ ފަށަލައެއް ވާކަމަށް ސައިންސް ވެރިން ހޯދި ހޯދުންތަކުން ދައްކައެވެ. އެހެން ކަމުން ޔުރޯޕާ އަކީ ދިރުމެއް ވުމަށް އެންމެ އެކަށީގެންވާ އެއްތަން ކަމަށް ނާސާއިން ބުނެއެވެ.\nދާދި ފަހުން ނާސާއިން އިއުލާންކޮށްފައި ވާ ގޮތުގައި ޔުރޯޕާއާ ބެހޭ ގޮތުން ހޯދިފައިވާ ހައިރާން ކުރަނިވި މައުލޫމާތު ތަކެއް އަންނަ ހޯމަ ދުވަހު ހާމަ ކުރާނެއެވެ. މި މައުލޫމާތު ތަށް ހާމަ ކުރުމަށް ހަމަ ޖެހިފައި ވަނީ ހޯމަ ދުވަހު ޖީއެމްޓީ ގަޑިން 19:00 (ރާއްޖެ ގަޑިން ރޭގަނޑު 12:00 ގައި) ބާއްވާ ނޫސްވެރިންގެ ބައްދަލުވުމެއްގައި ކަމަށް ނާސާއިން ބެނެއެވެ. މި ބައްދަލުވުމުގައި ހަބްލް ޓެލެސްކޯޕްގެ އެހީގައި ހޯދާފައިވާ ޔުރޯޕާގައި ދިރުންވުން އެކަށީގެން ވާކަމަށް ބެލެވޭ ހެކިތަކެއް ނާސާއިން ހާމަ ކުރާނެ ކަމަށް ބެލެވެއެވެ.\nކުލަގަދަ ރަސްމިއްޔާތަކަށް ފަހު އުނގޫފާރު މަގުހެދުން ރަސްމީކޮށް ފަށަނީ\nއޭލިއަނުންނަކީ ޚިޔާލީ އެޗެހި ތަކެއް. ދޭ ޑޯންޓް އެގްޒިސްޓް. ގެޓް އޯވަރ އިޓް.


Fuvahmulaku Havitha: Namakah kohffaivaa himaayathaai heritage list gai neiy galu dhalhuthakaai maavaharaai ranuge vaahaka - One Online\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ބައެެއް ތަކެތި ---\nފުވައްމުލަކު ހަވިއްތަ: ނަމަކަށް ކޮށްފައިވާ ހިމާޔަތާއި ހެރިޓޭޖް ލިސްޓުގައި ނެތް ގަލުދަޅުތަކާއި މާވަހަރާއި ރަނުގެ ވާހަކަ\nފުވައްމުލަކަކީ އުމުރުން ކިތަންމެ ދޮށީ އަތޮޅެއް ނަމަވެސް މި ޒަމާނަށް އައި އިރު ރަށުގައި ތާރީޚީ އާސާރުތައް އެހާ ގިނަ ރަށެކޭ ދެންނެވޭކަށް ނެތެވެ. ތާރީޚު ދިރާސާ ކުރައްވަވާ ފަރާތްތަކުން ވިދާޅުވާގޮތުގައި ފުވައްމުލަކުގައި މީގެ 1521 އަހަރު ކުރިން މީލާދީން 500 ގައި ބުދު ދީނުގެ މީހުން ވަޒަންވެރިވެ އުޅެން ވަނީ ފަށައިފިއެވެ. އެމީހުން އުޅެމުން އައީ ފުވައްމުލަކު އުތުރުކޮޅުގައެވެ. އެ ތަނުގައި އެމީހުން ހެދި ތަންތަނުގެ ތެރެއިން މިހާރު ފެންނާން ހުރީ ވީރާނާވަމުންދާ ހަވިއްތައެވެ. މި ތަން ހުންނަނީ ރަށުގެ އިރުމަތީ ފަރާތު (ހަވިއްތައާ ދިމާލުން) ގޮނޑުދޮށުން ފެށިގެން ގާތްގަނޑަކަށް 448 ފޫޓު އެއްގަމުގައެވެ. މި ތަން ސަލާމަތުން ހުރިއިރު އުސްމިނުގައި 60 ފޫޓް އަދި ވަށަ މިނުގައި 230 ފޫޓް ހުއްޓެވެ.\nއެހެން ނަމަވެސް މިއަދު މި ތަނުގެ އުސްމިނުގައި ހުރީ އެންމެ 15 ވަރަކަށް ފޫޓެވެ.\nމި ހަވިއްތައިގެ ވާހަކަ އެންމެ ފުރަތަމަ ދުނިޔޭގެ ސަމާލުކަމަށް އައީ 16 ފެބުރުއަރީ 1922 ވަނަ އަހަރު އެޗްސީޕީ ބެލް އޭނާގެ މޮނަގްރާފުގައި ހިމެނި ފޮޓޯގެ ސަބުންނެވެ. ހަވިއްތަ އޭގެ ޒާތުގައި ހުރިގޮތް ފެނުނު މީހަކު މިހާރު ދުނިޔޭގައެއް ނެތެވެ. މިހާރު ވެސް އެ މަސައްކަތް ހުރިގޮތް ވިސްނައިގަނެވޭނެ ތަންތަންކޮޅު ހަވިއްތައިން ފެންނާން އެބަ ހުއްޓެވެ. މޮނަގޮރާފުގެ ވާހަކަ މަޝްހޫރު ނަމަވެސް އެ ފޮތަކީ ވެސް މިހާރު އެހާ އާންމު ފޮތެއް ނޫނެވެ. އެނގިފައިވާ ގޮތުގައި ފުވައްމުލަކުގައި އެ ފޮތް އޮތީ ވަފާ /މާނެލް ހުސޭން ޝަރީފު މުހަންމަދު އަތްޕުޅުގައި އެކަންޏެވެ. ހުސެން ޝަރީފު އަޅުގަނޑަށް އެ ފޮތުގައި ހުރި ހަވިއްތައިގެ ދެ ފޮޓޯ ދެއްކެވިއެވެ.\nވީރާނާ ވެފައިވާ ހަވިއްތަ ބަލަން ރަށުގެ އުފަން ރަށްވެހިންނާއި ރަށުން ބޭރުން އަންނަ މީހުންގެ އިތުރުން ފަތުރުވެރީން ވެސް ޒިޔާރަތް ކުރެއެވެ. މި ހަވިއްތައަކީ ކުރީގައި ރަށުގައި އުޅުނު މީހުނާ ބެހޭ ވަރަށް ގިނަ ވާހަކަ ކިޔައިދޭ ތަނެކެވެ. އެމީހުންގެ ދީނެވެ. އެމީހުންގެ މަސައްކަތްތެރިކަމެވެ. އޭރު ވެސް ރަށުގައި އުޅުނު ބަޔަކު އުވަ ދަވައި އެއިން ބޭނުންކުރި ކަމެވެ. ގަލު ވަޑާމުގެ މަސައްކަތް ދަންނަ ބަޔަކު ވެސް އުޅުނު ކަމެވެ. އެތަނުގައި ބޭނުންކޮށްފައި ހުރި ގާތްގަނޑަކަށް އެއް ސައިޒުގެ ގައުތަކަކީ ވެސް އެ މީހުންގެ ފަންނުވެރިކަން ފެންނަ ގައުތަކެކެވެ. އެންމެ މުހިންމު ވާހަކައަކީ އެމީހުން އުޅުނު ދުވަސްވަރެވެ.\nކުރީ ޒަމާނުގައި ރަށުގެ އުތުރު ފަރާތުން ދަތުރުކުރާ މީހުންނަށް ހަވިއްތަ ފެންނާން ހުރެއެވެ. އަދި ހަވިއްތަ މަތީގައި ތިބޭއިރު ދަތުރުކުރާ އުޅަނދުފަހަރު މާދުރުން ފެންނާނެއެވެ. އެ ޒަމާނުގައި ހަވިއްތައިގެ ވަށައިގެން އެކަށީގެންވާ ހުސް ބިމެއް ބާއްވާފައި އޮތެވެ. ދާދި ފަހަކާ ޖެހެންދެން އެތަނުގައި ރުކެއް ގަހެއް ނުހުރެއެވެ. ބައެއް ލިޔުންތަކުން ފެންނަ ގޮތުގައި ހަވިއްތަ ކޮނުމުގެ ކުރިން އެ ތަނުގެ މަތީގައި ހުންނަ ރުކަށް އެރުމުން އައްޑު އަތޮޅު ފެނެއެވެ. ހަވިއްތަ ވަށައިގެން ގޮވާމުގެ ގަސްތައް ހައްދާފައި ހުރެއެވެ. އޭގެ ސަބަބުން ބުދު ދީނުގެ މީހުން އަޅުކަން ކުރާން ބޭނުންކުރި ތަންތަން ވަނީ ގެއްލިފައެވެ. ހަވިއްތައިގެ އެންމެ ކުރީގެ ފޮޓޯތައް ބަލައިލުމުން ވެސް އެ ފޮޓޯ ނެގި އިރު ހަވިއްތައިގެ މަތިން ބައެއް ނެތް ކަމަށް ވިސްނެއެވެ. އަޅުގަނޑު ސްރީލަންކާގެ އަނޫރާދަ ޕޫރާއިން ދުށް މިފަދަ ހަވިއްތަ ތަކުގެ މަތީގައި ހަތަރެސްކަނަށް ތަންކޮޅެއް ހުރެއެވެ. އަދި އެތަނުގެ މެދުގައި އުސްކޮށް ހުނަދަނޑި ފާޑުގެ އެއްޗެއް ހުރެއެވެ. އޭގެ މަތީކޮޅު ހުންނަނީ ކުޑަކޮށް ތޫނު ފާޑަކަށެވެ.\nތާރީޚީ އިލްމުވެރިޔާ އަލްމަރުޙޫމް އަލްއުސްތާޒު މުހަންމަދު އިބުރާހީމް ލުތުފީ ވިދާޅުވާ ގޮތުން މިތަނުގައި މައި ހަވިއްތައާއެކު އެކި ސައިޒުގެ މިފަދަ ހަތް ތަނެއް ހުންނަން ވާނެއެވެ. ފުވައްމުލަކު ޖަވާހިރު އަލްފާޟިލް މުހަންމަދު ވަހީދު އަހުމަދު އެސަރަޙައްދުން ހަވިއްތަ ގޮތަށް ހަދާފައި ހުރި ފަސް ތަނެއް ދެކެވަޑައިގެންނެވި ކަމަށް ވިދާޅުވިއެވެ. މިހާރު ވެސް ހަވިއްތައިގެ ދެކުނުގައި އެއް ތަން އަދި ހުޅަނގު އުތުރުގައި ދެ ތަނާއި ހުޅަނގުގައި އެއް ތަނާ އެކު ޖުމްލަ ފަސް ތަން އެބަހުއްޓެވެ. މި ތަންތަން ވެސް ވަނީ ވަރަށް ބޮޑަށް ތިރި ވެފައެވެ. ހަވިއްތައިގެ ހުޅަނގު ފަރާތުން މިހާރު ތެސްކޮށް (ކަތިކޮށް) ހުރި ސަރަހައްދަކީ އޭރު ހަވިއްތައަށް އަރައި ފައިބާން ހަރުފަތްބަރި ހުރި ތަން ކަމަށް ވަރަށް ބޮޑަށް ޤަބޫލު ކުރެވެއެވެ. އެ ތަނުން ފައިބައިގެން ހުޅަނގަށް ދެވޭ ގޮތަށް ހަދާފައި ހުރި ގައު ތަކެއްގެ އަސަރު ރޭގަނޑު ފިނި ފައިބާ ދުވަސްވަރު ހެނދުނު ފެންނަން އޮވެއެވެ. މިހާރު ވަޑޫގެ ގޯޅިއަށް ވަންނައިރު ކަނާތް ފަރާތުން އުސްކޮށް އެ ފެންނަ ތަނަށްވުރެ ހަވިއްތަ މަގާ ކައިރީގައި އިމާރާތެއްގެ ތަރަހަ ހުއްޓެވެ. އެއިގެ ފަހުން މި ތަންތަނަށް ވަނީ ވަރަށް ބޮޑެތި ބަދަލު އައިސްފައެވެ. ވަޑޫގެ ގޯޅި އާއި ހަވިއްތަ މަގު ގުޅޭ ކަންމަތީގައި ހުރި ވެނިއު ކިޔާ ގޭގެ ގޯތިތެރެ 20 އޮކްޓޯބަރ 2010 ގައި ކޮންނަނިކޮށް ސަންގު ފާޑުގެ ބޮޑެތި ބޮއްޔާއި ނީލަގެރި އެތް ފާޑަށް ހަށިގަނޑު ހުރި، މޫނު ރާމާ މަކުނަކާ ވައްތަރު ދެތިން ބުދު ވަނީ ފެނިފައެވެ. އަދި ގަލުން ހަދާފައި އެތެރެއަށް ބޮލި ކޮއްޓޭ ބޮލި އަޅަފައިވާ ފޮއްޓެއް ފެނުނު ކަމުގައި ވެސް ގޭގެ ވެރި ފަރާތުން މައުލޫމާތުދިނެވެ. ނަމަވެސް އެ ފޮށްޓަށް ވީ ގޮތެއް ހަނދާން ނެތް ކަމަށް ވެސް ބުންޏެވެ. މިކަން އިތުރަށް ސާފުކުރަން ކުރެވުނު މަސައްކަތުން އެ ފޮށި މިހާރު ހުރީ ފުވައްމުލަކު ސިޓީކައުންސިލްގެ ބެލުމުގެ ދަށުގައިކަމަށް ފުވައްމުލަކުގެ ތާރީޚު ދިރާސާ ކުރުމަށް ގިނަ މަސައްކަތްތަކެއް ކުރައްވާ ބޭފުޅެއް ކަމުގައިވާ ސިޓީ ކައުންސިލްގެ އެސިސްޓެންޓު ޑިރެކްޓަރު، މުހަންމަދު އަލީ ވަނީ އަޅުގަނޑަށް މައުލޫމާތު ދެއްވާފައެވެ. އަދި އެފޮށްޓާއި ފޮށިން ނެގުނު ބައެއް ތަކެތީގެ ފޮޓޯ ވެސް ވަނީ ހިއްސާ ކުރައްވާފައެވެ. ކުރިން ދެންނެވި ތާރީޚުގައި ކުޑަ ހަވިއްތަ ކައިރީގައި ގަހެއް އިންދަން ކޮންނަނިކޮށް ވެސް ވަނީ އެތެރޭގައި ބޮލި ކޮއްޓޭ ބޮލި ހުރި ފޮއްޓަކާއެކު ބޮޑެތި ބޮއްޔާއި ބުދު ފާޑުގެ އެއްޗެއް ފެނިފައެވެ. މި ތަކެތި ފެނުނުއިރު ފުވައްމުލަކު ސިޓީ ކައުންސިލްގެ ކައުންސެލެރަކަށް ހުންނެވި ފުވައްމުލަކު އެއްގަމިގޭ ހަސަން ސައީދުގެ ފަރާތުން އެ ތަކެތީގެ ފޮޓޯތައް ވެސް ލިބުނެވެ. ފޮޓޯ ފެނުނު ކަމުގައިވިއަސް އަސްލު ތަކެތި މިހާރު ކޮބައިކަމެއް އެނގޭ ގޮތެއް ނުވިއެވެ. އެހެން ނަމަވެސް، މި ތާރީޚުގައި ފެނުނު ދެ ފޮށި ވެސް ސިޓީ ކައުންސިލުގެ ބެލުމުގެ ދަށަށް ގެންދެވުނުކަން އޭރުގެ ކައުންސެލަރު ހަސަން ސައީދުގެ ފަރާތުން ވަނީ އެނގިފައެވެ.\nމިހާރު ވީރާނާވަމުންދާ ހަވިއްތަ ވީރާނާވުމުގެ އެންމެ ބޮޑު އެއް ސަބަބަކީ ސަރުކާރުން ވަފުދެއް ފޮނުވައިގެން އެތަން ކޮނުނު ކޮނުންކަން ގަބޫލު ކުރަން ޖެހެއެވެ. ވަފުދުގެ އިސް ބޭފުޅަކީ އަލްމަރުޙޫމް އާދަމް ނަސީރު މަނިކު އެވެ. މިކަންތައް ހިނގައިދިޔަ ގޮތް ހަވިއްތަ ކޮނެ ނިންމުމަށްފަހު ވަފުދުގެ ފަރާތުން ފުވައްމުލަކު ރައްޔިތުންނަށް ކިޔައިދިން ލިޔުމުން އެނގެއެވެ. ތިރީގައި އެ ވަނީ މި ދެންނެވި ލިޔުމެވެ. ބިސްމިއާއި ހަމްދު ސަލަވާތަށްފަހު ލިޔުން ފަށާފައި ވަނީ އަންނަވި އިބާރާތުންނެވެ.\n"އަސްތާ ޝުކުރު ހުރީ މާތް ﷲ އަށެވެ. ފެންނަ ކޮންމެ މަންޒަރަކުން އިބުރަތެއް ހާސިލުކޮށްގަންނާށެވެ. އުޅުމަށް އިސްލާހު ގެނައުމާއެކު ދުލުން ކުރާ ދުޢާ ތަކާއި އަމަލުތައް އެއްގޮތް ކުރާށެވެ. ކީރިތި ﷲ އަކީ ހެޔޮގޮތުގައި ކުރާ ދުޢާ އިޖާބަ ކުރެއްވުމުގައި ކުއްތަންވެ ވޮޑިގެންވާ ރަސްކަލާނގެއެވެ. ފަތިހުގެ ފިނި ވައިރޯޅި އެ އަންނަނީ ވަރަށް ވެސް ހިތް ފަސޭހަ ގޮތަކަށެވެ. މާތައް ފަރިވެ ފޮޅެނީއެވެ. ބަގީޗާގައި ދޫނިތައް އުފަލުން އުދުހިއުދުހިފައި ލަވަ ކިޔަނީއެވެ. މިފަދަ އުފާވެރި މަންޒަރެއް ފެނުމުން ރޫހީ އުފަލެއް ނުލިބޭނީ ކޮން ހިތަކަށްތޯއެވެ. ކޮން ހަށިގަނޑަކަށްތޯއެވެ. ޝައްކެއް ނެތޭ އެފަދަ ފުރިހަމަ މަންޒަރެއް ފެނިފައި އުފާވެރިކަން ނުލިބޭ ހިތަކީ ހިއްސުތައް ސަލާމަތުން ނެތް ހިތެކެވެ. އާދޭހެވެ. މިފަދަ ވަގުތެއްގައި އަޅުގަނޑުގެ ލޮލުގެ ބެލުން ގޮސް ހުއްޓުނީ މުލަކު ހަވިއްތާގެ ގާގަނޑުގެ މައްޗަށެވެ. އެ ތަނަކީ އެތައް ސަތޭކަ އަހަރެއް ކުރިން ހެދިފައި ހުރި ބޮޑެތި އިމާރާތްތަކުގެ ތެރެއިންވާ ތަނެކެވެ. މިހާރު އެތަން ހުރީ ވަރަށް ބޮޑަށް ހަލާކުވެ މަތިން ލައްކަ ތަން ތިރިވެފައެވެ. އެއް ފަރާތުން ތަންތަންކޮޅު މުޅިން ނުރޫޅި ހުއްޓެވެ. އެ ތަން ހުރީ ވަރަށް ރީއްޗަށް އޮމާންކޮށް އުވަ ޖަހާ ބަރަފޯސް ނަގާފައެވެ. ނަމަވެސް ބޮޑު ތަން ހުރީ ވީރާނާ ވެފައެވެ. ހަދާފައި ހުރީ މުންނާރުގެ ތިރީ ގާގަނޑުހެން ތިރީގައި ބަރަފޯސް ނަގާފައި ބުރިބުރިއަށް އެއް ބުރި އަނެއްބުރިއަށްވުރެ ކުޑަކޮށް ވެލި ގަލުންނެވެ. އެތެރެއަށް ވެއްޔާއި އަކިރި އަޅާފައެވެ. މިހާރު އުސްމިނު ހުރީ 24.8 ފޫޓް އަށް އިންޗް އެވެ. ތިރީ ބުރީގެ ޑައިމީޓަރު 69 ފޫޓް 8 އިންޗިއެވެ. މެދު ބުރީގެ ޑައިމީޓަރު 54 ފޫޓް6އިންޗިއެވެ، މަތީ ބުރީގެ ޑައިމީޓަރު 31 ފޫޓެވެ. އަސްތާ، މުލަކުގެ އެތަންމިތަނުން އުފާވެރިކަމާއެކު ހިނިތުންވެފައި އެވާ ވަސްމީރު ބަލާލުމަށް ރީތި ކުލަކުލައިގެ މާމެލާމެލީގެ ވަސް ވަޔާ އެކުވުމުން އެ ދުވަނީ ހާދަހާވާ ފުރިހަމަ ހާދަހާވާ މީރު ވަހެކެވެ. އުހައުވެރިކަމާއި ހިތްހަމަ ޖެހުމުގެ ވަހެވެ. ފެންނަ ކޮންމެ މަންޒަރެއް ގޮސް ހުއްޓެނީ އުހައުވެރިކަން ފައުޅު ކުޅައުމުގެ ނިޝާނެއްގެ މައްޗަށެވެ. ހިތަށް ލިބެނީ ތަނަވަސްކަމެވެ. ރޫޙަށް ލިބެނީ ތާޒާކަމެވެ. ދުވަހަކީ 1365 ވަނަ އަހަރު ރަބީއުލް އާޚިރު މަހުގެ 14 ވަނަ ދުވަހެވެ. ވަގުތަކީ އިރު އަރާ7ޖެހި ވަގުތެވެ. ކުއްލިއަކަށް އިވޭން އެ ފެށީ ހަވިއްތާގައި ވާ އާސާރެއް ހޯދައިފާނޭ ފަދަ ހިއްވަރާއި ފެންވަރު ހުރި ބައެއްގެ އުފާވެރި ލަވަ ތަކެއްގެ އަޑެވެ. މިހާރު އެ ފެންނަނީ މުލަކު އަސްރުމާގޭ ގޮއިވެރި ހަސަންދީދީއެވެ. ވިދާޅުވާ އަޑު އެ އިވެނީ އުފަލާއި ހިތްވަރުގައި ހަވިއްތާގެ އެތެރެ ހޯދާށެވެ. ދައުލަތަށް ކިޔަމަންތެރިކަމާއި ނިއަނެތިކަން އަދާކުރާށެވެ. ހަވިއްތައިން އިހު ޒަމާނުގެ އާސާރެއް ހޯދުމުގެ ފަޚުރު އަތުލާށެވެ. މި ބަސްފުޅުތައް ނިމުމާއެކު އުފައުވެރިކަމުގެ ޖަވާބު އެ ލިބުނީ ރައްޔިތުންގެ ހިތްތަކުގައި ހަސަންދީދީގެ މައްޗަށް އެއްގޮތުގެ މަތީން ތައުރީފު ހިނގާފައިވާ ކަމުގެ ގަދަ ހެއްކެކެވެ. މުޅި މުލައް އަދާކުރަން އެދޭ ޝުކުރުގެ އުޖާލާ ދަލީލެކެވެ. އެއަށްފަހު ފެންނާން ފެށީ ހިތަދޫ ދޮންރަހާގޭ އަބުދުﷲ ދީދީ ހަވިއްތާގެ އެތެރެ ހޯދޭނެ ގޮތަކާއި އާސާރެއް ހުރިނަމަ ހުންނާނެ ތަނަކަށް ވިސްނާން ހަވިއްތާގެ ކައިރީ ހިނގަހިނގާ ހުރި ފުރިހަމަ މަންޒަރެވެ. އަބުދުﷲ ދީދީ އަކީ އެކަހަލަ ކަންތައް ވިސްނޭ މީހަކު ކަން5ވަނަ ދުވަހު ކޮނުނުއިރު ރަނގަޅަށް ބަޔާންވެ އެންމެންގެ ދޫތަކުން އެ ވިސްނުމުގެ މައްޗަށް ސާބަސްދޭ އަޑު އިވެން ފަށައިފިއެވެ. މިހާރު ދޫޑިގަމު ޚަތީބު މުހަންމަދުދީ އަވަށު މީހުން ތަރުތީބު ކުރައްވައިގެން އެ ހުންނެވީ ގަޑީގެ އިންތިޒާރުގައިކަމަށް ފެނެއެވެ. ދަޑިމަގު ޚަތީބު ކަޅުތުއްތުދީދީ ހަވިއްތައިގެ މަތީގައި ސަރުކާރުގެ އަމާނާތްތެރިއެއްގެ ގޮތުގައި މަސައްކަތް ކުރެއްވުމަށް ފިސާރި ކެރިގެން ފިރިހެނެއްގެ ގޮތުގައި ހުސިޔާރުކަމާއެކު އެ ހުންނެވި ބަލާލި ކޮންމެ މީހަކަށް ވަންހަނާވެގެންނަކުން ނުވާނެއެވެ. ގަޑިން7ޖެހުމާއެކު ކޮންނަން އެ ފެށީ ދޮންރަހާގޭ އަބުދުﷲ ދިދީ ކޮންނާން އެންގެވި ގޮތަށެވެ. އެދުވަހު އެ ތަނުން ފެނުނީ މަރުވެފައިވާ މީހެއްގެ ކަށިތަކެކެވެ. އެ ކަށިތައް ހުރީ ތިރީ ބަރުފޯހުގެ ތަންކޮޅެއް އެތެރެއިން ބިމާ ހަމައިގައިވާ ގާ ބަރިއެއްގެ މަތީގައެވެ. އެމީހުން މަސައްކަތް ކުރީ ނުލާހިކު އުފަލުގައި ފިރިހެނުންގެ ގޮތުގައެވެ. 1 ޖެހުމާއެކު މަސައްކަތް ނިންމާފައި ލަވަ ކިޔަމުން އަވަށަށް ހިނގައްޖެއެވެ. 15 ވަނަ ދުވަހު ފުނާޑު މީހުންނެވެ. އެމިހުންނަކީ މަސައްކަތުގައި ފޯރިއާއި ހުސިޔާރުކަން ހުރި ބައެކެވެ. 16 ވަނަ ދުވަހު މިސްކިތްމަގު މީހުންނެވެ. އެމީހުން ވެސް މަސައްކަތް ކުރީ އަނެއް ބަޔަކަށް ދޫކުރާކަށް ނޫނެވެ. 19 ވަނަ ދުވަހު މާދަޑު މީހުންނެވެ. އެމީހުން ކޮނެކޮނެ ތިއްބައި ގަލުން ހަދާފައި ހުރި ހަތެއް ކަހަލަ އެއްޗެއް ފެނިގެން އެއިގެ އަޑި ބަލާލަން ކޮނެކޮނެ ތިއްބައި މަތިން ގޮންޑޮޅި ބިދެން ފެށީމާ މަތި ބޮޑުކޮށްލާން ފެށިތަނާ ފެނުނީ ގަލުންހުރި ފޮށްޓެކެވެ. އެ ފޮށި ހުރީ މަތީ ބުރީގެ އެތެރޭގައެވެ. މިހާރު ހަވިއްތައިގެ މަތިން ފެށިގެން ހަތަރު ފޫޓު ތިރީގައެވެ. އޭގެ މަތި ނައްޓާލުމާއެކު އޭގެ ތެރެއިން ކުރަނޑިއެއް ވެއްޓި މަތި ނެގި އެތެރޭގައި ހުރި އެއްޗެއް ގާތަކުގެ ތެރެއަށް ގެއްލިއްޖެއެވެ. އަދި އަނެއްކާ ވެސް އަނެއް ދެ ފަރާތުން ހަމަ އެ ޒާތުގެ ދެ ފޮށި ފެނިއްޖެއެވެ. އެއިން ކޮންމެ ފޮއްޓެއްގައި ހުރީ އެއް ވަތްގަނޑުގައި ލޯދުންކިބަލެކެވެ. އަނެއް ވަތްގަނޑުގައި ގަލުން ހަދާފައި ހުރި ކުރަނޑިއެކެވެ. ކުރަނޑީގައި ހުރީ ރަނުން ހަދާފައި ހުރި ދަޅެކެވެ. އޭގައި ހުރީ މާވަހަރެވެ. އަދި އެއް ކުރަނޑީގައި ތަވީދުބަޑިއެއް ކަހަލަ އައްކަން އަޅާފައި ރަނުން ހަދާފައި އޮތް ދޭތިކޮޅު އޮތެވެ. ފުރަތަމަ ހޯދުމުގެ ފަޚުރު ލިބިފައެވެ. 20 ވަނަ ދުވަހު ހޯދަޑު މީހުންނެވެ. އެ ދުވަހު ވެސް ކުރީ ދުވަހު ފެނުނު ކަހަލަ ފޮށްޓެއް ފެނިއްޖެއެވެ. އޭގައި ވެސް ހުރީ ކުރީ ދުވަހު ހުރި ފަދަ ކުރަނޑިއަކާއި ދުންކިބަލެކެވެ. އެދުވަހު ވެސް އެކެއް ޖެހުމާއެކު ހޯދަޑު މީހުން އުހައުވެރިކަމުގެ ލަވަ ކިޔާފައި ހިތްހަމަޖެހުމާއެކު އަވަށަށް ހިނގައްޖެއެވެ. 21 ވަނަ ދުވަހު ދިގުވާޑު މީހުންނެވެ. މި ދުވަހު ކޮނުނީ އޮނަވިހި ވަނަ ދުވަހު އެ ފެނުނު ގާ ހޯދުމަށް އަޑިއަށެވެ. މިހެން ކޮނެކޮނެ ތިއްބާ ކުއްލިއަކަށް ވިދައިގަތީމާ ބަލާލިއިރު މިއޮތީ ކުރީ ދުވަހު މަތިން ނެގުނު ކުރަނޑީގައި ރަން ދަޅެވެ. ޝުކުރު ހުއްޓެވެ. 1 ޖެހުމާއެކު ދިގުވާޑު މީހުން އަވަށަށް އުފައުވެރިކަމުގެ ލަވަ ކިޔަމުން ދިޔައިރު ތިބީ ވަރަށް ވެސް ހިތް ހަމަޖެހިފައެވެ. 22 ވަނަ ދުވަހު ދަޑިމަގު މީހުންނެވެ. އެމީހުން ކޮންނަމުން ގޮސް ބިމުގެ އަޑިއަށް މުށެއް ފުން ކުރިއިރު ވެސް ވެއްޔާއި އަކިރި ނޫން އެއްޗެއް ނުފެނުނެވެ. މި މަސައްކަތުގައި އެއް އަވަށަކަށް ދޫކުރާނެ އަނެއް އަވަށެއް ނެތެވެ. އެއް އަވަށެއްގައި ނެތް އެތައް ފުރިހަމަކަމަކާއި ހިތްވަރެއް އަނެއް އަވަށަކުން ފެނެއެވެ. ކިޔަމަންތެރި ރައްޔިތަކު ވެރިންގެ ހަނދާނުގައި އަދާކުޅަ ޚިދުމަތުގެ ޖިޒީއެކެވެ. މުލަކު ވެރިންނާއި ރައްޔިތުންނަށް އަޅުގަނޑުމެންގެ ހިތުގެ އަޑީން ޝުކުރުގެ މުބާރަކުބާދީއެއް އަދާކުރާނެ އިބާރާތެއް ނުވެސް ވިސްނެއެވެ. ދައުލަތަށް ކިޔަމަންތެރި ހުޝިޔާރު މުލަކުގެ ވެރިންނާއި ރައްޔިތުންނަށް ތައުރީފާއި ސަނާއެވެ. ޝުކުރާއި މުބާރަކުބާދީއެވެ. އާދޭހެވެ.\nކުރަމޭ އަހުލުން ހެޔޮ ޝުކުރު އަދާ\nބުރަ ހިތް ނެތިވުންތެރިވާ ކިއަމަން ތުރަށައި މުލަކުގެ އަހުލުންފަދަރަން\nހިނދުގައި ބުނެވުނު އެދި ލަސްވެނުލާ ޚިދުމަތް އެތަކަށް ކޮށްދެއްވެވިހާ\nމި ދުވަހު މި މަގާމުން ގޮސް ފެށިގެން\nއުސް އެ ހަވިއްތާއިން އަރިވަރަކުން ހުސްކޮށްގެން ކޮނެ ގައުތައް ނަގަމުން\nމުސްކުޅި އެތަކެތި ނެރެ ދެއްކެވުމުން\nހުސިޔާރު ވެރީންނާއި ރައްޔިތަކަށް ހީވާގިވި ހިތްވަރުގަދަ ބަޔަކަށް\nފެނި ތިއްބެވި ހެއު ތިޔަ ބޭކަލުނަށް\nއުހަލުގެ މޫސުމެކޭ ފާޅު މި ވީ ވަޒަނެކެ ހުރި ލޯބި ފުވައްމުލަކީ\nގައުމެކެ ހެއު އެ ރަށުގެ އަހުލުނަކީ"\n1365 ވަނަ އަހަރު ރަބީއުލް އާޚިރު މަހުގެ 14 ވަނަ ދުވަހު ހަވިއްތަ ކޮންނަން ފެށި އިރު، އެތަން ހުރި ގޮތުގެ ކުރެހުން، އާދަންނަސީރު މެންގެ ކުރެހުން ---\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ތަކެތި: ޕާޕުލް ކުލައިގެ ކަރުދާސްކޮޅުތަކެއް ---\n16 ފެބުރުއަރީ 1922 ވަނަ އަހަރު އެޗްސީޕީ ބެލް އޭނާގެ މޮނަގްރާފުގައި ހިމެނި ފޮޓޯ، އެއިރު ހަވިއްތަ ފެންނަން ހުރި ގޮތް ---\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ތަކެތި: ގޯލްޑް ލީޕްކޮޅު ތަކެއް ---\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ތަކެތި: ކުލަކުލައިގެ ބިއްލޫރި ކޮޅުތަކެއް ---\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ތަކެތި:ފޮށީގެ ތެރެއިންފެނުނު އެހެންބައެއްތަކެތި ---\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ތަކެތި: ޖަވާހިރުގެ ބާވަތެއްކަމަށް ބެލެވޭ އެތިކޮޅެއް ---\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ތަކެތި: މިރުވަހެއްދުވާ މޫތަކެއް ---\nމިހިސާބަށް އެ ލިޔުން ނިމިފައިވާއިރު އެ ބެއިފުޅުންނަށް ހަވިއްތަ ފެނުނުއިރު ހުރި ގޮތުގެ ކުރެހުމެއް ހިމަނާފައިވެއެވެ. އެހެންކަމުން އެދުވަސްވަރު ފޮޓޯ ނެގޭނެ ވަސީލަތް ތަނަވެސްވެފައި ނުވަނީ ކަމަށް ފެނެއެވެ. ލިޔުމުގައި ހިމަނާފައި އެ ވާ ޅެމަކީ އަލްމަރުޙޫމް ކަރިއްޔާގޭ ކަޅުތުއްތުދީދީ (އިބުރާހީމް ފިކުރީ) ގެ ޅެމެކެވެ.\nކޮންމެއަކަސް ހަވިއްތަ މެދުން ކޮނެ ފަޅައިލުމުގައި ދޮންރަހާގެ އަބްދުﷲ ދީދީ އާއި އާދަމް ނަސީރު މަނިކަށް މިފަދަ ތަނެއް ކޮންނެވުމާ ބެހޭގޮތުން ލިބިވަޑައިގެންފައިވާ އިލްމާއި ތަޖުރިބާއާމެދު ވާހަކަ ދައްކާކަށެއް އަޅުގަނޑު ނެތީމެވެ.\nކުރިޔަށް އޮތީ މުސްތަޤުބަލެވެ. ދެން ކުރެވެން ހުރި ކަމެއް ކުރުމެވެ.\nއިސްވެ ނަކަލުކުރެވިފައިވާ ލިޔުމަށް ބަލައިލުމުން ޒަމާނުއްސުރެ ހަވިއްތައިން ނެގުނީ ހަތަރު ވަތްގަނޑުގެ ގަލުގެ ފޮއްޓެއް އެކަނިކަމަށް ކިޔަމުން އަންނަ ވާހަކަ ރަނގަޅު ނޫންކަން އެނގެއެވެ. އެ ލިޔުމުން ސާފުކޮށް އެނގެން އޮތްގޮތުން ހަވިއްތައިގެ ކޮނުނު ސަރަހައްދުގެ ހަތަރު ތަނަކުން ހަތަރު ފޮށި ފެނުނުކަން އެނގެއެވެ. އެއިން ކޮންމެ ފޮށްޓެއްގައި ހުރީ ދެ ވަތްގަނޑުކަމާއި ކޮންމެ ފޮއްޓެއްގައި ވެސް އެއް ވަތްގަނޑުގައި ލޮއިން ހަދާފައިވާ ދުންކިބަލެއް އަނެއް ވަތްގަނޑުގައި ގަލުގެ ކުރަނޑިއެއް ހުރިކަމާއި އެއިން ކޮންމެ ކުރަނޑިއެއްގައި ރަނުގެ ދަޅެއް ހުރިކަން އެނގެއެވެ. މި ދަޅުތަކުގައި މާވަހަރާއި ރަނުގެ އެތިކޮޅުތައް ހުރިއިރު މީގެތެރޭގައި ރަނުން ހަދައި އައްކަން އަޅާފައިވާ އުނަގަނޑުގައި އަޅާ ބަޑި ހުރިކަން ވެސް އެނގެއެވެ.\n1365 ވަނަ އަހަރު ރަބީއުލް އާޚިރު މަހު، ފުވައްމުލަކު ހަވިއްތަ ކޮނުމަށްސަރުކާރުން ފޮނުއްވެވި ވަފުދުގެ ވެރިޔާ، އަލް މަރުޙޫމް އާދަމްނަސީރު މަނިކު. މާލޭ، މާފަންނު ފެންފިޔާޒުގެ ---\nފުވައްމުލަކު ހަވިއްތަ ކޮނުނުއިރު ސަރުކާރުގެ އަމާނާތްތެރިޔާގެ ގޮތުގައި ހުންނެވި ދަޑިމަގު ޚަތީބު ކަޅުތުއްތުދީދީ. ( އަލްމަރުޙޫމް އަލީ މޫސާދީދީ)\n1365 ވަނަ އަހަރު ރަބީއުލް އާޚިރު މަހު، ހަވިއްތަ ކޮނުމަށް ސަރުކާރުން ފޮނުއްވެވި ވަފުދުގެ މެންބަރު އަލްމަރުޙޫމް ދޮންރަހާގެ ޢަބުދުﷲ ދީދީ. (ސ.ހިތަދޫ ރަށްދެބައިގޭ.) ---\nދިވެހިރާއްޖޭގެ އާސާރީ ތަރިކައިގެ ވަގުތީ ދަފުތަރު ހެރިޓޭޖް މިނިސްޓްރީން 27 މާރޗް 2019 ވަނަ އަހަރު ވަނީ ގެޒެޓްކޮށްފައެވެ. އެ ލިސްޓުގައި ހަވިއްތައިން ނެގުނު ގަލުގެ ފޮށީގެ ވާހަކަ ހިމަނާފައި އޮތް އިރު އެ ފޮށިތަކުގައި ހުރި ރަނުގެ ދަޅުތަކުގެ ވާހަކަ ހިމަނާފައި ނެތުމަކީ ދެރަ ކަމެކެވެ. ހަވިއްތަތަކުން ކޮނެގެން ނެގުނު ތަކެތި އެ ދުވަސްވަރު މަދަރުސާއަށް ދިޔަ ކުދީންނަށް ވަނީ ދައްކާފައެެވެ. އެހެންކަމުން އެތަކެތި ދުށް މީހުން އަދި ދުނިޔޭގައި އެބަ ތިއްބެވެ.\nހަވިއްތަ ހުންނަ ސަރަހައްދަކީ ކުރީ ޒަމާނުގައި ރަށުގައި ވަޒަންވެރިވެ އުޅުނު މީހުން އެ މީހުންގެ ބައެއް ތަކެތި ވަޅުލާފައި ހުރި ސަރަހައްދެއްކަން މަތީގައި ބަޔާންކުރި ހާދިސާތަކުން ރަނގަޅަށް އެނގެއެވެ. އެހެން ކަމުން މި ސަރަހައްދު ރަނގަޅަށް ދިރާސާކޮށް މި ސަހައްދުގައި އުޅުނު ބަޔަކު އުޅެފައިވަނީ މީގެ ކިތައް އަހަރު ކުރިންތޯ ތާރީޚު ހިމާޔަތް ކުރުމަށް ޓަކައި ބަލަން ޖެހެއެވެ. އަދި އެއީ ކޮން މަޒުހަބެއްގެ ބައެއްތޯ ވެސް ދެނެގަނެވޭނެ ދިރާސާއެއް ކުރުމީ މުހިންމު ކަމެކެވެ. މި ސަރަހައްދު ހިމާޔަތް ކުރުމަށް މިހާރަށްވުރެ ފުޅާކޮށް ވިސްނަން ޖެހެއެވެ. ސަރުކާރުން ރަނގަޅު ފެންވަރަކަށް ހައްދަވަން ފަށްޓަވާފައިވާ ހަވިއްތަ މަގުގެ ޑިޒައިނަށް ބަދަލު ގެނައުމީ ވެސް އަދި ކުރެވިދާނެ ކަމެކެވެ. ހަވިއްތަތައް މަތީގައި ހެދި ބޮޑުވަމުންދާ ފުނަ އާއި ކާނިފަދަ ގަސްތަކުގެ އިތުރަށް ބައެއް ދަނޑުވެރިންގެ ފަރާތުން ލިބޭ ގެއްލުމުން އެ ތަންތަން ސަލާމަތް ކުރުމަށް އެ ސަރަހައްދުގެ އިން ވަކިވާން ވެސް ޖެހެއެވެ.\n20 އޮކްޓޫބަރ 2010 ގައި ހަވިތަ ސަރަޙައްދުގެ ދެތަނަކުން ނެގުނު ތަކެތި ---\nރަށުގެ ތާރީޚާއި ސަގާފަތާމެދު ޒުވާނުން ފުޅާ ދާއިރާއެއްގައި ވިސްނާން ޖެހެއެވެ. ދުނިޔޭގެ ތަންތަނުގައި މިފަދަ ތަންތަން ހިމާޔަތް ކުރާ ގޮތަށް މި ތަންތަން ކަވަރުވާ ގޮތަށް އިމާރާތްކޮށް ފުވައްމުލަކު ރައްޔިތުންނަށް އާމްދަނީ ލިބޭފަދަ ތަނަކަށް މި ތަން ވާނެކަމުގައި އުއްމީދު ކުރަމެވެ. މިނިސްޓްރީ އޮފް ހެރިޓޭޖް އާރޓްސް އެންޑް ކަލްޗަރ އިން ފުވައްމުލަކު ހަވިއްތަ ސަރަހައްދަކީ ހިމާޔަތްކޮށްފައިވާ ސަރަހައްދެކޭ އެންގެވުމަކުން ނުފުދެއެވެ. ހިތަށް އެރުމުން ކޮނެ ހިތަށް އެރި ގަލެއް ނެގި ހިތަށް އެރި ހިސާބެއްގެ ފަސްގަނޑު ޖެހޭ ގޮތަށް އޮތުމަކީ ހިމާޔަތް ކުރެވުމެއް ނޫނެވެ. ގާނޫނަކުން ލިބިދޭ ބާރަކުން ފުވައްމުލަކު ހަވިއްތަ ކޮނެގެން ނެގުނު ތަކެތި ބެލެހެއްޓުމަށް ދާރުލް އާސާރުގައި ބެހެއްޓުމުގެ ބަދަލުގައި ކައުންސިލާއެކު ހެދޭ އެއްބަސްވުމެއްގެދަށުން އެ ތަކެތީގެ ފައިދާ ފުވައްމުލަކު ރައްޔިތުންނަށް ލިބޭނެ ގޮތް ހެދުމަކީ މިހާރު އަމަލުކުރާ ގާނޫނު ނަންބަރު:2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނު) ގެ ދަށުން ކުރުން ލާޒިމު ކަމެއް ކަމުގައި ދެކެމެވެ.\n17 ނޮވެންބަރު 2021 ކުޑަހަވިއްތަ ހުރި ގޮތް --- ވަން ފޮޓޯ: މުނީރު ހަސަން\nބޮޑުހަވިއްތައިގެ ދެކުނުން ހުރި ކުޑަހަވިއްތަ، 17 ނޮވެންބަރ 2021 --- ވަން ފޮޓޯ: މުނީރު ހަސަން\n17 ނޮވެންބަރ 2021 ހަވިއްތައިން ހަލާކުނުވެހުރި ތަންކޮޅުތައް --- ވަން ފޮޓޯ: މުނީރު ހަސަން\n17 ނޮވެންބަރު 2021 ގައި ހަވިއްތަ ހުރިގޮތް --- ވަން ފޮޓޯ: މުނީރު ހަސަން\nއުއްމީދަކީ ފުވައްމުލަކުން އެކި ދުވަސްވަރު މާލެ ގެންދެވުނު މިފަދަ ހުރިހާ އާސާރެއް މި ސަރުކާރުން ފުވައްމުލަކު ރައްޔިތުންނަށް އަނބުރައި ދެއްވުމާއެކު ހަވިއްތަ ތަކާއި އެތަންތަނާ ގުޅުން ހުރި ތަންތަން ރައްކާތެރިކަމާއެކު ހިމާޔަތްކޮށްދެއްވާނެ ކަމުގައެވެ. އެ ތަންތަނުން ވެސް ރަށުގެ ރައްޔިތުންނަށް މަންފާ ލިބޭނެ ގޮތް ތަނަވަސްވުމެވެ. ދުނިޔޭގެ ބައެއް ގައުމުތަކުގައި ހުންނަ މިފަދަ ތަންތަނުން އެ ތަންތަނުގެ ރައްޔިތުންނަށް އާމްދަނީ ލިބޭ ފަދައިންނެވެ.\nގުޅޭ ޓެގު ޏ. ފުވައްމުލައް އާޓްސް މިނިސްޓަރ އާދަކާދަ އާއި ސަގާފަތް ފުވައްމުލައް ސިޓީ ދިވެހިރާއްޖޭގެ ތާރީޚު\nރަށްވެހިކަމާއި ފުވައްމުލައް، ފެށިގެން އައި ގޮތް\nފުވައްމުލަކު ދަރީންނޭވެ. ފުވައްމުލައް ދަސްކުރާށެވެ: ދުނިޔޭގައި ރާޅަށް އެންމެ ގިނަ ނަން ކިޔަނީ ފުވައްމުލަކުގައި\nޑރ. ވަހީދުގެ ކޮލަމް: ފުވައްމުލަކަށް ފުޅަނގި ލުން، ފުޅަނގި ކަވާ ކަންނެލި އިހުގެ މީހުން އަތިރިމަތީން ދޮށީގައި ބޭނި\nފުވައްމުލަކު "ފޯކައިދޫކޮއެ އާރޮ" އާ ގުޅިފައިވާ ފޯކައިދޫކޮއި ގެ ވާހަކަ


India sifainge adhadhu haama nukurumun High Court ah | Mihaaru\nއިންޑިއާ ސިފައިންގެ އަދަދު ހާމަނުކުރުމުން ހައި ކޯޓަށް\nމާލޭގެ އުސް ފަސްގަނޑުގައި ހަދާފައިވާ ހެލިޕޭޑަށް ސިފައިންގެ ހެލިކޮޕްޓަރު ޖައްސާފައި -- މިހާރު ފޮޓޯ: ހުސެން ވަހީދު\nރާއްޖޭގައި ތިބޭ އިންޑިއާ ސިފައިންގެ އަދަދު ހޯދަން ދިޔަރެސް ނޫހުން ޑިފެންސް މިނިސްޓްރީގައި އެދުމުން އެ މައުލޫމާތު ނުދިން މައްސަލާގައި އިންފޮމޭޝަން ކޮމިޝަނަރުގެ އޮފީހަށް ހުށަހެޅި ޝަކުވާ ވެސް ޑިފެސް މިނިސްޓްރީއާ އެއްކޮޅަށް ނިންމުމުން އެކަން ހައި ކޯޓުގައި އިސްތިއުނާފުކޮށްފި އެވެ.\nރާއްޖޭގައި ތިބޭ އިންޑިއާ ސިފައިންގެ އަދަދާއި އެ މީހުންނަށް ދައުލަތުން ހަރަދުކުރާ ނަމަ އެ މައުލޫމާތު ހޯދަން ހުށަހެޅުމުން ޑިފެންސް މިނިސްޓްރީން އެ މައުލޫމާތު ނުދިނީ ގައުމީ ސަލާމަތާ ގުޅުންހުރި މައުލޫމާތެއް ކަމަށް ބަލައިފަ އެވެ. މިނިސްޓްރީގެ މި ނިންމުން ރަނގަޅު ކަމަށް އިންފޮމޭޝަން ކޮމިޝަނަރުގެ އޮފީހުން ވެސް ވަނީ ނިންމައިފަ އެވެ.\nއިންފޮމޭޝަން ކޮމިޝަނަރު ހުސެއިން ފިޔާޒު މޫސާ ވަނީ ޑިފެންސް މިނިސްޓްރީން މައުލޫމާތު ހާމަނުކުރަން ނިންމި ސަބަބު ރަނގަޅުކަމަށް ކަނޑައަޅައި މިދިޔަ މަހުގެ 27 ވަނަ ދުވަހު މައްސަލަ ނިންމަވައިފަ އެވެ.\nއިންފޮމޭޝަން ކޮމިޝަނަރުގެ ނިންމުމާ މެދު ހިތްހަމަނުޖެހޭ ނަމަ އެ މައްސަލައެއް ނިންމާތާ 30 ދުވަހުގެ ތެރޭގައި ހައި ކޯޓުގައި އިސްތިއުނާފުކުރެވޭނެ އެވެ. އިންޑިއާ ސިފައިންނާ ގުޅޭ މައްސަލަ ހައި ކޯޓަށް ހުށަހެޅީ އިއްޔެ އެވެ. އެކަމަކު މައްސަލަ ބަލައިގަތުމާ މެދު އަދި ވަކި ގޮތެއް ނުނިންމަ އެވެ.\nހޯދަން އެދުނު މައުލޫމާތު ނުދިނީ ގައުމީ ސަލާމަތާ ގުޅުންހުރި މައުލޫމާތެއް ކަމަށް ބަޔާންކުރިއަސް އެ މައުލޫމާތު ހާމަކޮށްފި ނަމަ ގައުމީ ސަލާމަތަށް ނުރައްކާވާ ގޮތެއް ބުނެދީފައިނުވާ ކަމަށް އަޒާން އިސްތިއުނާފުކުރި މައްސަލައިގައި ބުންޏެވެ. އޭގެ އިތުރުން އިންޑިއާ ސިފައިންގެ މައުލޫމާތު ނުދީ ހިފަހައްޓާފައިވަނީ މައުލޫމާތު ހޯދުމާއި މައުލޫމާތު ދިނުމުގެ މިނިވަންކަމުގެ މާއްދާ އާއި ގާނޫނަށް ތަބާވުމުގެ މާއްދާއާ މާނަކުރުމުގެ މާއްދާ ހިލާފަށް ކަމަށް ކަނޑައަޅައިދިނުމަށް އެދިފައި ވެ އެވެ.\nފިޔާޒު ވިދާޅުވީ އިންޑިއާ ސިފައިންނާ ގުޅޭ މައުލޫމާތު ދެވެން ނެތީ ސިފައިންގެ ގާނޫނުގެ 24 ވަނަ މާއްދާއާ މައުލޫމާތު ހޯދައި ލިބިގަތުމުގެ ހައްގުގެ ގާނޫނުގެ 22 ވަނަ މާއްދާއަށް ބަލާއިރު، ހޯދަން އެދުނު މައުލޫމާތު ދީފިނަމަ ގައުމީ ސަލާމަތަށް ނުރައްކާވެދާނެ ކަމަށް ގަބޫލުކުރެވޭތީ ކަމަށް ޑިފެންސް މިނިސްޓްރީން ޖަވާބުދީފައިވާ ކަމަށެވެ.\nރާއްޖޭގައި ތިބި ބޭރުގެ ސިފައިންގެ އިތުރުން އެ މީހުންނަށް ކުރާ ހަރަދުގެ ތަފްސީލް ދިނުމަށް ވެސް ވަކިން ހުށަހެޅި އެވެ. އެކަމަކު އެ މައުލޫމާތުން ވެސް ނުސީދާ ގޮތެއްގައި ސިފައިންގެ އަދަދު ހާމަވާނެ ކަމަށާއި އެހެންވެ އެ މައުލޫމާތު ޑިފެންސް މިނިސްޓްރީން ނުދޭން ނިންމި ސަބަބަށް ވެސް އިންފޮމޭޝަން ކޮމިޝަނަރު ތާއީދުކޮށްފައި ވެ އެވެ.\nއެ އަދަދު ހާމަކޮށްފި ނަމަ ދެ ގައުމުގެ ގުޅުމަށް ބުރޫއަރައިފާނެ ކަމަށް ޑިފެންސުން ވަނީ ބުނެފަ އެވެ.\n"މިކަންކަމަށް ރިއާޔަތްކޮށް މަތީގައި ބަޔާންކުރެވުނު ސަބަބުތައް އެގޮތަށް ހުރުމުން މިނިސްޓްރީ އޮފް ޑިފެންސްގެ މުރާޖައާ ކޮމިޓީން ނިންމާފައިވާ ނިންމުން ބަދަލުކުރަންޖެހޭ ކަމަށް ނުފެންނާތީ އެ ނިންމުން ރަނގަޅުކަމަށް އަޅުގަނޑު ކަނޑައަޅައިފިން،" ފިޔާޒު ވިދާޅުވި އެވެ.\nއިންޑިއާއިން ހަދިޔާކޮށްފައިވާ ދެ ހެލިކޮޕްޓަރު ރާއްޖޭގައި އޮޕަރޭޓްކުރުމުގައި އިސްކޮށް އުޅެނީ އިންޑިއާ ސިފައިންނެވެ. ފުރަަތަމަ ހެލިކޮޕްޓަރު ގެނައީ ކުރީގެ ރައީސް މުހައްމަދު ނަޝީދުގެ ވެރިކަމުގައި 2010 ގަ އެވެ. ސ. ގަން އެއާޕޯޓުގައި ބާއްވާފައި އޮންނަނީ އެ ހެލިކޮޕްޓަރެވެ. ފަހުން ހަދިޔާކުރި ހެލިކޮޕްޓަރު އޭޕްރީލް، 2011 ގައި ރާއްޖެ ގެނެސް، އޮޕަރޭޓް ކުރަނީ ލ. ކައްދޫ އެއާޕޯޓުގައި އިންޑިއާ ސަރުކާރުން ހަދައި ދީފައިވާ ހޭންގަރުގައި ބާއްވައިގެންނެވެ.\nހައި ކޯޓް އެމްއެންޑީއެފް ރާއްޖެ-އިންޑިއާ ޑިފެންސް މިނިސްޓްރީ ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)\n60 ކޮމެންޓް, 98 ރިއެކްޝަންސް\nޕާކިސްތާން އިން ތިޔަ މައުލޫމާތަށް ޕޭކުރަން ތިބޭނީ ތައްޔާރަށް ތޯއްޗެއް.\nސައުދީގަ އެމެރިކާ ސިފައިން ތިބޭ މިހެން ގޮސް ބަހުރޭން،ގަތަރު،ދުބާއީ،ކުވައިތު،ޖަޕާން،ޖަރުމަން،ސ.ކޮރެއާ މީހައްތާވެސް އެމެރިކާ ސިފައިން ތިބި ގައުމުތައް...މިގައުމުތަކުގަ މިނިވަންކަން ގެއްލިގެން ނޫޅޭ!އެގައުމުތަކުގަ ދިދަ ބާލާފަ އެމެރިކާ\nސައުދީއާއި ރާއްޖެއާތަ އަޅައި ތިކިޔަނީ. ސައުދީޔަކީ ދުނިޔޭގެ އެންމެ މުއްސަނދި އެއްގައުމު. ސައުދީގެ މުއްސަނދިކަން ރައްކާތެރިކޮށް ބެލެހެއްޓުމުގެ ގާބިލްކަން ސަރުކާރުގައި ނެތް. ސައޫދީއަކީ ކޮންމެ ވަގުތަކުވެސް ބޭރުގެ ހަމަލާއެއް އައިސްދާނެ ގައުމެއް. ހުރިހާ މުސްލިމުންގެ މަސްލަހަތު އޮންނަ ތަންތަން ސައޫދީގައި ހުރޭ. މިތަންތަން ރައްކާތެރިކުރަން ސައޫދީން ޖެހެނީ ބޭރު ގައުމުތަކުގެ އެހީ ހޯދަން. ސައުދީގައި ބޭރު ސިފައިން ތިބެނީ އެގައުމުން އެދިގެން.\nއިންޑިއާ ސިފައިން މިތަނުގައި ތިބެނީ ކީއްކުރަންކަމާއި، ތިބޭ އަދަދާއި، ސަރުކާރުން އެމީނުނަށް ހަރަދުކުރާނަމަ ރައްޔިތުންގެ ފައިސާ އިންޑިއާ ސިފައިންނަށް ހަރަދުކުރާ ސަބަބު ރައްޔިތުންނަށް ހާމަކުރަންޖެހޭނެ، މީކީ ގައުމީ ސަލާމަތަކާ ގުޅޭކަމެއްނޫން، ގައުމީ ސަލާމަތަށް ބުރޫއަރަނީ އިންޑިއާސިފައިން މިތަނުގައި ތިބުމުންކަމަށް ފެންނަނީ ކޮންމެ ދުވަހަކުހެން މުޅިރާއްޖެމަތިން އެގެންގުޅޭ ހެލިކޮޕްޓަރުގަނޑު އެބަ ދުއްވާ ކުރަނީ ކީއްކަން ބެލޭނެ އިންތިޒާމެއްނެތް\nމިދައުރަކު ކޯޓަކުން ސަރުކާރު ނުރުހ ހޭގޮތަށް އެއްވެސް ކަމެއް ނުނިންމާނެ.\nއެ މައުލޫމާތު ހާމަކުރާކަށް ނުޖެހޭނެ\nކީއްވެ؟ މިއީ އިންޑިއާގެ ސިޓީއެއް ތޯ؟\nދިވެހި ޤައުމު ދެކެ ލޯބިވާ އެކަކުވެސް ބޭނުމެއްނުވާނެ އެހެން ޤައުމެއްގެ ސިފައިން ބައިތިއްބަން..\nޔާނުގެ ވަނަވަރު ހޯދާބަލަ! 15 ބުރިއަށް މާލޭގެ ރަގަޅުސަރަހައްދަކުން ގޯތި ހޯދާ، ބޭންކުން އެއްވެސް ލޯނެއް ނުނަގާ ލިބޭމުސާރައިން ހަދާނެ ގޮތެއް ބުނެލަދީބަލަ! ދެން ބުނޭ 25 އަހަރު ސަރުކާރުގެ ވަޒީފާ އަދާކޮއްފައިވާ މީހެކޭ! ރާއްޖޭގެ އެންމެ ބޮޑެތި މުސާރަލިބޭމީހުންނައްވެސް 25 އަހަރު ލިބޭ މުސާރައިގެ %70 ފޮރުވިޔަސް ލޯނު ނުނަގާ 25 ބުރީގެ ބޮޑު އިމާރާތެއް ނޭޅޭނެ!\nޔާމީނު ގޯއްޗެއް ނުގަނޭ. ގަތީ ކުޑަކުޑަ ތަންކޮޅެއް. ޔާމީނު އަކީ ކާމިނީގޯތީގައި ހުންނަ ފިހާރަތަކުން ކުލި ލިބޭމީހެއް. އޭނަގެ އަންހެނުންނަކީ ކުރީގައި ރިސޯޓްހިއްސާދާރެއް. ޔާމީނު މުޅި އުމުރު ހޭދަކުރީ މިނިސްޓަރފެންވަރުގެ މަގާމްތަކުގައި. އިހަށްދުވަހު ދިވެހިކިޔަވައިދޭންއުޅުނު މީހަކު ދިވެހި 58 މިލިޔަންރުފިޔާގެ ބޭރުފައިސާޔަށް އިނގިރޭސިވިލާތުން ގެޔެއްގަތްވާހަކަވެސް އަޑުއެހހިން. އެހެންވީމާ ޔާމީންއަތުގައި ތިހާވަރަށް ފައިސާނުހުންނަންވާ ސަބަބަކީކޮބާތަ؟\nއިންޑިޔާ ސިފައިން ނޮވެމްބަރ1983ކުން ފެޝިގެން ކިހާދުވަހެއް ވަންދެން އެމީހުން މާލޭމަގުމަތީގަ ހަތިޔާރާ އެކީ އުޅުނު...އޭރު އޯކޭ...އެމީހުން މިގައުމު ބޭނުންވެގެން އުޅުނު ނަމަ އިނގިރޭސިން ރާއްޖެއައް މިނިވަންކަން ނުދިނީސް...މަލިކު މީހުންވެސް އަމިއްލަ އަށް އިންޑިޔާ ކޮޅައް ޖެހުނީ..\nބަލަ ކޮހާ އިންޑިޔާ ކޮޅަށް މަލިކު ޖެހުނީ އިންޑިއާ ބޭނުން ވެގެންނެކޭ ނޫން ތިޔަ ބުނެވުނީއެއް. މަލިކު ބޭނުންވެގެންނޭ ތިއޮތީ ބުނެފަ. ރާއްޖެ ވެސް ބޭނުންވި ނަމަ އެކަން ވީސް. އަދި އެއިރު އަދި އަލަށް ބޯޑަރު ކުރެހި މިނިވަންވެގެން އައި އިންޑިއާގެ އެއިރުގެ ބޭނުންތަކާ މިހާރުގެ ބޭނުންތައް ވެސް ތަފާތުވާނެ.3ނޮވެންބަރު ހާލަތާ އެއިރުގެ އިންޑިއާގެ ޚާރިޖީ ޕޮލިސީއާ ސަރަހައްދުގެ ބާރުތައް އެތުރިފައި އޮތްގޮތާ އަދި ރާއްޖޭގެ ޚާރިޖީ ޕޮލިސީ ވެސް މިހާރާ ވަރަށް ތަފާތު.\nބުރުހާނު ތިޔަ ބުނާ ތާރީހުގައި އިންޑިއާ ސިފައިން މި ފަސްގަނޑަށް އެރީ އަނބުރާ ދާގޮތަކަށް ނޫން. މައުމޫންގެ ވިސްނުން ތެރިކަމުން ބޭލުވީ. މިއީ ވަރަށް ވާހަކަ.\nބަލަ ރާއްޖެ އެކަނިތަ މިނިވަންކަން އޮންނަނީ؟ ސައުދީގަ އެމެރިކާ ސިފައިން ތިބޭ މިހެން ގޮސް ބަހުރޭން،ގަތަރު،ދުބާއީ،ކުވައިތު،ޖަޕާން،ޖަރުމަން،ސ.ކޮރެއާ މީހައްތާވެސް އެމެރިކާ ސިފައިން ތިބި ގައުމުތައް...މިގައުމުތަކުގަ މިނިވަންކަން ގެއްލިގެން ނޫޅޭ!އެގައުމުތަކުގަ ދިދަ ބާލާފަ އެމެރިކާ ދިދައެއްނޫން އަރުވާފަ ހުންނަނީ!އެގަމުތަކުގެ މީހުން ނޫޅޭ މިނިވަންކަން ގެއްލިގެން..ދިވެހިން ހަމަ ގަޅީ..އިންޑިއާއިން ނޫޅޭ މިގައުމު ހިފާކަށެށް...\nކިތައް މީހުން އެބަތިއްބޭތަ ކިޔަނީ? އެކަކަށް ވެސް އިނގޭތަ?


ސީނުކަރަ - ވިކިޕީޑިއާ\nސީނުކަރައިގެ މީހުންގެ ޖުމްހޫރިއްޔާ\nޤައުމީ ސަލާމް: މާރޗް އޮފް ދި ވޮލަންޓިއަރސް\nއެންމެ ބޮޑު ޝަހަރު ޝަންހާއީ\nރަސްމީ ބަސް (ތައް) ސީނީ ބަސް\n- މީހުންގެ ޖުމްހޫރިއްޔާ\nއޮކްޓޫބަރު 1، 1949\n9,596,960 އކކމ (3ވަނަ)\n$10 ޓްރިލިއަން (2ވަނަ)\nއ.ތ.ފ (2004) 0.768 (81ވަނަ) – މެދުމިންވަރު\nފައިސާ ރެންމިބީ (RMB¥) (CNY)\n• ހޫނު މޫސުމް (ދ.ރ.ވ) (ވ.ބ.ގ+8:00)\nއިންޓަނެޓް މ.ދ.އ .cn\nފޯން ކޯޑު +86\n1949 ވަނަ އަހަރު އެ ޤައުމު ޤާއިމު ވީއްސުރެ ސީނުކަރައިގެ ޤިޔާދަތު ބަލަހައްޓަމުން އައީ އެއްޕާޓީ އޮންނަ ނިޒާމުގެ ދަށުން ސީނުކަރައިގެ ކޮމިއުނިސްޓު ޕާޓީއެވެ. ޕީޕަލްސް ރިޕަބްލިކް އޮފް ޗައިނާ ނުވަތަ ސީނުކަރައަކީ އިރުމަތީ އޭޝިޔާގައި އޮތް އެންމެ ބޮޑު ޤައުމެވެ. އަދި މިވަގުތު މުލި ދުނިޔޭގައި ވެސް އޮތް އެންމެ އާބާދީ ބޮޑު ޤައުމު ވެސް މެއެވެ. އާބާދީގައި 1.3 ބިލިޔަން މީހުން ތިބި ޗައިނާއަކީ ދުނިޔޭގެ މުޅި އާބާދީގެ ގާތްގަނޑަކަށް ފަސް ބައިކުޅަ އެއް ބައި ޙިއްޞާކުރާ ޤައުމެވެ. އެންމެ ޕާޓީއެއްގެ މައްޗަށް ބިނާވެފައިވާ ވެރިކަމުގެ ނިޒާމެއް އޮތް ޗައިނާގައި ވެރިކަން ކުރަނީ “ކޮމިއުނިސްޓް ޕާޓީ އޮފް ޗައިިނާ” އިންނެވެ. ޗައިނާގައި އެ ޤައުމުގެ އާދައިގެ މަތީން ހިނގާ 22 ޕްރޮވިންސު އޮވެއެވެ. ޒާތީވެރިކަމެއް އޮންނަ ފަސް ސަރަޙައްދު އޮވެއެވެ. މި ފަސް ސަރަޙައްދަކީ؛ ޚިންޖިއާން، އިނަރ މޮންގޯލިޔާ، ޓިބެޓް، ނިންޚިޔާ، އަދި ގުއާންޚީއެވެ. މީގެ އިތުރުން ހަތަރު މުނިސިޕަލްޓީ އާއި ވަރަށް ބޮޑު ޒާތީ މިނިވަންކަމެއް އޮންނަ ދެ ސަރަޙައްދު އޮވެއެވެ. ހަތަރު މުނިސިޕަލްޓީއަކީ؛ ބެއިޖިން، ތިއާންޖިން، ޝަންހާއީ އަދި ޗޮންކިން އެވެ. ވަރަށް ބޮޑު ޒާތީ މިނިވަންކަމެއް ދެވިފައި އޮންނަ ޚާއްޞަ އިދާރީ ސަރަޙައްދުތަކަކީ ހޮންކޮންގާއި މަކާއޯއެވެ. ޗައިިނާގެ ވެރިކަން ކުރާ ރަށަކީ ބެއިޖިންގެވެ. އަކަމިނުގައި ގާތްގަނޑަކަށް 9.6 މިލިޔަން އަކަކިލޯމީޓަރު ހުރި ޗައިނާއަކީ އަކަމިނަށް ބިލާއިރު ދުނިޔޭގައި އޮތް ތިންވަނައަށް ނުވަތަ ހަތަރުވަނައަށް އެންމެ ބޮޑު ޤައުމެވެ. ދުނިޔޭގެ އެންމެ ޤަދީމީ ޙަޟާރަތްތަކުގެ ތެރޭގައި ހިމެނޭ ޗައިނާގެ ޤަދީމީ ޙަޟާރަތު އުފަންވެފައިވާ ރީނދޫކޯރުގެ އައްސޭރީގައެވެ. މިއަދު ދުނިޔޭގައި އިޤްތިޞާދީ ގޮތުން ތިންވަނައަށް އެންމެ ބޮޑު ޤައުމުގެ ގޮތުގައި އޮތް ޗައިނާއަކީ އ.ދ ގެ ސަލާމަތީ މަޖިލީހުގެ ދާއިމީ ފަސް މެންބަރުންގެ ތެރެއިން މެންބަރެކެވެ. ނިއުކްލިޔަރ ހަތިޔާރު ހުރި ޗައިނާއަކީ ސިފައިންގެ ލަޝްކަރު އެންމެ ބޮޑު ޤައުމެވެ. އަދި ހަމައެހެންމެ ތިންވަނައަށް ދިފާޢީ ބަޖެޓު ވެސް އެންމެ ބޮޑު ޤައުމުމެއެވެ. “މާކެޓް ބޭސްޑް އިކޮނޮމިކް ރިފޯމް” ތަކެއް 1978 ވަނަ އަހަރުގައި ތަޢާރަފުކުރި ފަހުން ޗައިނާ ވެފައިވަނީ ދުނިޔޭގައި އެންމެ ހަލުވިކޮށް ކުރިއަރަމުން އަންނަ އެއް އިޤްތިޞާދު ކަމުގައެވެ. ދުނިޔޭގައި ދެވަނައަށް އެންމެ ގިނައިން އަމިއްލަ އުފެއްދުންތައް ބޭރުކުރާ ޗައިނާއަކީ ތިންވަނައަށް އެންމެ ގިނައިން ބޭރު އުފެއްދުންތައް އެތެރެކުރާ ޤައުމު ވެސް މެއެވެ. ޗައިނާގެ ޞިނާޢީކުރިއެރުމުގެ ސަބަބުން އެ ޤައުމުގެ ފަޤީރުކަމުގެ ނިސްބަތްވަނީ ވަރަށް ބޮޑަށް ދަށަށް ގޮސްފައެވެ. މި ގޮތުން 1981 ވަނަ އަހަރުގައި ޗައިނާގެ ފަޤީރުކަން 53% ގައި އޮތް ނަމަވެސް 2001 ވަނަ އަހަރާ ހަމަޔަށް އައިއިރު މި ޢަދަދުވަނީ 8% އަށް ތިރިވެފައެވެ. އެހެން ނަމަވެސް މިއަދު ޗައިނާއަށް ވަނީ އެހެން މައްސަލައަކާ ކުރިމަތިލާން ޖެހިފައެވެ. “އެއް ކުއްޖަކު ހޯދުމުގެ ސިޔާސަތު” ގެ ސަބަބުން ޗައިނާގެ ޒުވާންފުރައިގެ އާބާދީ ވަނީ ވަރަށް ބޮޑަށް ދަށްވެފައެވެ. ހަމަ އެއާއެކު މުސްކުޅީންގެ އާބާދީ ވަރަށް ބޮޑަށް އިތުރުވެގެން ގޮސްފައެވެ. މިކަމާ ގުޅިގެން ވަރަށް ބޮޑު އިޖްތިމާޢީ ހަމަނުޖެހުމަކާ އެ ޤައުމަށްވަނީ ކުރިމަތިލާން ޖެހިފައެވެ. އިންސާނީ ޙައްޤުތަކުގެ މައްސަލައިގައި ދުނިޔޭގެ ގިނަ ބައެއްގެ ފާޑުކިޔުންތައް އަމާޒުވެފައިވާ ޗައިިނާއަކީ ނޫސްވެރިކަމުގެ މިނިވަންކަމެއް ވެސް ނެތް ޤައުމެކެވެ.\n2 ޚާރިޖީ ގުޅުންތައް\n3 އިންސާނީ ޙައްޤުތައް\n4 ޢާއްމު ބައެއް މަޢުލޫމާތު\nޗައިނާގެ ލިޔެވިފައިވާ ތާރީޚު ފެށެނީ ޢީސާއީ ސަނަތުގެ 1550 އަހަރު ކުރީންނެވެ. ޝާން ޚާންދާނުގެ ވެރިކަމުގައި ޤަދީމީ ސީނުކަރައިގެ ލިޔުންތައް ލިޔެފައިވާ ކަހަނބު ފަތްތަކަކީ 1500 ބީ.ސީ އާ ހިސާބުގެ އެއްޗެހިކަމަށް ކާބަން ޑޭޓިން އިން ދައްކައެވެ. އެހެން ނަމަވެސް ޗައިނާގައި މީހުން އާބާދުވެ ދިރިއުޅެން ފަށާފައިވަނީ މީގެ ވެސް އެތައް ޤަރުނެއް ކުރީންކަމަށް އެ ޤައުމުގެ އާސާރު ހެކިދެއެވެ.\nދުނިޔޭގައި މިވަގުތު އޮތް ކޮމިއުނިސްޓް މަދު ޤައުމުތަކުގެ ތެރޭގައި ހިމެނޭ ޗައިނާއަކީ ދުނިޔޭގެ ވަރަށް ގިނަ ޤައުމުތަކާއެކު ޚާރިޖީ ގުޅުންތައް ބާއްވަމުން އަންނަ ޤައުމެކެވެ. ހުޅަނގުގެ ޤައުމުތަކުގެ ތެރެއިިން ޗައިނާއާއެކު އެންމެ ފުރަތަމަ ސިޔާސީ ގުޅުން ޤާއިމުކުރީ ސުވިޑެންއިންނެވެ. އެއީ9މެއި 1950 ގައެވެ.\nއިންސާނީ ޙައްޤުތަކާ ޚިލާފަށް ޙަރަކާތްތެރިވާ ޤައުމެއްގެ ގޮތުގައި ފާހަގަކުރެވިފައިވާ ޗައިނާގައި އެ ޤައުމުގެ ސިޔާސަތާ ދެކޮޅަށް ޙަރަކާތްތެރިވުމުގެ ފުރުޞަތެއް ވެސް އަދި ހަމަ އެހެންމެ އިދިކޮޅު ސިޔާސީ ޕާޓީއެއްގެ ގޮތުގައި ޙަރަކާތްތެރިވުމުގެ ފުރުޞަތެއް ވެސް ނޯވެއެވެ. ސަރުކާރުގެ ސިޔާސަތުތަކަށް ފާޑުކިޔާ ނޫސް މަޖައްލާތަކަށް ވެސް ޗައިނާގައި ފުރުޞަތު ނޯންނަކަމީ ޗައިނާއިން އިިންސާނީ ޙައްޤުތަކަށް އިޙްތިރާމްނުކުރާ ކަމުގެ ހެތްކެކެވެ. އިންސާނުންނަށް ލިބިދޭން ޖެހޭ އަސާސީ ޙައްޤުތައް ޗައިނާގެ ރައްޔިތުންނަށް ލިބިދޭން ޖެހޭނެ ކަމުގައި އެ ޤައުމުގެ ޤާނޫނު އަސާސީގައި ބަޔާންކޮށްފައިވި ކަމުގައި ވިޔަސް، ޖިނާއީ ކުށެއްގެ ގޮތުގައި، ދައުލަތާ އިދިކޮޅު ޢަމަލު ހިންގިކަމަށް ބަލައި، މީގެ ތެރެއިން ވަރަށް ގިނަ ޙައްޤުތައް ނިގުޅައިގަނެވޭކަން ފާހަގަކުރެވެއެވެ.\nޢާއްމު ބައެއް މަޢުލޫމާތުEdit\nއެއްތްނިކް ގޮތުން ބަލާއިރު ޗައިނާގެ 91% އަކީ ހާން ނަސްލުގެ މީހުންނެވެ. މީގެ އިތުރުން ވެސް ތަފާތު 11 ނަސްލެއްގެ މީހުން ޗައިނާގައި އުޅެއެވެ. ޗައިނާގެ ސަރުކާރަކީ އިލްޙާދީ (އެތީސްޓް) ސަރުކާރެކެވެ. އެހެން ނަމަވެސް އެ ޤައުމުގައި ޓާއޮއިޒަމް، ބުދިޒަމް، އިސްލާމް، ހިންދުއިޒަމް އަދި ކްރިސްޓިއަނިޓީ ހިމެނެއެވެ. ޗައިނާގައި ވަގުތު ބަލަނީ ޖީ.އެމް.ޓީ އަށް 8 ގަޑިއިތުރުވާ ގޮތަށެވެ. ކޯލިން ކޯޑަކީ +86 އެވެ. ޗައިނާގެ ފައިސާއަކީ ރެންމިންބީއެވެ. ޗައިނާގެ ދައުލަތް މިޒަމާނުގެ ގޮތަށް ޤާއިމުވެފައިވަނީ 1 އޮކްޓޯބަރު 1949 ގައެވެ. ޤައުމީ ބަހެއްގެ ގޮތުގައި ހަމަޖެހިފައިވަނީ ސްޓޭންޑަރޑް މެންޑަރިންއެވެ. އަކުރެއްގެ ގޮތުގައި ބޭނުންކުރެވެނީ ސިންޕްލިފައިޑް ޗައިނީޒްއެވެ. ޗައިނާގެ އެންމެ ބޮޑު ޝަހަރަކީ ޝަންހާއީއެވެ. ޗައިނާގެ ރައީސަކަށް މިހާރު ހުންނެވީ ހޫ ޖިންޓާއޯއެވެ. ބޮޑުވަޒީރަކީ ވެން ޖިއާބާއޯއެވެ. ޗައިނާގެ އެންމެ މަޝްހޫރުތަނަކީ އެ ޤައުމުގެ ބޮޑު ފާރެވެ. ނުވަތަ ގްރޭޓް ވޯލް އޮފް ޗައިނާއެވެ.\nLast edited on 1 ޖޫން 2019, at 02:13\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 1 ޖޫން 2019، 02:13 ގައެވެ.


5 rufiyaage aa note aa eku dhagandey thaareehuge thereah | Mihaaru\nފަސް ރުފިޔާގެ އާ ނޫޓާ އެކު ދަގަނޑޭ ތާރީހުގެ ތެރެއަށް\n10 މެއި 2017 - 08:24\nމުއާސަލާތުކުރުމާއި އިޖުތިމާއީ ގުޅުން ދައްކުވައިދޭ ފަސް ރުފިޔާގެ ޕޮލިމާ ނޫޓާ އެކު ރާއްޖޭގެ ހުނަރުވެރި ފޯވާޑް އަލީ އަޝްފާގް (ދަގަނޑޭ) ތާރީޚުގެ ތެރެއަށް ވަދެއްޖެ އެވެ.\nއަލަށް ޑިޒައިންކޮށްފައިވާ ފަސް ރުފިޔާގެ އާ ނޫޓު މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން މިއަދު ތައާރަފްކުރި އިރު އެ ނޫޓުން ފެންނަ ފުޓްބޯޅަ ކުޅުންތެރިޔާ އަކީ ދަގަނޑޭގެ ވަރަށް މަޝްހޫރު ވި ފޮޓޯއެކެވެ. ނަމަވެސް އެ ކުރެހުމުގައި ކުޅުންތެރިޔާގެ މޫނެއް ނުފެނެ އެވެ. އަދި ނޫޓުގައި ބޭނުންކޮށްފައި ވަނީ ދަގަނޑޭގެ ފޮޓޯއެއް ކަމަށް އެމްއެމްއޭ އިން ބުނެފައެއް ވެސް ނުވެ އެވެ.\nރާއްޖޭގައި މިހާތަނަށް އުފެދުނު އެންމެ މޮޅު ފުޓްބޯޅަ ކުޅުންތެރިޔާގެ ފުޓްބޯޅަ ހުނަރު ދައްކައިދޭ ފޮޓޯއެއްގެ ކުރެހުން ދިވެހި ފައިސާގެ ނޫޓެއްގައި ހިމެނުމަކީ އޭގެ ޒާތުގައި ތާރީޚީ ކަމެކެވެ. މިހާތަނަށް އެއްވެސް ކުޅުންތެރިއެއްގެ ސިފަ އެނގޭ ގޮތަށް ދިވެހި ފައިސާގެ ނޫޓެއްގައި ހިމަނާފައެއް ނުވެ އެވެ.\nފަސް ރުފިޔާގެ އާ ނޫޓު ނެރުނީ މިއަދު ހެނދުނު އިސްކަނދަރު ސްކޫލުގައި އޮތް އެ ސްކޫލްގެ އަހަރީ އެސެމްބްލީގަ އެވެ. މި ރަސްމިއްޔާތުގައި އެމްއެމްއޭގެ ގަވަރުނަރު ޑރ. އަޒީމާ އާދަމް އާއި އެޑިއުކޭޝަން މިނިސްޓަރު ޑރ. އައިޝަތު ޝިހާމް ބައިވެރިވެވަޑައިގެންނެވި އެވެ.\nމަރުކަޒީ ބޭންކުން ބުނީ އަލަށް ނެރުނު ފަސް ރުފިޔާގެ އާ ނޫޓު ބޭނުންކުރަން އަންނަ ޖުލައި މަހުގެ ކުރީކޮޅު ސާކިއުލޭޝަނަށް ނެރެން ނިންމާފައިވާ ކަމަށެވެ.\nމިއީ މިހާރު ބޭނުންކުރާ ޕޮލިމާ ނޫޓުތަކާ އެއްވަރުގެ އަދި 10، 20 އަދި 50 ރުފިޔާގެ ހުރިހާ ސަލާމަތީ ސިފަތަކެއް ހިމެނޭ ނޫޓެކެވެ. ފަސް ރުފިޔާގެ އާ ނޫޓު ވެސް ޑިޒައިން ކޮށްފައި ވަނީ، ކުރީގެ ނޫޓުތައް ވެސް ޑިޒައިން ކުރި އަބްދުﷲ ނަޝާތު އެވެ.\nއާ ފަސް ރުފިޔާގެ މޫނުމަތީގައި ހިމެނެނީ ފުޓްބޯޅަ އާއި ސަގާފީ އެކި ކުޅިވަރުން އިޖްތިމާއީ ގުޅުން ވަރުގަދަ ކޮށްދޭކަން ދައްކުވައިދޭ ކުރެހުމެކެވެ. އަދި ނޫޓުގެ ފަހަތުގައި ކުރަހާފައި ވަނީ ސަންގެކެވެ. އެއިން ދައްކައި ދެނީ މުއާސަލާތު ކުރުމަށް ދިވެހިން ކުރިން ގެންގުޅުނު ވަސީލަތެއްކަމެވެ.\nއެ ނޫޓުގައި އެހެން ނޫޓުތަކާ ތަފާތު އިތުރު ސަލާމަތީ ސިފައެއްގެ ގޮތުގައި ނޫޓުގެ ކްލިއާ ވިންޑޯގެ އެއްފަރާތުން ނޫޓުގެ ތެރެއިން އަނެއް ފަރާތް ފެންނަ ގޮތަށް ނޫޓުގެ މޫނުމަތީ އަގު ފެންނަން ހުރެ އެވެ.\nއެމްއެމްއޭ އިން ބުނީ އަލަށް ނެރުނު ނޫޓާ މެދު އާއްމުން ހޭލުންތެރިކުރުމުގެ ހަރަކާތްތަކެއް މިއަދު ހެނދުނު ވެލާނާގެ ކައިރީގަ އާއި ވިލިމާލެ ފެރީ ޓާމިނަލް ކައިރީގަ އާއި ހުޅުމާލެ ފެރީ ޓާމިނަލް ކައިރީގަ އާއި އެމްޕީއެލް ކައިރީގަ އާއި ޖުމްހޫރީ މައިދާން ސަރަހައްދުގައި އޮންނާނެ ކަމަށެވެ.\nއެމްއެމްއޭ އިން ކުރިން ނިންމީ ފަސް ރުފިޔާގެ ފައިސާ ފޮއްޗެއް ނެރުމަށެވެ. ނަމަވެސް އޭގެ ފަހުން ނިންމީ މިހާރު ބޭނުން ކުރަމުން އަންނަ ޕޮލިމާގައި ނޫޓެެއް ނެރުމަށެވެ.\nމިހާރު ބޭނުންކުރާ ދެ ރުފިޔާގެ ފައިސާ ފޮއްޗަށް ވުރެ ލުއި ފައިސާ ފޮއްޗެއް މި އަހަރު ނެރުމަށް ވެސް އެމްއެމްއޭ އިން ވަނީ ހަމަޖައްސައިފަ އެވެ.\nއިގްތިސާދު އެމްއެމްއޭ ފައިސާ ރަން ދިހަ ފަހެއް އަލީ އަޝްފާގު (ދަގަނޑޭ)\n127 ކޮމެންޓް, 227 ރިއެކްޝަންސް\nމީގައި މަށަށް މައްސަލައަކީ ޖައްސާފަ ހުރި ކުލަ!! ސަތޭކަ ރުފިޔާގަވެސް ހުރީ ރަތްކުލަ! ބެކްގްރައުންޑްގަ އަޅިކުލަ ޖައްސާފަ ހުއްޓަސް، އޭގެ މައްޗަށް ރަތްކުލަ ދުއްވާފަ ހުރީމަ ކަމަކުނުދޭ! އަލިގަދަ ކުލަތަކުގެ ތެރެއިން ކޮންމެވެސް ކުލައެއް ޖެއްސިނަމަ ރަނގަޅުވީސް! ދެން ފުޓްބޯޅަ ނޫނަސް ދިވެހިންގެ އިޖްތިމާޢީ ގުޅުން ދައްކައިދޭ އެތައްކަމެއް އެބަހުރި! ފުޓްބޯޅަ ޖެހީމަ އެހާ ޔުނީކެއް ނޫން!! މުޅިދުނިޔޭގަވެސް ކުޅޭ އެއްޗެއް ފުޓްބޯޅައަކީ!! ދިވެހިންނަށް ޚާއްސަ ދިވެހިވަންތަ ކަމެއް ޖައްސާލިނަމަ ރަނގަޅުވީސް!! މަށަށް އެންމެ ހެއްވާކަމަކީ ސަންގެއް ފަހަތުގަ ޖެހުން! އެހެންވީމަ އެވާނީ މިހާރު ބޭނުންކުރާ 2ރުފިޔާގަ ޖަހާފަ އިން ސަންގު ޖަހާ ދަމައިގެންފަ، އަތްދަމާ ބަހައްޓާފަ ޖެހި ތަފާލެއްހެން ނޫޓުގެ ފަހަތުގަ ތަތްކޮށްލުން!! އެއީ ހަމަ ކޮޕީ ޕޭސްޓް!! 50ރުފިޔާގަ ވެސް ހެދީ އެހެން!! 25ލާރިން 50ރުފިޔާއަށް!! ދެން ދަނގަޑޭ ޖެހީމަ އެވީ ވަަރަށް ބޮޑު ޖޯކަކަށް!! ނާ އެހެންޏަ!! "ދަނގަޑު" ފަސް ރުފިޔާއަކުން ގޮސް "ދަނގަޑޭ" ޖެހި ފަސް ރުފިޔާއަށް ބަދަލުވީމަ!! ހައްހައްހާ!! ހާހާހާހާހާހާހާހާ ހާ!!!!\nތިބުނާ ފޮޓޯ މި އާޓިކަލްގައި ހިމަނާލިނަމަ މިޚަބަރު ފުރިހަމަވީސް! އެފޮޓޯ ނެތުމުން މިޚަބަރު ޚަބަރަކަށްނުވޭ\nމޮޔަތައް ހުސްބޭކާރު ވާހަކަ ޗަކާސް\nމަށައް ދަގަޑޭ އާ ވައްތަރު ކުރަން އުޅެ އުޅެ ނުވި، މައިލޯ ދަޅުގަ އިން ކުރެހުމާ ވައްތަރުވަނީ ،އެކަމު ޕާސްޕޯޓު ގަ އިން ކުރެހުން އަންނިއާ ވަރައް ވައްތަރު،، ކިހިނެއް އެހެން ބޭފުޅުންނައް ހީވަނީ\nފަހަތުން އެބަފެނޭ އާޖެންޓީނާގެ ގައުމީ ޓީމް ޖަރޒީ ލައިގެން ހުރި މީހަކު، މެރެޑޯނާ ނޫނީ މެސީ ތޯ؟ ވަރަށް ފުރިހަމަ ދިވެހި ވަންތަ ފަރުމާއެކޭ ބުނެވޭނީ، ވަރަށް ސަލާން\nފަސް ރުފިޔާ ތަ ނުވަތަ ފައް ރުފިޔާތަ...... އެމް އެމް އޭ އިން ނެރުނީ ފައްސަތޭކަ ރުފިޔާ ވިއްޔާ\nދެގޮތްވެސް ރަނގަޅު.. ފަތް ރުފިޔާ އެއްމެ ރަނގަޅު ގޮތަކީ\nކީއްވެބާ5ރުފިޔާގެ ނޫޓުގަ ފައް ރުފިޔާ ނުޖެހީ. 500 ރުފިޔާގެ ނޫޓުގަ ދިވެހި އަކުރުން ޖަހާފަ އެއޮތީ ފައް ސަތޭކަ ރުފިޔާ.5ރުފިޔާގެ ނޫޓުގަ ފަސް ރުފިޔާ ޖަހާފަ 500 ރުފިޔާގެ ނޫޓުގަ ފައް ސަތޭކަ ރުފިޔާ ޖެހީމަ ފައްސަތޭކަ ރުފިޔާ ޖެހިފަ އޮވެގެން އެމް އެމްއޭ އިން އޭރު ދެއްކި ވާހަކަ ދިމަލެއް ނުވޭ. ދިވެހި މާދަރީބަސް ކުރިއަރުވާ ބަހުގެ ހަމަތަކާ ޤަވާޢިދުތައް ބަލަހައްޓަން ރައްޔިތުންގެ ފައިސާއިން ޚަރަދުކޮށްގެން ފާޑެއްގެ ބަޔަކު ލާފަ ތިބޭވާހަކަ އިވޭ. ވޯޓުން ބަލިވާ މީހުން އެކަހަލަ ތަންތަނަށް ލީމަ މިހެންވެސް ވާނެ.\nދަނގަޑު ނޫޓު ނެރުުގެ ބަދަލުގައި ދަނގަޑޭ ލައިގެން ކަރުދާސް ނޫޓު ދޯ ތި ނެރުނީ. އެހެންވީމާ ތިވެސް މިހާރު ދަނގަނޑު ނޫޓު ކަމުގައި ބެލެވިދާނެ\nދަގަނޑޭ އެއީ ޝަހުސިއްޔަތެއް ނޫނޯ... އެކަމަކު ބޯ ކަނޑާފަ ފޮޓޯ ޖެހީމަވެސް އެންމެނަށް ދަގަނޑޭ އެނގިއްޖެ ދޯ.\nތަސްވީރުގެ މައްސަލަޔަކައް ވެގެން އުޅެމީހުން މިފަދަ ސައިޓުތަކައްވަދެ ޒަމާނީ މިފަދަ ވަސީލަތް ތައްބޭނުން ކުރަމުން ކޮސްގޮވޭއިރުވެސް ނޭގޭ! ސިކުނޑި ތިހިރި ފުރިބާރުވެފަ ކަމެއްގަ އެހެންގޮތެއް ނުވިސްނޭވަރް


"Rehendhi Khadeeja" bodu screenah gennaanee Dark Rainun | Mihaaru\n"ރެހެންދި ޚަދީޖާ" ސްކްރީނަށް ގެންނާނީ ޑާކް ރެއިނުން\n05 އެޕްރީލް 2020 - 12:267comments\nރާއްޖޭގެ ހަމައެކަނި ރާނީ ރެހެންދި ޚަދީޖާގެ ވާހަކަ ބޮޑު ސްކްރީނަށް ގެނެސްދޭން ޑާކް ރެއިން އެންޓަޓައިންމަންޓުން ނިންމައި، ފިލްމުގެ ފަސްޓްލުކް ޕޯސްޓަރު ދައްކާލައިފި އެވެ.\n"ރެހެންދި ޚަދީޖާ" ގެ ނަން ދީފައިވާ ފިލްމުގެ ސްކްރީންޕްލޭ ލިޔަނީ އައިޝަތު ފުއާދު ތައުފީގާއި އަހުމަދު ތޮލާލެވެ. އެ ދެ މީހުންނަކީ ޑާކް ރެއިނުން މިދިޔަ އަހަރު ގެނެސްދިން ކޮމެޑީ ފިލްމު "މާމުއި" ގެ އިތުރުން މި އަހަރު ގެނެސްދޭ ލޯބީގެ ފިލްމު "ނޮވެމްބާ" ގެ ސްކްރީންރައިޓަރުން ވެސް މެ އެވެ.\n"ރެހެންދި ޚަދީޖާ" ގެ ޑައިރެކްޓްކުރަނީ ޑާކް ރެއިނުން މިހާރު މަސައްކަތް ފަށާފައިވާ އޮތް ބިރުވެރި ފިލްމު "ބަޅިނދު" ގެ ޑައިރެކްޓަރު އަހުމަދު ޝިނާނެވެ. އޭނާ އެންމެ ފަހުން ގެނެސްދިން ފިލްމަކީ މިދިޔަ އަހަރުގެ "ގޮށްރާޅު" އެވެ.\n@DarkRainEnt #RehendhiKhadheeja @ahmedshinan @Tholman_79 @AishathFuwad @mogerdre pic.twitter.com/qAclJEom1O\n— Dark Rain Ent (@DarkRainEnt) April 5, 2020\nޑާކް ރެއިނުން އާންމުކުރި ބަޔާނެއްގައި ބުނީ ރެހެންދި ޚަދީޖާގެ ވާހަކަ ސްކްރީނަށް ގެނައުމަށްޓަކައި، ކުރިއަށް ގެންދިޔަ ރިސާޗްގެ މަސައްކަތްތައް މިހާރު ނިންމާލާފައިވާ ކަމަށާއި ފިލްމުގެ ސްކްރީންޕްލޭގެ މަސައްކަތް ވަރަސް އަވަހަށް ފަށާނެ ކަމަށެވެ. އަދި "ރެހެންދި ޚަދީޖާ" ގެނެސްދޭނީ ތާރީހީ ހަގީގަތްތަކާ ވީހާ ވެސް އެއްގޮތަށް ކަމަށް ބުންޏެވެ. އެގޮތުން ފިލްމުގެ ޓީޒާއެއް ވަރަށް އަވަހަށް އާންމުކުރާނެ ކަމަށް ވެސް ބުންޏެވެ.\nLadies and Gentlemen, we give you the first teaser of Rehendhi Khadheeja. #WhoWillWearTheCrown@DarkRainEnt #RehendhiKhadeeja @ahmedshinan @Tholman_79 @AishathFuwad @mogerdre pic.twitter.com/FO3H4RMr0V\n"މިއީ އަހަރެމެން މިހާތަނަށް ހަދާ އެންމެ ބޮޑު ޕްރޮޖެކްޓަކަށް ވާނެ. އަދި ވަރަށް އަވަހަށް ބެލުންތެރިންނަށް ފިލްމު ގެނެސްދޭން މަސައްކަތްކުރާނަން." ޑާކް ރެއިންގެ ބަޔާނުގައި ބުންޏެވެ.\n"ރެހެންދި ޚަދީޖާ" ފިލްމުވެގެން ދާނީ ދިވެހި ސިނަމާ އަށް ރަސްމީ ސިފައެއްގައި ގެންނަ ފުރަތަމަ ޕީރިއަޑް/ބައޮގަރްފިކަލް ޑްރާމާއަށެވެ.\nމީގެ ކުރިން ޓީވީއެމުން ވަނީ "ބޮޑުތަކުރުފާނު" ގެ ނަމުގައި ތާރީހީ ފިލްމެއް ގެނެސްދީފަ އެވެ. އެއީ ޕޯޗްގީޒުންގެ އަޅުވެތިކަމުން ރާއްޖެ މިނިވަންކުރެއްވި މުހައްމަދު ތަކުރުފާނުގެ ވާހަކަ ކިޔައިދިން ފިލްމެކެވެ.\nމިހާރު ރާއްޖޭގެ އެންމެ ކާމިޔާބު ފިލްމު ސްޓޫޑިއޯ އިން "ރެހެންދި ޚަދީޖާ" ސިނަމާ އަށް ގެނެސްދޭން ނިންމި އިރު، ކުރީގެ ޑައިރެކްޓަރު އަބްދުލް ފައްތާހް ވެސް ރެހެންދި ޚަދީޖާގެ ވާހަކަ ސްކްރީނަށް ގެންނަން އުޅޭ ވާހަކަ 2017 ގައި އިއުލާންކުރި އެވެ. އެކަމަކު އޭނާ ފަހުން ވަނީ ފިލްމު ހެދުން ހުއްޓާލައިފަ އެވެ.\nFathaah "Rehendhi Khadheejaa" screenah gennany\nއިތުރު ލިޔުންތައް ދިވެހި ފިލްމް އިންޑަސްޓްރީ ދިވެހި ފިލްމް ޑާކް ރެއިން އެންޓަޓެއިންމެންޓް މޮގާ


Raees Nasheedhaai suvaaleh kohllan beynun thoa? - AO News\nރައްޔިތުންގެ މަޖިލީހާއި ގުޅޭގޮތުން “އާސްކްސްޕީކަރ” ޕްރޮގްރާމް މެދުވެރި ކޮށް ސުވާލު ކުރުމުގެ ފުރުޞަތު މަޖިލީހުން ހުޅުވާލައިފިއެވެ.\nރައްޔިތުންގެ މަޖިލީހާ ގުޅޭގޮތުން ރައްޔިތުން ކުރައްވަން ބޭނުންފުޅުވާ ސުވާލުތަކަށް ޖަވާބު ދެއްވުމަށް، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު އަންނަ ހޮނިހިރު ދުވަހު ޚާއްޞަ ޕްރޮގްރާމެއް ބޭއްވެވުމަށްވަނީ ނިއްމަވާފައެވެ.\nޑިސެމްބަރ 07 ވަނަ ދުވަހުގެ ރޭ 9:00 ގައި ޕީއެސް އެމް ސްޓޫޑިއޯގައި ބާއްވާ ” އާސްކްސްޕީކާރ” ޕްރޮގްރާމް ދިވެހިރާއްޖޭގެ ހުރިހާ ޓީވީ ޗެނަލަކުން ލައިވްކޮށް ދެއްކުމަށް ވަނީ ހަމަޖެހިފައެވެ.\nޓީވީއާއި ސޯޝަލް މީޑިއާ މެދުވެރިކޮށް، ރައްޔިތުންގެ ސުވާލުތަކުގެ ޖަވާބު މި ޕްރޮގްރާމުގައި ރައްޔިތުންގެ މަޖިލީހުގެ ރައީސް ވަގުތުން ދެއްވާނެއެވެ.\nރައްޔިތުންގެ މަޖިލީހުގެ ރައީސާ ސުވާލުކުރައްވަން ބޭނުންފުޅުވާ ފަރާތްތަކުން، ސުވާލު ފޮނުއްވުމުގެ ފުރުޞަތު ވަނީ ހުޅުވާލާފައެވެ. އެގޮތުން ސުވާލު ވީޑިއޯ ކުރެއްވުމަށްފަހު ފޮނުއްވައިގެން ނުވަތަ މެސެޖު މެދުވެރިކޮށް ސުވާލުކުރެއްވޭނެގޮތް ވަނީ ހަމަޖައްސަވާފައެވެ. އަދި ފޯނު މެދުވެރިކޮށް ސުވާލުކުރެއްވުމަށް ބޭނުންފުޅުވާ ފަރާތްތަކުން ނަން ނޯޓުކުރެއްވުމުގެ ފުރުޞަތު ވަނީ ހުޅުވާލާފައެވެ. އެގޮތުން ސުވާލުކުރައްވާ ފަރާތުގެ ނަމާއި ކުރައްވަން ބޭނުންފުޅުވާ ސުވާލު ފޮނުއްވާނީ 06 ޑިސެންބަރު 2019 ވާ ހުކުރު ދުވަހުގެ ރޭގަނޑު 11:00 ގެ ކުރިން ރައްޔިތުންގެ މަޖިލީހުގެ އިދާރާގެ މީޑިއާ ސެކްޝަންގެ ހޮޓްލައިން ނަންބަރު 7234566 އަށެވެ. ސޯޝަލް މީޑިއާ މެދުވެރިކޮށް ސުވާލުކުރައްވަން ބޭނުންފުޅުވާ ފަރާތްތައް، ސުވާލު ޕޯސްޓު ކުރައްވާއިރު AskSpeaker# ބޭނުންކުރެއްވުމަށް ރައްޔިތުންގެ މަޖިލީހުން އެދިވަޑައިގަންނަވައެވެ.\nމިއީ ރައްޔިތުންގެ މަޖިލީހުގެ އިދާރާގެ އިސްނެގުމަކަށް، ރައްޔިތުންގެ މަޖިލީހުގެ އިދާރާއާއި ޕަބްލިކް ސަރވިސް މީޑިއާ ގުޅިގެން ބޭއްވުމަށް ހަމަޖެހިފައިވާ ޕްރޮގްރާމެކެވެ. މިއީ މިގޮތަށް ޢާންމުކޮށް ރައްޔިތުންނަށް ހުޅުވާލައިގެން ރައްޔިތުންގެ ސުވާލުތަކަށް ޖަވާބު ދެއްވުމަށް ރައްޔިތުންގެ މަޖިލީހުގެ ރައީސަކު ބާއްވަވާ ފުރަތަމަ ޕްރޮގްރާމްވެސް މެއެވެ.\n19 ރައްޔިތުންގެ މަޖިލިސްރައީސްނަޝީދުޕީއެސްއެމް


United aaeku de Gea aa ebbasvumehggai soi kuranee\nކުޅިވަރު - މެންޗެސްޓާ ޔުނައިޓެޑް\nޔުނައިޓެޑާއެކު ޑެހޭއާ އައު އެއްބަސްވުމެއްގައި ސޮއިކުރަނީ\nއޭނާ ސޮއިކުރާނީ ދިގު މުއްދަތެއްގެ އެއްބަސްވުމެއްގައި\nކ. މާލެ 14 އޯގަސްޓު 2018 | އަންގާރަ 17:00 3,601\nސްޕެއިންގެ ކީޕަރު ޑޭވިޑް ޑެހޭއާ - ގޯލް.ކޮމް\nމެންޗެސްޓާ ޔުނައިޓެޑަށް ކުޅެމުން އަންނަ ސްޕެއިންގެ ކީޕަރު ޑޭވިޑް ޑެހޭއާ އެޓީމާއެކު އައު އެއްބަސްވުމެއްގައި ސޮއިކުރަން އުޅޭ ކަމަށް ރިޕޯޓްތައް ބުނެފިއެވެ.\nއުމުރުން 27 އަހަރުގެ ޑެހޭއާ ރެއާލްއާއެކު ހަދާފައިވާ އެއްބަސްވުން ހަމަވާނީ 2019 ވަނަ އަހަރުއެވެ. މި އެއްބަސްވުމުގައި އިތުރު އެއް އަހަރަށް އޭނާ އެޓީމުގައި މަޑުކުރުވުމުގެ ފުރުސަތު ޔުނައިޓެޑަށް އޮންނާނެއެވެ.\nޔުނައިޓެޑަށް ޑެހޭއާގެ ކޮންޓްރެކްޓް އައުކުރުމުގެ ފުރުސަތު ބޮޑުވެގެންދިޔައީ ރެއާލް މެޑްރިޑްއިން އައު ކީޕަރަކު ގެންދިޔުމާއި ގުޅިގެންނެވެ. އެގޮތުން ރެއާލްއިން ވަނީ ޗެލްސީއަށް ކުޅެމުން ދިޔަ ބެލްޖިއަމްގެ ކީޕަރު ތީބައު ކޯޓުއާ އެޓީމަށް ގެނެސްފައެވެ. އޭނާ ރެއާލްއަށް ގެންދިޔައީ 35 މިލިއަން ޕައުންޑްގެ ފީއަކަށެވެ.\n2015 ވަނަ އަހަރުން ފެށިގެން ރެއާލްއިން އަންނަނީ ޑެހޭއާ ހޯދުމަށް ތަކުރާރުކޮށް މަސައްކަތްކުރަމުންނެވެ. 2011 ވަނަ އަހަރު އެޓްލެޓިކޯ މެޑްރިޑްއިން ރެއާލްއަށް ބަދަލުވި ޑެހޭއާ ވަނީ ޔުނައިޓެޑްގެ އެންމެ މޮޅު ކުޅުންތެރިޔާގެ އެވޯޑް ހަތަރު ފަހަރު ހޯދާފައެވެ. ޔުނައިޓެޑުން އުއްމީދުކުރާ ގޮތުގައި އޭނާ ރެއާލްއާއެކު ސޮއިކުރާނީ ދިގު މުއްދަތެއްގެ އެއްބަސްވުމެއްގައެވެ.\nޑެހޭއާ ވަނީ ޔުނައިޓެޑަށް މިހާތަނަށް 316 މެޗު ކުޅެދީ އެޓީމާއެކު ޕްރިމިއާ ލީގަކާއި ޔުއެފާ ޔުރޮޕާ ލީގެއް ކާމިޔާބުކޮށްފައެވެ.


REPORT| Niyaavi Anbimeehaa Othee Aiydhandi Mathiga, Dharifulhu Athu Nujehunu! - Vaguthu\nނިޔާވި އަނބިމީހާ އޮތީ އަތްދަނޑި މަތީގައި، ދަރިފުޅު އަތު ނުޖެހުނު!\nނާހިދާއާއި ޖިނާހު އާއި އެމީހުންގެ ދަރިފުޅު ޖުއެލް\nމީހެއްގެ މަރު އައިސް ބައްދަލުކުރާނެ ވަގުތެއް އެއްވެސް މީހަކަށް ނޭނގޭނެއެވެ. އުފަލާއި މަޖަލުގައި ވަގުތު ހޭދަކުރަމުން ދަނިކޮށް ވެސް މަރު އައިސް ބައްދަލުކޮށްފާނެއެވެ. އާ ދުވަހެއްގެ އިރުއެރުމާއި އެކީ ޖިނާހުގެ ހިތަށް އައީ އުފާވެރިކަމެވެ. އެއީ ގިނަ ދުވަސްތަކެއް ފަހުން ލޮލުގެ ނޫރު ފަދަ ދެ ކުދިންނާއި އަނބިމީހާ ގޮވައިގެން ރަށަށް ދެވޭތީއެވެ.\nދެ ދަރިންނާއި އަނބިމީހާ ކައިރިއަށް ގިނަ ދުވަސްތަކަށް ފަހު ދެވުމުން ޖިނާހު ހުރީ ވަރަށް ވެސް އުފަލުންނެވެ. އެއީ ކޮންމެ މީހަކު ނަމަވެސް އެ އުފާވެރިކަން އެމީހަކަށް ލިބިދޭނެއެވެ. ޖިނާހު އަކީ ވ. ފުލިދޫ އިންޖީނު ގޭގައި މަސައްކަތް ކުރަމުން އަންނަ މީހެކެވެ. ލިބޭ ކޮންމެ ޗުއްޓީއެއްގައި ޖިނާހުމެންގެ ކުޑަކުޑަ އާއިލާ ރަށަށް ދެއެވެ. މިއަދަކީ ވެސް އެބީދައިން އާއިލާ ގޮވައިގެން ޖިނާހު ރަށަށް ދިއުމަށް ފުރި ދަތުރެކެވެ.\nރަށަށް ދެވޭތީ އެކުޑަކުޑަ އާއިލާ އަށް ވަނީ އުފާވެރިކަން ގެނުވާފައެވެ. އެހެން ނަމަވެސް މި އުފާވެރިކަން މާޔޫސް ކަމަށް ބަދަލުވެގެން ދިޔައީ ނެގި ބިޔަ ރާޅެއްގެ ސަބަބުންނެވެ.\nޖައިޝް (ކ)، ޖުއެލް (ވ)\nޖިނާހު އާއި އޭނާގެ އާއިލާ ރަށަށް ދިއުމަށް ފުރާފައިވަނީ މިއަދުގެ ހަވީރު 16:00 ޖަހާކަންހާއިރު ޑްރީމް ސްޕީޑް-2 ލޯންޗުންނެވެ. ޖިނާހު އިނީ އޭނާގެ ދޮށީ ފިރިހެން ދަރިފުޅު ޖައިޝް ކައިރީގައި ބަހައްޓައިގެންނެވެ. ނާހިދާ އިނީ ކުޑަ ދަރިފުޅު ޖުއެލް ކައިރީގައި ބަހައްޓައިގެންނެވެ. މި އާއިލާއާއި އެކީ ޖުމްލަ 12 މީހުން އެ ލޯންޗުގައި ތިއްބެވެ. ލޯންޗު ފުރިއިރު ވެސް މޫސުން ގޯހެވެ. އެހެން ނަމަވެސް ލައިފް ޖެކެޓް މަތިން ހަނދާނެއް ނެތެވެ.\nލޯންޗު މާލެއިން ފުރައިގެން ދިޔައީ ކަނޑުން ނަގާ ބިޔަ ރާޅުތައް ކަފަމުން ވަޔާއި ދެކޮޅަށް ކަމުން އެހާ ބާރު ދުވެއްޔެއްގައި ނުދެއެވެ. ލޯންޗު ދަތުރުކުރީ މާލެއިން ފުރައިގެން ކ.އަތޮޅުގެ ދެކުނު ބިތުގެ ރަށްތަކުގެ ބޭރުން އަތޮޅުގެ އިރުމަތީންނެވެ. އޭރު ވައި ހުރީ ސީދާ ހުޅަނގަށްވުރެ ބޮޑަށް ހުޅަނގު ދެކުނުންނެވެ.\nޖިނާހުގެ އެންމެ ގާތް އެކުވެރިޔާ ކަމަށްވާ ފަޒަލް ތައުފީގު ބުނީ، އެވަގުތު ލޯންޗުގައި ތިބި މީހުންގެ ކަކުލާއި ހަމައަށް ލޮނުގަނޑު އަރާފައިވާ ކަމަށެވެ. އަދި އެއީ ލޯންޗުގެ އިންޖީނު ވެސް ހުއްޓުނު ވަގުތު ކަމަށް އޭނާ ބުންޏެވެ.\n"ވަގުތުން ކައްޕި ބެލީ އިންޖީނު ސްޓާޓް ކުރެވޭތޯ. ދެން އިންޖީނު ސްޓާޓް ކުރެވުނީމަ ކުއްލިއަކަށް ކުރިއަށް ލޯންޗު ޖަހާލީ. އެގަޑީ ނާހިދާ އިށީނދެގެން އިން ފަޅީގައި ހުރި ސަތަރި ނެއްޓިގެން ނާހިދާއާއި ހަތަރު އަހަރުގެ ޖުވެލް މޫދަށް ވެއްޓުނީ." ނާހިދާ ވެއްޓުނު ގޮތް ކިޔައިދެމުން ފަޒަލް ބުންޏެވެ.\nއެމީހުން ވެއްޓުމުން ލޯންޗު އަނބުރާފައި އެމީހުން ފެނޭތޯ ބެލަމުން ދަނިކޮށް ނާހިދާ ފެނުމުން ކުއްލިއަކަށް ޖިނާހު ކަނޑަށް އެއްވެސް ބިރަކާއި ނުލައި ފުންމާލި ކަމަށް ފަޒަލް ބުންޏެވެ.\nREPORT| Nahidha Ge Kulli Vakivun: Aailaa Ah Kurimathivi Mifadha3Vana Haadhisaa!https://t.co/4KSyjaMGmi\n"ދެރާޅު ދޭތެރެއިން ނާހިދާ ފެނިގެން ޖިނާހު ފުންމާލީ. އޭގެ އިރުކޮޅެއް ފަހުން ނާހިދާ ފެނިގެން ޖިނާހު އޭނާ ނެގީ. ޖުވެލް ވެސް ފެނުނު ކަމަށް ޖިނާހު ބުނީ. އެކަމަކު އަތު ޖެހޭ ގޮތް ނުވީ. ފަހުން ޖުވެލް ހޯދަން އުޅެއުޅެ ނުފެނިގެން އެންމެ ފަހުން ގުރައިދޫއާއި ދިމާލަށް އައީ" ފަޒަލް ބުންޏެވެ.\nފަޒަލް ބުނީ، ނާހިދާ ސަލާމަތް ކުރުމަށް ޖިނާހު ފުންމާލައި އޭނާ ސަލާމަތް ކުރިއިރު ވެސް ނިޔާވެފައިވާ ކަމަށް އެތަނުގައި ތިބި މީހުން ބުނި ކަމަށެވެ. އެހެން ކަމުން ޖިނާހު އަށް ނާހިދާ ފެނުނީ ނިޔާވި ފަހުން ކަމަށް ބެލެވޭ ކަމަށް ވެސް ފަޒަލް ބުންޏެވެ.\nނާހިދާ ގުރައިދޫ ސިއްހީ މަރުކަޒަށް ގެންދެވުނުއިރު ވެސް ނިޔާވެފައިވާ ކަމަށް ސިއްހީ މަރުކަޒުގެ އޮފިޝަލުން ވަނީ "ވަގުތަށް" ކަށަވަރުކޮށްދެއްވާފައެވެ.\nނާހިދާގެ ހަށިގަނޑު މިވަގުތު ގުރައިދޫ ސިއްހީ މަރުކަޒުގައި ބާއްވާފައި އޮތްއިރު، ކަމާއި ބެހޭ އިދާރާތަކާއި ގުޅިގެން ގިނަ ބަޔަކު އަންނަނީ އެމީހުންގެ ދަރިފުޅު ހޯދުމުގެ މަސައްކަތް ހުއްޓުމެއް ނެތި ކުރަމުންނެވެ.\nމީގެ އިތުރުން ނާހިދާގެ ކޮއްކޮ ނަސީހުވެސް ނިޔާވީ މޫދަށް ގެނބިގެންނެވެ. ނަސީހު މަރުވީ ވ.ފުލިދޫގައި އާއިލާ ބަޔަކާއި އެކު ރަށުގެ ތުނޑިއަށް އެރި އުޅުމުގެ ތެރޭގައި ހިނގި ހާދިސާއެއްގައެވެ. އޭނަ ގެނބުނީ އޮޔާ ގޮސްގެން ކަމަށާއި އޭނާ މޫދަށް އެރި އުޅުނީ ތިލަ ސަރަހައްދަކަށް ކަމަށް "ވަގުތު" އަށް މައުލޫމާތު ދިން މީހުން ވަނީ ބުނެފައެވެ. އޭނާރަށު މީހުންނަށް ފެނިގެން ސިއްހީ މަރުކަޒަށް ގެންދިޔަ އިރު ވެސް އޮތީ ނިޔާވެފައެވެ.\nފަޅު ރަށަކަށް ޑިންގީއެއްގައި ދިޔަ ދެ މީހަކު ގެއްލިއްޖެ\nމޫސުން ގޯސް، ކަނޑު ދަތުރު ކުރާއިރު ސަމާލުވޭ!\nކަނޑަށް ގެއްލުނު ކުއްޖާ ހޯދުމުގެ މަސައްކަތް ސިފައިން ހުއްޓާލައިފި\nއޮކްޓޯބަރ 17, 2021 03:02\nނިޔާވި ފަރާތަކަށް ސުވަރުގޭގެ ދާއިމީ ނިޢުމަތް ދެއްވާށިއެވެ. އާއިލާއަށް ކެތްތެރިކަން ދެއްވާށި. ދިރިތިބީން މިކަމުން ފިލާވަޅެއް ލިބިގަތުމަށް އެދެމެވެ.\nކަޑޫދަތުރުކުރުމުގެ ގާނޫނުގަ ދަތުރުކުރާއިރު ލަިފުޖެކެޓު އެޅުން މަޖުބޫރުކުވަން ގާނޫނެއްފާސްކުރަން ވަރައްމުހިންމު މިހާރުވެސް ފެރީލޯންޗުތަކުގަ ދަތުރުފަށާއިރު ކުޑަމިނުން ލައިފުޖެކެޓު ހުރިކަންވެސް ބުނެނުލާ ޓިކެޓުވިއްކައިގެންލާރިނެގޭތޯބަލަނީ ސަލާމަތީބާރުތަކުންވެސް ވަރައްސަމާލުވާން އެބަޖެހޭ ހޮނީހިރުދުވަހަކީ ގަދަދުވަހެއްކަން އެގި ބާރުކޮޅިގަޑުތައްޖެހެމުންދަނިކޮއް ލޯންޗުފުރިއިރު ލައިފުޖެކެޓުއަޅައިގެންތިބިކަން ވެސް ނަެގެ ހަބަރުތަކުންވެސް ސާފެއްނުވެ..\nއޮކްޓޯބަރ 17, 2021 08:12\nއެ އާއިލާއަށް މާތްﷲ ކެއްތެރިކަން ދެއްވާ ސުވަރުގޭގެ މަތިވެރި ނިއުމަތް މިންވަރު ކޮށްދެއްވާދޭއެވެ.\nމުޙައްމަދު މަންޞޫރު އާދަމް\nއޮކްޓޯބަރ 17, 2021 08:20\nމިފަދަ ވިއްސާރަ މޫސުމެއްގައި ލޯންޗް ދަތުރުތައް ކުރައްވާނަމަ ލައިފްޖެކެޓް އެޅުމަކީ މަޖުބޫރުކަމަކަށް ހަދަންޖެހޭ!\nއޮކްޓޯބަރ 17, 2021 09:43\nމަޖުބޫރޭ ލައިފް ޖެކެޓު އެޅުން.ކަނޑު ގަދަޔަސް ނޫނަސް. އެކަމަކު ނާޅަންޏާ ކީއްކުރާނި\nމިމަހުގެ ޢާއިލާއަށް ކެތްތެރިކަމާއި ހިތްހަމަޖެހުމާއި އުފާވެރިކަން މިންވަރު ކުރައްވާށި އާމީން\nއޮކްޓޯބަރ 17, 2021 14:16\nކޮނކަމެހ ބެލެނެެ ތިއޮށް2ވަނަ ފޭސް ގަ ވެސް އެހިނގާ ކަންތަކަށް ސަރުކާރުންނާ މުއައްސަސާތަކުނ ކިހާވަރަކައްތޯ ބަލަނީ ދިވެހިންތަކެއް އެތާވެސް ތިބެ އެއޮއްހަނާވަނީ\nއޮކްޓޯބަރ 17, 2021 14:45\nވަރަށް ދެރަ. އިތުރަށް އެއްޗެއް ލިޔާނެ ހިތްވަރެއް ނެތް\nއޮކްޓޯބަރ 17, 2021 16:57\nގިނަދިވެހީން ލައިފްޖެކެޓް ދިނަސްނާޅާ ؛ ރަށްކާވެ ތިބިއްޔާ ދަތުރެވެ ، ،،. ޢާއިލާއަށް ކެތްތެރިކަން ދެއްވާށި !


(11 ސެޕްޓެމްބަރ 2019 އާ ގުޅޭ)\nވަސީމާއަށް ހީވަނީ ޝޮކެއްލިބިފައިވާހެނެވެ. އަނގަޔަކުން ނުބުންޏެވެ. އެންމެ ފަހުން ބޮލުގައި އަޅާފައިވާ ތުވާއްޔާއިއެކު ސަޢީދު ކޮޓަރިން ބޭރަށް ބޯދިއްކޮއްލައިފިއެވެ.\n"ބައްޕާ......ބަލީތޯ......ކިހިނެއްވީ" އެތެރެއަށް ވަދެގެން އައި މަންހާއަށް އަވަސްއަވަހަށް އަހާލެވުނެވެ. ސަޢީދަށް މަންހާގެ ދެއަތްތިލާގައި ހިފާ ބޮސްދެވުނެވެ.\n"ބައްޕައަށް އެއްވެސް ކަމެއްނުވޭ، ކުޑަކޮށް ރޯގާވައްތަރުވެގެން މިއުޅެނީ...........ދަރިފުޅު ފެނުމުން ހުރިހާ ބުރަކަމެއްފިލައި ހިނގައްޖެ، ވަރަށް އުފާވެއްޖެ........ވަރަށް އުފާވެއްޖެ..........." ސަޢީދުގެ ލޮލުން ކަރުނައެވެ. އޭނަގެ ދަރިފުޅު ގަދަވެ ސަލާމަތުން ހުރެ އޭނަގެ ގާތަށް އައުމުން ހިތަށް ލިބުނު ހިތްހަމަޖެހުން އެވަގުތު ބަޔާންކުރެވުނު ހަމައެކަނި ގޮތަކީއެއީއެވެ. މަންހާއަށްޓަކައި އެދެލޮލުން ވެއްޓުނަ ކަރުނަތިއްކެވެ.\n"ބައްޕާ އާދޭސް ކުރަން، ބައްޕަ ރޮންޏާ އަޅުގަނޑަށްވެސް ރޮވިދާނެ، އެކަމަކު މީ ރޯންވީ ވަގުތެއްނޫން، މަންމަ ކީއްވެ އެތެރެއަށް އެވަނީ، އަޅުގަނޑު ފެނުމުން މަންމަ އުފަލެއްނުވޭތަ" މަންހާއަށް ހައިރާންކަމާއިއެކު ސަޢީދު އާއި ސުވާލުކުރެވުނެވެ.\n"ނޫން، އެއީ ދަރިފުޅުގެ މަންމަ، ކީއްވެ އުފާނުވާންވީ، ދަރިފުޅުދެކެ އެހާ ގަދައަށް ރުޅިއާދެވުނީތީ މިހާރު އެހުރީ ވަރަށް ދެރަވެފަ، އެހެންވެ ކަންނޭގެ އެތެރެއަށް އެވަނީ، އެބަހުރި ކޮޓަރީގަ، ދަރިފުޅު ދޭބަލަ" ސަޢީދު މަންހާގެ ބޮލުގައި ފިރުމާލިއެވެ. މަންހާގެ ލޮލުންވެސް ކަރުނަ ފާއްދާލައިފިއެވެ. އޭނަ ދެލޯ އަވަސް އަވަހަށް ފޮހެލަމުން ވަސީމާ ދެކިލުމަށް އެކޮޓަރިއަށް ވަނެވެ.\n"ދާއިން، އެތެރެއަށް ނުވަންނާނަންތަ" ސަޢީދު ދާއިންއަށް ބަލާލަމުން ބުނެލިއެވެ.\n"އަޅުގަނޑަށް..............އަޅުގަނޑަށް މާޑުކުރައްވާ.........ބައްޕާ.........." ދާއިން އަޅައަޅައިގަންނަމުން ބުނެލިއެވެ.\n"މާފުކޮއްފިން، މަންހާގެ ހުރިހާ އުފަލަކީވެސް ތީ...................ވީއިރު މާފުނުކުރަންވީ ކީއްވެ، އާދޭ އެތެރެއަށް، އެދުވަހު ރުޅިވެރިކަމާއިއެކު މޫނު އަނބުރާލެވުނީތީ ބައްޕަވެސް މާފަށްއެދެން..........އެކަންތައްތައް ދޫކޮއްލާ، މިބައްޕަގެ ދަރިފުޅު ތިގެނެސްދިނީ ހަމަ ދާއިން އެއްނު، އެކަމާ ޝުކުރުވެރިވާނެގޮތެއްވެސް ނޭނގެ، މިއަދު ވަރަށް އުފާވެއްޖެ........." ސަޢީދުގެ ގާތުގައި އައިސް ހުއްޓުނު ދާއިންގެ ކޮނޑުގައި މަޑުމަޑުން ޖަހާލީ ހިނިއައިސްފައި ހުރެއެވެ.\nފާރުގައި ލެނގިލައިގެން ހުރި ވަސީމާއަށް ރޮވެނީއެވެ. މަންހާއަށް މިމަންޒަރުފެނުމާއިއެކު ވަސީމާގެ އަތުގައި ހިފާ ވާހަކަދައްކަންފެށިއެވެ.\n"މަންމާ.........މަންމަ ނުގަބޫލަސް އަޅުގަނޑު އަނެއްކާވެސް މިއައީ، ހަމަ މަންމަ ދެކިލާހިތުން..........އަޅުގަނޑަކީވެސް މަންމައެއް، އަޅުގަނޑަށް އެނގޭ ދަރިފުޅާ ދުރުގަ ހުރުމަކީ ފަސޭހަކަމެއްނޫންކަން، މަންމާ.........އަޅުގަނޑަށް އެނގޭ މަންމަ އަޅުގަނޑުދެކެ އަބަދުވެސް ލޯބިވާނެކަން.........." މަންހާ ވާހަކަ ދައްކަ ދައްކާ ހުއްޓަ ވަސީމާ ކުއްލިއަކަށް މަންހާގެ ގައިގާ އޮޅުލައިގަނެއްޖެއެވެ. ހިތްހަމަޖެހުމުގެ ނޭވާއަކާއިއެކު މަންހާގެ ދެލޮލުންވެސް ކަރުނަތައް ފައިބައިގެން ދިޔައެވެ. މަންމަގެ ދެއަތުގެ ހިމާޔަތްކަން ލިބުނުކަމުގެ އިޙްސާސް އޭނައަށް ކުރެވުނެވެ.\n"މަންމައަށް މާފުކުރާނަންތަ..........." ވަސީމާ މަންހާގެ ނިތުގައި ބޮސްދެމުން ކަރުނުން ފުރިގެންވި ދެލުން ބަލާލާފައި އަހާލިއެވެ.\n"މަންމާ، މަންމަ އަޅުގަނޑުގެ ގާތުން މާފަށް ކީއްކުރަން ތިއެދެނީ، އެހެނީ މާފުކުރާވަރުގެ އެއްވެސް ކަމެއް މަންމަ ނުކުރޭ..............އޭގެ ބަދަލުގަ އަޅުގަނޑަށް މާފުކޮއްދެއްވާ........މަންމަގެ ހިތުގައި ޖެއްސުނީތީ، މަންމަގެ ހުވަފެންތަ ފުނޑު ފުނޑުކޮއްލެވުނީތީ، އަޅުގަނޑުގެ ނިންމުންތަކާމެދު ކޮންމެ މަޔަކުވެސް ކަންބޮޑުވާނެކަން ޔަގީން، އެދުވަހު މަންމަ ނިންމި ކޮންމެ ނިންމުމެއް އެގޮތަށް ނިންމީ އަޅުގަނޑުދެކެ ވާލޯތްބެއްގެ ބޮޑުކަމުން، އަޅުގަނޑަށް ދެރައެއްލިބިދާނެކަމަށް ހީކުރެވިގެން.....................މަންމާ، މިއަދު އަޅުގަނޑު ދައްކާ ހުރިހާ ވާހަކައެއް މަންމަވާނެ އަޑުއަހަން.............ބުނެބަލަ، އަޑުއަހާނަންތަ" މަންހާ ރޮވިފައި ހުރެ ވަސީމާގެ ދެއަތުގައި ހިފާބާރުކޮއްލަމުން ބުނެލިއެވެ. ވަސީމާ އަވަސް އަވަހަށް ބޯޖަހާލިއެވެ.\n"ދަރިފުޅު މަންމަ އާއި ދުރަށް ނުދާނަންކަމަށް ވަޢުދުވާނަމަ މަންމަ މިހުރީ ކޮންމެ ވާހަކައެއްވެސް އަޑުއަހަން ތައްޔާރަށް...............ދަރިފުޅަށް ގޮތެއްވެއްޖެނަމަ މަންމަގެ ހިތްހުއްޓިދާނެ.............މަންމަގެ ލޯބި ބޭނުންވިދުވަހު މަންމައަށް ދަރިފުޅު އެކަނިކޮއްލެވުނީތީ ވަރަށް ދެރަވޭ.............މަންމަ ﷲއަށް ދުޢާކުރިން މަންމަގެ ތިދަރިފުޅު އަނބުރާ މަންމައަށް ދެއްވުމަށްއެދި، އަދި ހުރިހާ އުފަލެއް ތިދަރިފުޅަށް ލިބުންއެދި................" ވަސީމާ ލޯތްބާއިއެކު މަންހާގެ މޫނުގައި ފިރުމާލިއެވެ.\n"މަންމާ، އަޅުގަނޑު ދުވަހަކުވެސް ވަތްކެއްނުވަމޭ މަންމައާއި، އަދި ކުރިއަށް އޮތްތަނުގައިވެސް ވަތްކެއްނުވާނެ...............ތީ އަޅުގަނޑުގެ ހުރި ހަމައެކަނި މަންމައަކީ....................އެކަމަކު މަންމާ، ދާއިންއަކީ ގޯސްމީހެއްނޫން، އަޅުގަނޑު މިއަދުވެސް ބުނަންއޮތީ އެހެން، ދާއިންއަކީ ހެޔޮލަފާ ރަނގަޅު ފިރިއެއް، އަޅުގަނޑުދެކެ އޭނަވެސް ލޯބިވޭ.............މަންމާ އާދޭސްކޮއްފަ ބުނަން.........ދާއިންއަކީ އަޅުގަނޑުގެ ހުރިހާ އުފަލަކާ ހިތްހަމަޖެހުން، އޭނައަކީ އަޅުގަނޑުގެ ހަށިގަނޑުގެ އެއްބައި، ދާއިން އާއިވަކިން އަޅުގަނޑަކަށް ނޫޅެވޭނެ، އުޅޭކަށް ނުވެސް އެނގޭނެ.............އަޅުގަނޑުދެކެވާ ލޯތްބަށްޓަކައިވިޔަސް މަންމަ އެކަން ގަބޫލުކޮއްދެއްވާ، ދާއިންއަކީވެސް މިއާއިލާގެ މެންބަރެއްކަމުގައި މަންމަ ދެކެން އަޅުގަނޑު ބޭނުންވަނީ...........އާދޭސްކުރަން މަންމަގެ ގާތުން" މަންހާ ކުއްލިއަކަށް ވަސީމާގެ ފައިބުޑަށް ތިރިވިއެވެ. ލިބުނު ސިހުމާއިއެކު ވަސީމާ މަންހާގެ ކޮނޑުގައި ހިފާ އަވަހަށް ނެގިއެވެ.\n"މަގޭ މޮޔަ ދަރިފުޅާ، އަދިވެސް ބޮޑެއްނުވޭ ދޯ................މަންމަ ދަރިފުޅުގެ ހުރިހާ އުފަލަކަށް އެދޭއިރު އެނގެޔޭ ދާއިންއަކީ ދަރިފުޅުގެ ހުރިހާ އުފަލެއްކަން، ކޮންކަހަލަ މައެއް އޭނަގެ އަމިއްލަ ދަރިފުޅުގެ އުފާ ނިއުޅައިގަންނަން އުޅޭނީ............މަންމަގެ ހިތް ދާއިން އާއިމެދު ސާފު، ތިދެކުދިން މިގަބޫލުކުރަނީ ހިތުގެ އެންމެ އަޑިން............މަންމައަށް އެނގޭ ކުރިން ދާއިން އާއިމެދު ދެކެވުނީ ރަނގަޅަށް ނޫންކަން، އެހެންނޫނަމަ މިއަދު ދަރިފުޅާއިއެކު ދާއިންއެއް ނުހުރީސްކަން ޔަގީން.........." ވަސީމާ އޭނަގެ ދެލޯ ފޮހެލަމުން މަންހާގެ ދެލޯވެސް ފޮހެލަދިނެވެ. އަދި އޭނަގެ ހުރި ހަމައެކަނި އަންހެން ދަރިފުޅުގެ މޫނުގައި ދެއަތުން ހިފާލުމާއިއެކު ހިނިތުންވެލިއެވެ.\nވަސީމާއަށް ވުރެން އިސްކޮޅުން ދިގު މަންހާ އޭނަގެ ގޮނޑުގައި ހިފާ ގާތްކޮއްލައިގެން ހުރެ ކޮޓަރިން ނުކުތެވެ. އޭރު ގޭގެ ހުރިހާ ކުދިންހެން ސިޓިން ރޫމަށް ނުކުމެއްޖެއެވެ. އެންމެންގެ ތުންފަތަށް ހިނިތުންވުން ވެރިވެފައިވެއެވެ. ސޯފާގައި ޝިމާދު އާއިޖެހިގެން ދާއިން އިށީނދެ އިންތަން މަންހާއަށް ފެނުނެވެ. އަދި ނެހާ އުރާލައިގެން ހުރި ސަޢީދުގެ ގާތަށް މަންހާ ދިޔައެވެ. ސަޢީދުގެ އަތުން ނެހާ އުރާލުމަށްފަހު އެކުއްޖާ ގޮވައިގެން މަންހާ އައިސް ވަސީމާއަށް ދައްކާލިއެވެ. ހިނިއައިސްފައި ހުރި ވަސީމާ ނެހާ އުރާލުމާއިއެކު އެތުއްތު މޫނުގައި ބޮސްދީފިއެވެ. ވަސީމާ އޭނަގެ ހުރިހާ ދަރިންނަށް ބަލާލިއެވެ. މިއަދު އޭނަ އާއި ދެކޮޅަށް އެއްވެސް ކުއްޖަކުނެތެވެ. ވަށައިގަންވަނީ އުފާވެރިކަމެވެ. ޖެނީ ކުއްލިއަކަށް އައިސް މަންހާގެ ގައިގާ އޮޅުލައިގަތެވެ. އެއާއިއެކު ޝަރަފްއަކަށްވެސް ދުރުގައެއް ނީނދެވުނެވެ. ވަސީމާ ނެހާ ގޮވައިގެން ދާއިންގެ ގާތަށް ދިޔައެވެ. އެހިނދު ދާއިންއަށް ސޯފާއިން ތެދުވެވުނެވެ. ޖެހިލުންވެފައި އިސްޖަހާލީ ވަސީމާ ބުނާނެއެއްޗެއް ނޭނގޭތީއެވެ.\n"ޝުކުރިއްޔާ..........އަހަރެންގެ ދަރިފުޅަށް ތިދިން އުފަލައްޓަކާ، އެދަރިފުޅު އަނބުރާ އަހަންނަށް ގެނެސްދިނީތީ، އެދަރިފުޅުގެ ގާތުން މާފަށް އެދެނޭ ފުރުޞަތެއް ދިނީތީ، އެދަރިފުޅާއިއެކު ދާއިންގެ ހުރިހާ ވަގުތެއް ހޭދަކުރީތީ..........." ވަސީމާއަށް ފުރަތަމަ ފަހަރަށް ދާއިން މަންމަގެ ނަމުން މުޙާތަބު ކުރިއެވެ. އަދި މާފަށްއެދުނީ އޭނަ މަންހާ އާއި އޭނަގެ އާއިލާ ވަކިވުމަށް ނޭދޭކަން ހާމަކުރަމުންނެވެ.\n"ސަޢީދު، ކިތަންމެ ބޮޑު ތަފާތުކަމެއް ހުއްޓަސް، އަހަރެންގެ ދަރިފުޅުގެ އުފަލަކީ މީ..........އެދަރިފުޅުގެ ހިތްހަމަޖެހުމާ އެތުންފަތުގައިވާ ހިނިތުންވުމަކީ ދާއިން.............ސަޢީދު، މީވެސް އަހަރުމެންގެ ޖޫން އާއި ޖެނީ ފަދަ ދަރިއެއް........" ވަސީމާ އާއި ދާއިންއަށް ބަލަހައްޓައިގެން ހުރި މަންހާއަށް އުފަލުންގޮސް ރޮވުނެވެ. ވަސީމާގެ ދުލުން އޭނަ އެއަޑުއަހަން ބޭނުންވެފަ ހުންނަތާ އެތަށް އަހަރަކަށްފަހު އަޑުއިވިއްޖެއެވެ. ދާއިންއަށް އޭނަގެ އާއިލާގެ ލޯބި ހޯދާދެވިއްޖެއެވެ. އެމީހުންގެ ނަޒަރުގައި ދާއިންގެ ގަދަރު އުފުލިގެން ހިނގައްޖެއެވެ. މަންހާއަށް އޭނަގެ އަނގަމަތީ އަތްއަޅާލެވުނެވެ. ޝަރަފް ހީނލާފައި މަންހާ އަރިކޮއްލުމާއިއެކު އުފުލާލައިފިއެވެ. އެވަގުތު ޝިމާދު އާއި ޖެނީ އާއި ޖޫންގެ ހަޅޭކުގެ އަޑުއިވިގެން ދިޔައެވެ. އެމީހުންގެ އަޑާއި މަންހާގެ އަޑުވެސް އެކުވެގެންދިޔައެވެ. ކުއްލިއަކަށް ދާއިންއަށް މަންހާ އާއި ދިމާލަށް އަތްދިއްކޮލެވުނީ މަންހާ ވެއްޓިދާނެއޭ ހިތާއެވެ. އެތަންފެނި ވަސީމާގެ ގާތަށް ހިނިއައެވެ. އެކަން ދާއިންއަށް އެނގުމުން ރަކިގޮތަކަށް ހިނިއައިސްފައި ހުރެ އިސްޖަހާލިއެވެ.\nއެރޭ ކައިގެން ނޫނީ ގޮސްގެން ނުވާނެކަމަށް ވަސީމާ އެންގިއެވެ. އެކަމަށް ދާއިންވެސް އަދި މަންހާވެސް ދެކޮޅެއް ނުހަދައެވެ. ގޭތެރޭގެ ފަޅުކަން ފިލާ އުފާވެރިކަން ވެރިވެގެންގޮސްފައިވެއެވެ. އެންމެންގެ މޫނުތަކުން ހިނިތުންވާތަން ނޫނީ ނުފެނެއެވެ. އެއްކުއްޖަކު އަނެއްކުއްޖަކާ ގުޅިފައިވާ މިންވަރު ފެންނަމުންދިޔައެވެ. އާއިލާގެ ލޯތްބާ މައިންބަފައިންގެ ތަރުބިއްޔަތެވެ. މަންހާ ދާއިންގެ އަތުގައި ހިފާލައިގެން ހުރެ އޭނަގެ ކޮޓަރިއަށް ދިޔައެވެ.\n"އަހަރެން ދާއިންގެ ހިޔާލު އެންމެ ފުރަތަމަ ކުރީ އެ އެނދުގައި އޮވެ..............ދާއިންގެ ކުރިމައްޗަށް ހުއްޓުމަށްޓަކައި އެދުވަހު ވަޒީފާގެ އިންޓަވިއުއަށް ދިޔައީ މިލޯގަނޑުގެ ކުރިމަތީ ހުރެ ތައްޔާރުވެގެން.........." މަންހާ އޭނަގެ ކުޑަކޮޓަރިތެރެއަށް ނަޒަރު ހިންގަމުން ވާހަކަދެއްކިއެވެ. ހިނިއައިސްފައި ހުރެ ދާއިން މަންހާގެ އަތުގައި ހިފާދަމާލަމުން ގެނެސް އޭނަގެ އަތުގެތެރޭ ބޮނޑިކޮއްލިއެވެ. އަދި ލޯތްބާ ޖަޒުބާތުންފުރިގެންވި ގޮތަކަށް މަންހާގެ ތުންފަތުގައި ބޮސްދިނެވެ.\n"މިކަމެއް ނުކުރަމެއްނު، އެހެންވެ މި ފުރިހަމަކޮއްލީ.........." ލާނެތްގޮތަކަށް ދާއިން ބުނެލިއެވެ. މަންހާ ހޭންފެށިއެވެ. އަދި ދާއިންގެ އަތުގައި ހިފައިގެން ގެނެސް އެނދުގައި ބޭންދިއެވެ.\nޖޫންގެ ކޮޓަރީގައި މަންހާ އާއި ޖެނީ އިންވަގުތެވެ. ޝިމާދު ހޮސްޕިޓަލުން ޖޫންގެ ރިޕޯޓް ހިފައިގެން އައިސް ގެއަށްވަނެވެ. ވަތްގޮތަށް އޭނަގެ ކޮޓަރިއަށް ހަލުވިކަމާއިއެކު އައިސްވަނެވެ. ޝިމާދު އާއި ޖޫންގެ ދެވަނަ ދަރިފުޅަށް ޖޫން ބަލިވެއިންކަން އޭނަ ހާމަކުރިއެވެ. އިތުރު އުފާވެރިކަމެއް ހުރިހާ މެންބަރުންނަށްވެސް ލިބިގެންދިޔައެވެ. އެދެމަފިރިން އެކަނިވެލުމަށް ވަގުތުކޮޅެއް ދެމުން ޖެނީ އާއި މަންހާ ނުކުތެވެ.\n"ޖެނީ، އަހަރެން ވާހަކައެއް އަހާލަންތަ" މަންހާ ވަރަށް ނުކެރިފައިހުރެ އަހާލިއެވެ.\n"އެނގޭ އަހަންތިއުޅެނީ ކޮންވާހަކައެއްކަން، ވިޝާލް ހުރީ ހެޔޮހާލުގަ، އޭނައަށް އެއްވެސް ކަމެއް ނޭނގޭނެ، އޭނަގެ ކޯސް ނިމޭނީ އަންނަ އަހަރު...........ވިޝާލްއަށް ކިހިނެއްތަވީ، އޭނަ ކޯހުގަ ބައިވެރިނުވާންވެގެން ވަރަށް ވަރުދެއްކި، ދެން ކުއްލިއަކަށް އެއްދުވަހު އޮފީހުން އައިސްފަ މަންމަ ގާތު ބުނެފި ތިމަންނަ ފުރަންށޯ މިއުޅެނީ، އޮފީހުން ދިން ފުރުޞަތު ގަބޫލުކުރިއްޔޯ.........ހަމަކުއްލިއަކަށް ފުރައިގެން އެދިޔައީ، މާގިނައިން ފޯނުކޮށެއްވެސް ނުހަދާ.............އެހެންވެ މަންކޮއަށް ދޭނެ މާބޮޑު ޚަބަރެއްނެތް............ސޮރީ........." ޖެނީ ބުނެލިއެވެ.\n"އެހެންތަ.........ރަނގަޅުތާ އޭނަ ކޯހަށް ދިޔަކަން، އެހެންވީމަ ދެން ދިމާވާނީ ކޯހުން އައިމަތާ.........އަހަރެން އޭނަ ގާތު ދައްކަން ބޭނުން ވަރަށް ގިނަ ވާހަކަތައް އެބަހުރި، ވަރަށް ހަނދާންވޭ އޭނަ މަތިން.........އެނގޭތަ، އަހަންނާ ކުޑަކޮށް ދެބަސްވެފަ ފުރައިގެން އެދިޔައީ، އެހެންވެ އެކަމާ ހެދިވެސް ވިޝާލްގެ މަތިން ވަކިން ބޮޑަށް ހަނދާންވޭ، އެކަމާ ގުޅިގެންކަންނޭގެ ނުގުޅަން އެހުންނަނީ" މަންހާ ދެރަވެފައި ބުނެލިއެވެ.\n"ނަންބަރު އޮންނާނެ، ގުޅަންވީނު ވިޝާލްއަށް........" ޖެނީ އަވަސް އަވަހަށް ބުނެލިއެވެ.\n"ނޫނޭ، އޭނަ މާލެ އައިމަ ވާހަކަދައްކާނީ، އޭރުން ރަނގަޅުވާނީ...............ދެން ބުނެބަލަ، މެރީކުރަން އުޅެފަ ކިހިނެއްތަވީ" މަންހާ އަހާލިއެވެ.\n"މެރީ ދޯ.............ދެން އިރާދަކުރެއްވިއްޔާ އެންމެ އަވަހަށް ކުރާނީ ތިކަންތައް، ޝަރަފް އުފަލުން ދެފައި އެއްތާ ނުޖަހާ.........އެބަފެނެއެއްނު މަންކޮ އައީމަ އޭނަ އުޅޭގޮތް..............ބައްޕަ ގާތު މިހާ އަވަހަށް ބުނެފި ކައިވެނި އަވަސް ކުރަންވީއޯ..........އެކަމަކު އަދިވެސް ވަރަށް ގިނަ ކަންތައްތައް އެބަހުރި ކުރަންޖެހޭ، ހީވަނީ އަންނަ އަހަރުހެން" ޖެނީ ހެމުން ވާހަކަދެއްކިއެވެ.\nމިދުނިޔެ އެކިމީހުންނަށް ދައްކަނީ އެކި ކުލަވަރެވެ. ކޮންމެ މީހެއްގެ ތަޤްދީރުގައި ލިޔެވައިވާގޮތަށް ނޫނީ އެއްވެސް ކަމެއް ނުވާނެއެވެ. ކުރާ ތަދުބީރާއެއްގޮތަށް ހުރިހާކަމެއް ކުރުމުގެ ކުޅަދާނަކަން އެއްވެސް އިންސާނަކަށް ލިބިފައެވެނުވެއެވެ. ކޮންމެ ހާލެއްގަވެސް ދިރިއުޅުމައިގެން ކުރިއަށް ދިއުމަށް ކޮންމެ މީހަކުވެސް މަސައްކަތްކުރެއެވެ. އަނދިރިކަމުގެ ތެރެއިން އަލިކަމާ ހަމައަށް ވާޞިލްވެވެނީ ވަރަށް ކެތްތެރިވާފަހުންނެވެ. ލޮލުން އެތަކެއް ކަރުނައެއް އޮހޮރޭފަހުންނެވެ. އެހެންނަމަވެސް ދުނިޔޭގެ އުސޫލާ ހިލާފުވެވޭނޭ ހަމައެކަކުވެސް ނެތެވެ. ކޮންމެ ހިތްދަތިކަމަކަށްފަހު އުފާވެރި ބަހާރު މޫސުމަކަށް އިންތިޒާރު ކުރެއެވެ.\nދާއިން ވަރީގެ ސެޓުފިކެޓަށް ބަލަންހުރެފައި ލިޔެކިޔުންތައް ލާފައި ހުންނަ ކަބަޑުގެތެރެއަށް އޭތިލިއެވެ. އަދި އެނބުރި ރީތިވާ މޭޒުގެ ދޮށުގައި އިން މަންހާއަށް ބަލާލިއެވެ.\n"ކޮބާ ނުނިމޭތަ" ދާއިން ހިނިތުންވެލަމުން އަހާލިއެވެ.\n"ނޫން މިނިމުނީ" މަންހާ ތެދުވެލަމުން ބުނެލިއެވެ. އަދި ހިނިތުންވެލަމުން ލައިގެން ހުރި ޓޮޕުކޮޅުގައި އަތްހާކާލިއެވެ. އޭރު ބޮޑު އެނދުގެ މެދުގައި އިށީނދެލައިގެން ކުޅެންއިން ނެހާ އުރާލަން މަންހާ އުޅުނުވަގުތު ދާއިން އޭނަގެ އަތުގައި ހިފާލިއެވެ. ދާއިން ޒާރާ ވަރިކުރިފަހުން އެއްއަހަރު ހޭދަވެގެން ހިނގައްޖެއެވެ. އޭނަގެ އެއްވެސް ޚަބަރެއް ދާއިންއަށް ނުވެއެވެ. އޭގެ އިތުރުން ޒާރާ އާއި މަގެއްގެ މަތިންވެސް ދިމާނުވެއެވެ. ދާއިންގެ ދެމަފިރިންނަށްވެސް ދެވަނަ ކުއްޖަކު ލިބެން އުޅޭކަމުގެ އުފާވެރި ޚަބަރު ލިބުނުތާ ފަސްމަސް ވެއްޖެއެވެ.\n"އަދިވެސް ހާދަ ލޯތްބޭ.........މިކުޑަކުޑަ ބަނޑާއިއެކު ވަކިން ލޯބިހެން ހީވޭ" ދާއިން މަންހާ އޭނަގެ އަތުގެތެރޭ ހިފަހައްޓާލައިގެން ހުރެ ބުނެލިއެވެ.\n"ދާއިންވެސް ބަދަލެއްނުވަމެއްނު............ދެން ދޫކޮއްލާ، ޕްލީޒް..........މަންމަމެން މިހާރު ތިބޭނެ ލަސްވެފަ" މަންހާ ދާއިންގެ އަތުގެތެރެއިން ދުރަށްޖެހިލަން މަސައްކަތް ކުރަމުން ބުނެލިއެވެ. ހީނލާފައި ދާއިން މަންހާ ދޫކޮއްލިއެވެ.\n"މަން، ތިހާލުގަ ނެހާ އުރަނީ ކީއްކުރަން، އަހަރެން މިހުރީނު.............ހުރިހާކަމެއް ކޮއްދޭނަން، މަން ހާސްނުވެބަލަ........." މިހެންބުނެ ދާއިން ނެހާ އެނދުން ބޭލުވިއެވެ.\nދެމަފިރިން އެކުގައި ދާއިންގެ ޚިއްސާ އޮންނަ ރިސޯޓުގެ އަތިރިމައްޗަށް ނުކުތީ ނެހާވެސް ގޮވައިގެންނެވެ. އެތަނުގައި ކޮޅުކޮޅަށް ދުވެދުވެފައި މީހުންތައް އުޅެއެވެ. ވައިޓަރުންނާއި އައިލާގެ މެންބަރުންނާއި ތިމާގެ މީހުންނާއި ރައްޓެހި ރަޙުމަތްތެރިންނެވެ. އެންމެ ފަހުން ޝަރަފް އާއި ޖެނީގެ ކައިވެނި ކުރެވެނީއެވެ. އެކައިވެނި ހަފްލާ ކުރިއަށްދިޔައީ ރިސޯޓުގައެވެ. އެއީ ދާއިން އާއި މަންހާގެ ފަރާތުން ޝަރަފް އާއި ޖެނީއަށް ދިން ހަދިޔާއެވެ. އުޑުންފައިބާ ހުރި ޕަރީއެއްހެން ނޫނީ ކަނޑުން އަރާހުރި ކަނޑުޕަރީއެއްފަދައިން ޖެނީ ކައިވެނި ހެނދުމުގައި ހުއްޓައި މަންހާއަށް ފެނިއްޖެއެވެ. އެންމެންވެސް ތަނުގެ ފުރިހަމަކަމާ ގުޅިގެން ތައުރީފު ކުރަމުންދިޔައީ މަންހާ އާއި ދާއިން އަށެވެ. އެދެމަފިރިންގެ ފަރުމާކުރުމުގެ ހުނަރަށެވެ. އެހެންނަމަވެސް މަންހާގެ ލޯ ހޯދަމުން ދިޔައީ އެހެންފަރާތެކެވެ. ޔަގީނުންވެސް އެކައިވެންޏަށް އެމީހަކު އަންނާނެ ކަން ޔަގީންވެހުރެއެވެ. މުޅިދުވަހު އޭނަ ދެކިލުމުގެ ފުރުޞަތު ނުލިބުނު ކަމުގައި ވިޔަސް އެރޭގެ ކައިވެނި ހަފްލާގައި ފެންނާނެ ކަމުގެ އުއްމީދާއެކުގައެވެ.\n"މަން ތިހޯދާ މީހާ އެހެރީ............." ދާއިން މަންހާގެ ކަންފަތް ކައިރީ ބުނެލިއެވެ. ވަގުތުން މަންހާއަށް ދާއިން އާއި ދިމާލަށް ބަލާލެވުނެވެ. އަދި ހިނިތުންވެލެވުނެވެ. އެހިނދު ދާއިން ނެހާ އުރާލައިގެން ހުރެ މަންހާއަށް ލޯބިން ފުރިގެންވާ ނަޒަރަކުން ބަލާލާފައި ބޯޖަހާލީ ދާށޭ ބުނާފަދަ ގޮތަކަށެވެ. ހިނިތުންވެލައިގެން ހުރި މަންހާ ދާއިންގެ ގައިގާ ބައްދާލިއެވެ. އަދި އަރައިގެން ހުރި ތިރިތިރި ފައިވަން އަތަށް ނަގަމުން އަނެއްއަތުން ލައިގެން ހުރި ދިގު ހެދުން ހިއްލާލުމާއިއެކު ބަނޑުގައިވެސް ހިފަހައްޓާލައިގެން މަޑު ދުވުމަކުން ދުއްވައިގަތެވެ.\n"ބަލައިގެން..........ބަލައިގެން............." ދާއިންއަށް ބުނެލެވުނެވެ.\n"އާން............އާން............." މަންހާ ފަސްއެނބުރި ބަލާލަމުން ހެވިފައި ބުނެލިއެވެ. އަދި އަތަރިމަތީ ރާޅުޖަހާ ހިސާބުގައި ބޯންނެގި ތަށިހިފަހައްޓާލައިގެން މީހުންނާ ވަކިން ދުރުގައި ހުރި ޒުވާނާގެ ގާތަށް މަންހާ އައެވެ. އެޒުވާނާގެ ފަޓުލޫނުގެ ފައިކުރި ކަށިމައްޗާ ހަމައަށް އޮޅާލެވިފައިވާއިރު އިރުއިރުކޮޅާ ކުދި ކުދި ރާޅުއައިސް އެދެފައިތިލާގައި ބޮސްދީފައި ލަދުން ފިލައެވެ. އެހެންނަމަވެސް އޭނަގެ ނަޒަރު ހުއްޓިފައިވަނީ މަތީގައި ބުރުހަމަވެފައިވާ ހަނދަށެވެ. އޭގެ އަލިން އެންމެންގެ ހިތްތައް އުފާކޮއްދެމުންދިޔައެވެ. ނަމަވެސް އެހަނދުން އެޒުވާނާ ހޯދަނީ ކޮންކަމެއްކަން ނޭގުނެވެ. އެމޫނުމަތީގައި ހިތްހަހަމަޖެހުމުގެ ހިނިތުންވުމެއްނުވެއެވެ.\n"ވިޝާލް.........." މަންހާ ފުންނޭވާއަކާއިއެކު ގޮވާލިއެވެ. ސިހިފައި ކުއްލިއަކަށް ވިޝާލްއަށް އަޑުއައިދިމާލަށް ބަލާލެވުނެވެ. އެހެންނަމަވެސް އޭނަ މޫނު އަނބުރާލަމުން ދުރަށް ފެތުރިފައި އޮތް ކަނޑަށް ނަޒަރު ހިންގާލިއެވެ.\n"އަދިވެސް ރުޅިއައިސްފަތަ..........އައެމް ސޮރީ........މާފުކޮއްދީބަލަ، ޕްލީޒް.........ވިޝާލް، ތިހެން މޫނު އަނބުރާނުލާބަލަ...........އަހަންނަށް ތިފަދަ ރަޙުމަތްތެރިއަކު ނުލިބޭނެ........." މަންހާ އޭނަގެ އަތުގައި އޮތް ފައިވާނާއެކު ދެއަތްޖޯޑުކޮއްލިއެވެ. މާފަށް އެދެމުންނެނެވެ. ވިޝާލް މަންހާއަށް ބަލާލިއެވެ. އޭރުވެސް މަންހާ މާފުކުރުމަށް އެދެމުންދިޔައެވެ.\n"މާފުކޮއްފިން..........." ވިޝާލް މަންހާގެ ޖޯޑުކޮއްލެވިފައިވާ އަތްތިރިކޮއްލަމުން ބުނެލިއެވެ. އެއާއިއެކު މަންހާ އުފަލުން ހީނލިއެވެ. އަދި ނޭވާއަކަށްވެސް ނުހުއްޓި ހިތުގެ އިޙްސާސްތައް ބަންޑުންކޮއްލިއެވެ. މަންހާގެ އެހަރަކާތް ވިޝާލްގެ ތުންފަތަށްވެސް ހިނިތުންވުން ގެނުވައިފިއެވެ. މީގެ ދުވަސްތަކެއް ކުރިން ފެނުނު މަންހާ އާއި މިހާރު އޭނަގެ ކުރިމަތީ ހުރި މަންހާ ވަރަށް ތަފާތެވެ. ޔަގީނުންވެސް މަންހާ އެހުރީ އުފަލުންކަން ވިޝާލްއަށް ޔަގީންވެއެވެ.\n"އަނެއްކާތަ........." ވިޝާލް މަންހާގެ ކުޑަކުޑަ ބަނޑުގައި އަތްޖައްސާލިއެވެ. އެއާއިއެކު މަންހާ ހެވިފައިހުރެ ބޯޖަހާލަމުން ވިޝާލްގެ އަތުގައި އަތްޖައްސާލިއެވެ. އަދި ދާއިން ހުރި ދިމާލަށް އިޝާރާތްކޮއްލިއެވެ. އެމަންޒަރުތައް ބަލަން ހިނިއައިސްފައި ދާއިން ހުއްޓެވެ. މަންހާ އޭނައަށް އައުމަށް އިޝާރާތްކޮއްލުމާއިއެކު ނެހާ ގޮވައިގެން ދާއިން ހިނގައިގަތެވެ.\n"އަހަންނަށް މާފުކުރޭ، ވިޝާލްގެ ވާހަކަތައް އެދުވަހު ގަބޫލުނުކުރެވުނީތީ.........." ދާއިން އޭނައަށް ކުރެވުނު ކަންތަކާއިމެދު ދެރަވެފައި ހުރިކަން އޭނަ ބުނިގޮތުންވެސް ވިޝާލްއަށް އެނގުނެވެ.\n"އިޓްސް އޯކޭ.......އެއީ މާޒީކަމުގައި ދެކި މާޒީއަށް އެކަން ދޫކޮއްލައިފިން، މަންހާ އުފަލުގަ ހުރިތަންފެނިފަ އަދި ދާއިން މަންހާ އާއިއެކު އުޅޭތަން ފެނުމުން އަހަރެން ވަރަށް ހިތްހަމަޖެހިއްޖެ...........އެކަމަކު ބުނަން، ދެކުދިން ލިބުނަސް ހެޔޮ، ދާއިން މަންހާއަށް ދެވަނަ ފަހަރަށް އެފަދަ ކަމެއްކޮއްފިއްޔާ އަހަރެން މަޑަކުން ނުހުންނާނަން އެނގޭ............" މިހެންބުނެ ވިޝާލް ހޭންފެށިއެވެ. އެއާއިއެކު ދާއިން އާއި މަންހާވެސް ހޭންފެށިއެވެ.\n"ދާއިން........." ޒައުލް ގޮވާލިއަޑުއިވުނެވެ.\n"އެބަ އަންނަން........" ދާއިން މަންހާގެ އުނަގަނޑުގައި އަތްޖައްސާލަމުން ބުނެލިއެވެ. އަދި ވިޝާލްއަށް ލޮލުގެ އިޝާރާތުން ހިނިތުންވެލަމުން ދަނީއޭބުނެ ޒައުލް އާއި ޝަފާގެ ގާތަށް ހިނގައިގަތެވެ. ޒައުލް އާއި ޝަފާގެ ކައިވެނިވެސްވަނީ ކުރެވިފައެވެ. ފުރަތަމަ ފަހަރަށް ޒައުލް ކުރެވުނު ކައިވެންޏާއިމެދު އުފަލުން ހުރިކަން ދާއިންއަށް އެނގުނެވެ. އެކަމާ އޭނަ އުފާކުރިއެވެ.\nނުދަންނަ އަޑަކުން އަންހެން ކުއްޖަކު މަންހާއަށް ގޮވާލިއެވެ. އެހިނދު މަންހާ އޭނަގެ ކައިރީގައި ހުއްޓުނު ބޭރު އަންހެން ކުއްޖާއަށް ބަލާލިއެވެ.\n"ވާވު، ޔޫ ރިއަލީ ލުކްލައިކް އަ ބިއުޓީ ކުއީން........." އެއަންހެން ކުއްޖާ ހިނިއައިސްފައި ހުރެ އިނގިރޭސި ބަހުން ވާހަކަދެއްކިއެވެ. އޭނައަށް އެއްވެސް ވަރަކަށް ދިވެހި ނޭނގޭކަން މަންހާއަށް އެނގުނެވެ.\n"ސޮރީ.........." މަންހާއަށް ހައިރާންކަމާއިއެކު ބުނެލެވުނެވެ.\n"އައިއެމް ލިންޑާ، އައި ހާޑް އަލޮޓް އަބައުޓް ޔޫ...........ޔޫ ލުކް ސޯ ބިއުޓިފުލް" ލިންޑާ ބުނެލިއެވެ. މަންހާ ހައިރާންވެފައި ހުރެ އެއަންހެން ކުއްޖާ އާއި ވާހަކަދެއްކިއެވެ. ކާކުކަން ނޭނގި ހުރެއެވެ.\n"ތެންކިއު، ބަޓް...............ހޫ ޓޯލްޑް ޔޫ އަބައުޓް މީ" މަންހާ ބުންޏެވެ. އެހިނދު ލިންޑާ ބަލާލީ ވިޝާލްއަށެވެ. ހިނިއައިސްފައި ހުރި ވިޝާލް ލިންޑާގެ އަތުގައި ހިފިއެވެ. މަންހާއަށް ގަބޫލުކުރަން ދަތިވިއެވެ. ލިބުނު ޝޮކުން ހުޅުވުނު އަނގައިގާ އަތްއަޅާލެވުނެވެ.\n"ޔޫ އެންޑް ލިންޑާ.......އޯ މައި ގޯޑް........."ހިނިއައިސްފައި މަންހާ އަހާލިއެވެ. ވިޝާލް ބޯޖަހާލަމުން އާއެކޭ ބުނެލިއެވެ.\n"ކޮންގްރެޓްސް..........." މަންހާ ލިންޑާއަށް ސަލާމްކޮއްލަން އަތްދިއްކޮލުމުން އޭނަ ދެއަތްހުޅުވާލާފައި މަންހާ އާއި ކަރާކަރުޖައްސާ ސަލާމްކޮއްލިއެވެ.\n"އެކަމަކު އަހަރެން ދުވަހަކުވެސް މަންހާމަތިން ހަނދާނެއްނުނެތޭނެ، އަހަރެން މަންހާ އާއި ދުރަކަށްވެސް ދެންނުދާނަން، އަބަދުވެސް ވާނުވާ ބަލާނަން........މުޅިއުމުރުގަ އެކަނިވެރިއެއްގެ ގޮތުގައިހުރެ ދުނިޔޭން ނިމިދިއުން އެއީ މޮޔައިން ކުރާކަމެއް، ލޯބިވާ މީހާ ނުލިބުނަސް...............އެހެންމީހަކާ ގުޅި ދިރިއުޅުމާއިގެން ކުރިއަށް ދާންއެބަޖެހޭ، އެއީ ރަނގަޅުގޮތްކަމުގައި ވާތީ.......އޭގެ މާނައަކީ އޭނަގެ ހިތުން އެލޯބި ފޮހެވިގެން ދިޔައީކީއެއްނޫން.........އެހެންނު" ވިޝާލް ބުނެލިއެވެ. އޭނަގެ އަތުގެތެރޭގައި ލިންޑާ ހުރިކަމަކު ވިޝާލް ބުނިއެއްޗެއް ލިންޑާއަކަށް ދޭހައެއްނުވާނެކަން މަންހާއަށް އެނގުނެވެ. ލިންޑާ ހުއްޓަ އޭނަ ދިވެހިބަހުން ވާހަކަދެއްކީ އެއީ ކޮންމެހެން މަންހާއަށްޓަކައި ބުނިއެއްޗެއްކަމުގައި ވާތީކަން އޭނައަށް އެނގުނެވެ އެހެންވެ ހިނިތުންވެލައިގެން ހުރެ މަންހާ ވިޝާލްއަށް ބަލާލިއެވެ.\nޕާޓީގެ ހުރިހާކަމެއް ނިމި މީހުންމަދުވެފައިއެވެ. އޮއްސެމުންދިޔަ ހަނދުގެ ރީތިއަލިން އަދިއެއްފަހަރު އުފާހޯދުމަށް މަންހާގެ ހިތް އެދުމުން އެކަނިމާއެކަނި އަތިރިމަތީ ހުއްޓިލައިގެންހުއްޓެވެ. ކޮޓަރީގައި ނެހާ ބާއްވާލުމަށްފަހު ދާއިން ނުކުތީ މަންހާވީ ތަނެއްހޯދުމަށެވެ. ވަކި ހިސާބަށް ދިޔަތަނާހެން މައްޗަށް ބަލަހައްޓައިގެން އެކަނިހުރި އަންހެން ކުއްޖަކު ދާއިންގެ ލޮލުގައި އަޅައިގަތެވެ. ލައިގެން ހުރި ދިގު ހެދުން ވަޔާއިއެކު ވިހުރިވެމުންދާއިރު އެއަންހެން ކުއްޖާގެ ދިގު ފަންއިސްތަށިގަނޑުވެސް މިނިވަންކަމާއިއެކު ނަށަމުންދިޔައެވެ. ދާއިނަށް އެއީ އޭނަގެ މަންހާކަން ޔަގީންވިއެވެ. ދުވެފައި މަންހާގެ ގާތަށް ދިޔައެވެ. ދެތިން ފިޔަވަޅު ދުރުގައި ދާއިން އައިސް މަޑުކޮއްލުމާއިއެކު އޭނަ ޖަހާފައިވާ ސެންޓުގެ ވަސް މަންހާގެ ނޭފަތުގައި ޖެހުނެވެ. އެއާއިއެކު އޭނަގެ ދެލޯމަރާލެވުނެވެ. އުފަލުން އޭނަގެ ހިތް ބަންޑުންވަނީއެވެ. ދުނިޔޭގެ ހުރިހާ އުފަލެއް އޭނައަށް ހައްގުބާއޭވެސް ހިތަށް އަރައެވެ. ތުންފަތަށް ވެރިވި ނިމުމެއްނެތް ހިނިތުންވުމާއިއެކު އޭނައަށް ދާއިން އޭނަގެ ގާތަށް އަންނަކަން އެނގުނެވެ. އެހިނދު އެރީތި އަޑުން ލަވަކިޔަންފެށިއެވެ.\n"ބޭނުންވަނީ ޔާރާ......ލޯބިން ބަލާ ލީމާ، ހީވޭ އިނގޭ ގާތަށް މަގޭ އާދެ ކަލާ...........ބޭނުންވަނީ ޔާރާ..........." އެރީތި އަޑުން އިތުރު ފުރިހަމަކަމެއް ގެނެސްދީފިއެވެ. ދާއިންއަށް މަންހާގެ އަޑުއިވިފައި ހުއްޓުން އެރިއެވެ. މިނޫނީ ދުވަހަކުވެސް ދާއިން މަންހާ ލަވަކިޔާ އަޑެއް ނާހައެވެ. ކޮންފަދަ ހިތްގައިމު ރީތި އަޑެއްހެއްޔެވެ. އޭނަގެ ހަށިގަނޑުގެ ކޮންމެ ނާރަކާ މަންހާގެ އަޑު ކުޅެލިކަހަލައެވެ. މަޑުމަޑުން ގޮސް މަންހާގެ ފުރަގަހުން ބައްދާލިއެވެ.\n"އައި ލަވް ޔޫ............އަހަންނަށް ލަވަކިޔާދޭކަށް ނޭނގޭނެ، އެކަމަކު އަހަރެންގެ ވެރިފަރާތް ދެނެވޮޑިގެންވާނެ އަހަރެން މަންހާދެކެ ވާލޯބީގެ ސާފުކަމާ ތެދުވެރިކަން............ދުވަހަކުވެސް މަންހާ އާއި ވަތްކެއްނުވާނަން، ވަރަށް ލޯބިވޭ........އިރާދަފުޅާއިއެކު ޖަންނަތުގެ ފޮނިމީރުކަންވެސް ލިބިގަންނާނީ މަންހާ އާއިއެކު، އަހަރެންގެ ލޯބިވާ އަނބިމީހާ އާއިއެކު.............ﷲ އަހަންނަށް މިންވަރުކުރައްވާފައި މިވަނީ އަގުބޮޑު މާވަހަރެއް...........އެކަމަށް ޝުކުވެރިވަން........ދުވަހަކުވެސް އަހަރެން ދޫކޮއްލާފަ މަންހާ ނުދައްޗޭ" ދާއިން މަންހާގެ ކޯތާފަތުގައި ބޮސްދިނެވެ. އަދި މިދުނިޔެއަށް އުފަންނުވާ އޭނަގެ ދަރިފުޅު އޮތް މަންހާގެ ބަނޑުގައި ފިރުމާލީ ލޯބިންނެވެ. އެއުފާވެރިކަން މުޅިއުމުރަށް ދަމަހައްޓަވާދެއްވުމަށް ވެރިރަސްކަލާނގެއަށް ހިތާހިތާ ދުޢާކުރަމުންނެވެ.\n---- ނިމުނީ ----


Messige furathama practice ah dhe gadyru kurin\nމެސީގެ ފުރަތަމަ ޕްރެކްޓިސްއަށް ދެގަޑިއިރު ކުރިން\nމެސީގެ އެންމެ ބޮޑު އަމާޒަކީ ޕީއެސްޖީ އާއި އެކު ޗެމްޕިއަންސް ލީގު ކާމިޔާބު ކުރުން\nޕެރިސް ސެއިންޓް ޖާމައިން (ޕީއެސްޖީ) އާއި ގުޅުމަށްފަހު ޓީމުގެ ފުރަތަމަ ފަރިތަކުރުމަށް ދެ ގަޑިއިރު ކުރިން މެސީ ގޮސްފި އެވެ.\nޓީމުގެ ފަރިތަކުރުން ޝެޑިއުލް ކުރެވިފައި އޮތީ 11:00 ޖަހާއިރަށެވެ. މެސީ ވަނީ 09:15 ހާއިރު ފަރިތަކުރުމަށް ގޮސްފަ އެވެ. އަދި ސެޝަން ފެށުމުގެ ކުރިން މެސީ ވަނީ ފަރިތަކުރާ މާހައުލަށް ހޭނުމުގެ އިތުރުން ކޯޗު މައުރީސިއޯ ޕޮކެޓީނޯ އާއި ވާހަކަ ދައްކާލަން މަޑުކޮށްފަ އެވެ.\nމައުރީސިއޯ އަކީ އާޖެންޓީނާއަށް ނިސްބަތްވާ ކޯޗަކަށް ވުމުން މެސީ އާއި އޭނާ އާއި ދެމެދު މީގެ ކުރިންވެސް ވަނީ ގާތް ގުޅުމެއް އުފެދިފަ އެވެ. ނަމަވެސް މިއީ ކްލަބް ފުޓްބޯޅައިގެ ކުރިމަގާއި މެދު ހަމަޖެހިގެން ދެމީހުން ވާހަކަ ދައްކާލަން ލިބުނު ފުރަތަމަ ފަހަރެވެ.\nބުރާސްފަތި ދުވަހު އޮތް ފަރިތަކުރުމުގައި މެސީ ބައިވެރިވި ނަމަވެސް މި ހަފްތާ ބަންދުގައި ސްޓާސްބާގް އާއި ބައްދަލު ކުރާ މެޗުގައި މެސީ ނުކުޅޭނެ އެވެ. އެއީ ޓީމާއި އަލަށް ގުޅުމުގެ އިތުރުން ޕްރީސީޒަންގެ އެއްވެސް މެޗެއްގައި ޕީއެސްޖީއަށް ކުޅެފައި ނުވާތީ އެވެ. މެސީ ޕީއެސްޖީގެ މެޗަކުން ފެންނާނީ ސީދާ ކޮން އިރަކު ކަމެއް އަދި ނޭންގެ އެވެ.\nމިވަގުތު މެސީގެ ސަމާލުކަން އެންމެ ބޮޑަށް އަމާޒުވެފައި ވަނީ ޓީމުގެ ކުޅުންތެރިންނާއި ސްޓާފުންގެ އިތުރުން ކޯޗާއި ރަނގަޅު ގުޅުމެއް އުފެއްދުމަށެވެ.


Inthihaabakaai nulai Imran aa Ali Zahir magaamugai thibee rangalhah\nއިންތިހާބަކާއި ނުލައި އިމްރާނާ އަލީ ޒާހިރު މަގާމުގައި ތިބުން ރަނގަޅު\nއަދާލަތު ޕާޓީގެ ރަައީސްގެ މަގާމުގައި ހުންނެވި މިހާރުގެ ހޯމް މިނިސްޓަރު އިމްރާން އަބްދުﷲ އާއި އެ ޕާޓީގެ ނައިބު ރައީސް އަދި މިހާރު ރައީސް އޮފީހުގެ ޗީފް އޮފް ސްޓާފް އަލީ ޒާހިރު ޕާޓީގެ މަގާމުގައި ދެމި ތިބުމަށް އެ ޕާޓީގެ މަޝްވަރާ މަޖިލީހުގެ ގަވާއިދަށް ގެނެސްފައިވާ އިސްލާހު އިލެކްޝަންސް ކޮމިޝަނުން ބަލައިގެންފި އެވެ.\nއަދާލަތު ޕާޓީގެ ރައީސް ކަމުގެ މަގާމާއި ނާއިބު ރައީސް ކަމުގެ މަގާމުގެ މުއްދަތުގެ ޖުލައި 16، 2016 އަށް ވަނީ ހަމަވެފައެވެ. އެއީ ޖުލައި 17، 2011 ގައި ފެށުނު އެޕާޓީގެ ދެވަނަ ދައުރުގެ މުއްދަތެވެ. މިދިޔަ ހަތަރު އަހަރާއި ފަސް މަސް ދުވަހު ޕާޓީގެ ރައީސް ކަމުގައި އިމްރާން އަބްދުﷲ އަދި ނައިބު ރައީސް ކަމުގައި އަލީ ޒާހިރު ހުންނެވީ އިންތިހާބެއް ނެތި، އެ ޕާޓީގެ މަޝްވަރާ މަޖިލީހުން ގަވާއިދަށް ގެނައި އިސްލާހުތަކަކާއެކުގަ އެވެ. އެ އިސްލާހުތައް ވެސް ގެނެސްފައި ވަނީ އެ ދެ ބޭފުޅުންގެ ގާނޫނީ ދައުރު ހަމަވި ފަހުން އޮގަސްޓް 16، 2016 ގައި ކަމަށް ބުނެ އެ ޕާޓީގެ އާންމު މެންބަރުން ވަނީ އިލެކްޝަންސް ކޮމިޝަނަށް މައްސަލަ ހުށައަޅާފައެވެ.\nއަދާލަތުގެ އާންމު މެންބަރުން އިލެކްޝަންސް ކޮމިޝަނަށް ހުށައަޅާފައިވާ ޝަކުވާގައި ބުނެފައި ވަނީ ޖުލައި 17، 2011 ގައި ފެށުނު އަދާލަތު ޕާޓީގެ ދެވަނަ ދައުރުގެ ގާނޫނީ މުއްދަތު -- އިންތިހާބީ ފަސް އަހަރުގެ މުއްދަތު -- ޖުލައި 16، 2016 އަށް ހަމަވެފައިވާ ކަމަށެވެ. އަދި އަދާލަތު ޕާޓީގެ އިލްމުވެރިންގެ މަޖިލީސް ފިޔަވައި އެހެން ހުރިހާ މަޖިލިސްތަކާއި ކޮމެޓީތަކާއި މަގާމުތަކުގެ ގާނޫނީ ހައިސިއްޔަތު ދައުރު ނިމުނު ދުވަހުން ފެށިގެން ގެއްލިފައިވާ ކަމަށެވެ. ނަމަވެސް މިއަދާ ހަމައަށް ވެސް އަދާލަތު ޕާޓީގެ ތިންވަނަ ދައުރެއް ގާނޫނީ ގޮތުން ނުފެށިވާ ކަމަށާ އެކަމަށްޓަކައި ފުރިހަމަ ކުރަންޖެހޭ ގާނޫނީ އިޖުރާއަތްތައް ވެސް ފުރިހަމަ ކޮށްފައި ނުވާ ކަމަށެވެ.\nއަދާލަތު ދުސްތޫރުގެ 44.1 ވަނަ މާއްދާގައިވާ ގޮތުން ޕާޓީގެ އެކިއެކި މަޖިލިސްތަކަށާއި މަގާމުތަކަށް މީހުން އައްޔަން ކުރަނީ ނުވަތަ ހޮވާނީ ޕާޓީގެ އިންތިހާބީ އެއް ދައުރަށެވެ. ދައުރެއްގެ މުއްދަތަކީ ފަސް އަހަރެވެ. ދައުރުގެ މެދުތެރެއިން ޕާޓީގެ މަގާމަކަށް މީހަކު ހޮވުނަސް ނުވަތަ އައްޔަން ކުރި ނަމަވެސް އެމީހެއްގެ މަގާމު ދެމި އޮންނާނީ އޭރު ހިނގަމުންދާ ދައުރު ނިމެންދެނެވެ.\nއެހެން ކަމުން މިދިޔަ ހަތަރު އަހަރާއި ފަސް މަސް ދުވަހު އަދާލަތު ޕާޓީ ހިންގާފައި ވަނީ ޕާޓީގެ މަގާމުތަކަށް މީހުން އިންތިހާބު ކުރުމަކާއި ނުލައި، އެ މަގާމުތަކުގައި ކުރީން ތިއްބެވި ބޭފުޅުންގެ ހުދުމުހުތާރު ގޮތެއްގައި ގާނޫނާއި އަދި އަދާލަތު ޕާޓީގެ ދުސްތޫރާއި ހިލާފަށް ކަމަށް އީސީއަށް ހުށައެޅި ޝަކުވާގައިވެއެވެ.\nއިލެކްޝަންސް ކޮމިޝަނުން މިއަދު ބުނެފައިވަނީ އަދާލަތު ޕާޓީގެ އިސްލާހު ގެނެވުނު ދުސްތޫރު އެ ކޮމިޝަންގެ 33 ވަނަ ކުއްލި ބައްދަލްވުމުގައި މިއަދު ބަލައިގެންފައިވާ ކަމަށެވެ. އެ ކޮމިޝަނުން ބުނީ އިމްރާނާއި އަލީ ޒާހިރު މަގާމުގައި ތިބެގެން ދުސްތޫރަށް އިސްލާހު ގެނައީ މަގާމުގެ މުއްދަތު ހަމަވުމުގެ ކުރިންކަން ލިޔެކިޔުންތަކުން ފެންނަ އެބަހުރި ކަމަށެވެ. ނަމަވެސް އެ ނިންމުން ކަނޑައެޅިފައިވާ މުއްދަތުގައި އިލެކްޝަންސް ކޮމިޝަނަށް ހުށައަޅާފައިނުވާ ކަމަށެވެ. އެހެން ކަމުން އެކަން ބަލާ ފިޔަވަޅު އަޅާނެ އެވެ.